ബിനീഷ് കോടിയേരി ചോദ്യം ചെയ്യലിനോട് സഹകരിക്കുന്നില്ലെന്ന് ഇഡി.സിനിമയെയും കുരുക്കി കോടിയേരി പുത്രൻ | Daily Indian Herald\nOctober 31, 2020 12:25 pm By : Indian Herald Staff\nബംഗലുരു: ബിനീഷ് കോടിയേരി പണത്തിന്റെ സ്രോതസ് സംബന്ധിച്ചുള്ള ചോദ്യങ്ങളില് നിന്നും ഒഴിഞ്ഞുമാറുകയാണ്.ചോദ്യം ചെയ്യലിനോട് സഹകരിക്കുന്നില്ലെന്നും ചോദ്യങ്ങളില് നിന്നും ഒഴിഞ്ഞുമാറുകയാണെന്നും ഇഡി ആരോപിക്കുന്നു .ചോദ്യം ചെയ്യല് നീളാന് ഇതാണ് കാരണമെന്നും പറയുന്നു. കള്ളപ്പണം വെളുപ്പിക്കല് നിരോധന നിയമപ്രകാരമാണ് ബിനീഷിനെ അറസ്റ്റ് ചെയ്തിരിക്കുന്നത്. 11 മണിക്കൂറാണ് ചോദ്യം ചെയ്തത്.\nഇഡിയുടെ ബംഗലുരുവിലെ ആസ്ഥാനത്താണ് ബിനീഷിനെ ചോദ്യം ചെയ്യുന്നത്. അതിനിടയില് ബിനീഷിനെ കാണാനാകുന്നില്ലെന്ന് ബിനീഷിന്റെ അഭിഭാഷകരും പരാതിപ്പെട്ടു. ചോദ്യം ചെയ്യുന്നതിനിടെ കൂടിക്കാഴ്ച അനുവദിക്കാന് കഴിയില്ലെന്ന് മുതിര്‍ന്ന ഇഡി ഉദ്യോഗസ്ഥര് അറിയിച്ചു എന്നാണ് വിവരം. ജാമ്യാപേക്ഷയുമായി ബന്ധപ്പെട്ട് ഒട്ടേറെ രേഖകളില് ഒപ്പിടുവിക്കാനുള്ളതിനാല് ചീഫ് ജസ്റ്റീസിനെ നേരില് കണ്ട് ഇക്കാര്യം ബോധിപ്പിക്കാനാണ് ഉദ്ദേശിക്കുന്നത്. രണ്ടു ദിവസം അവധിയായതിനാല് തിങ്കളാഴ്ച ബിനീഷിന്റെ ജാമ്യാപേക്ഷ സമര്‍പ്പിക്കും. കുടുംബത്തെയും അഭിഭാഷകരെയും കാണാന് അനുവദിക്കണമെന്ന് ബിനീഷും ആവശ്യപ്പെട്ടിരിക്കുകയാണ്. ഇന്നലെ സഹോദരന് ബിനോയ് കര്‍ണാടകാ ചീഫ് ജസ്റ്റീസിനെ കാണാന് ശ്രമിച്ചിരുന്നെങ്കിലും സാധിച്ചിരുന്നില്ല. തുടര്‍ന്ന് കര്‍ണാടകാ ഹൈക്കോടതിയെ സമീപിക്കാന് തീരുമാനിച്ചിരിക്കുകയാണ്.\nബിനീഷ് കോടിയേരിയാണു തന്റെ ”ബോസ്” എന്നു ലഹരിമരുന്നു കേസില് നര്‍കോട്ടിക്‌സ് കണ്‍ട്രോള് ബ്യൂറോ (എന്.സി.ബി) നേരത്തേ അറസ്റ്റ് ചെയ്ത അനൂപ് മുഹമ്മദ് മൊഴി നല്‍കിയെന്ന് എന്‍ഫോഴ്‌സ്‌മെന്റ് ഡയറക്ടറേറ്റ് (ഇ.ഡി) വെളിപ്പെടുത്തി. ബിനീഷ് പറഞ്ഞതു മാത്രമാണു താന് ചെയ്തതെന്ന് അനൂപും അനൂപിനു പണം നല്‍കിയെന്നു ബിനീഷും സമ്മതിച്ചു. എന്നാല്, പണമിടപാടിന്റെ വിശദാംശങ്ങള് നല്‍കിയില്ല. ബിനീഷ് കോടിയേരിയുടെ ബിനാമിയാണ് അനൂപെന്ന് ഇ.ഡി. വെളിപ്പെടുത്തിയിരുന്നു.\nഅനൂപിന്റെ അക്കൗണ്ടുകള് വഴി ബിനീഷ് കള്ളപ്പണം വെളുപ്പിച്ചു. ബംഗളുരുവില് അനൂപിന്റെ ഇടപാടുകള് നിയന്ത്രിച്ചിരുന്നത്ു ബിനീഷാണെന്നു കണ്ടെത്തി. പണമിടപാട് വ്യക്തമായി വിശദീകരിക്കാന് കഴിയാതിരുന്നതോടെയാണു കള്ളപ്പണം വെളുപ്പിക്കല് നിരോധന നിയമപ്രകാരം ബിനീഷിനെ അറസ്റ്റ് ചെയ്തതെന്ന് ഇ.ഡി. വ്യക്തമാക്കി. കള്ളപ്പണ നിരോധന നിയമത്തിന്റെ മൂന്നും നാലും വകുപ്പുകള് പ്രകാരമാണു ബിനീഷിനെതിരെ ചുമത്തിയിരിക്കുന്നത്. ഏഴു വര്‍ഷം വരെ തടവും അഞ്ചു ലക്ഷം രൂപ വരെ പിഴയും ശിക്ഷ ലഭിക്കാവുന്ന കുറ്റങ്ങളാണ് ഇവ. ചോദ്യം ചെയ്യലില് ലഭിക്കുന്ന വിവരങ്ങളനുസരിച്ച് കൂടുതല് വകുപ്പുകള് ചുമത്തും.\nഅതേസമയം മയക്കുമരുന്നു കടത്തിലെ പണമിടപാടുമായി ബന്ധപ്പെട്ട കേസില് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്‍റെ മകന് ബിനീഷ് കോടിയേരിയെ എന്‍ഫോഴ്‌സ്‌മെന്‍റ് ബംഗളൂരില് അറസ്റ്റുചെയ്‌തോടെ മലയാള സിനിമയിലെ പ്രമുഖരിലേക്കും അന്വേഷണം വ്യാപിപ്പിച്ച് അന്വേഷണ ഏജന്‍സികള്. ബിനീഷ് കോടിയേരിയുടെ മുതല് മുടക്കില് നിര്‍മിച്ച സിനിമയും അണിയറ ബന്ധമുള്ളവരെയുമാണു നോട്ടീസ് നല്‍കി വിളിപ്പിക്കുന്നത്. ഇതുപ്രകാരം മലയാള സിനിമയിലെ ഒരു നിര്‍മാതാവ് ഉള്‍പ്പെടെ ഏതാനും പേര്‍ക്കു നോട്ടീസ് നല്‍കിക്കഴിഞ്ഞതായി അറിയുന്നു. കോട്ടയംകാരനുംകോട്ടയത്തുള്ള ഒരു നിര്‍മാതാവിനും നോട്ടീസ് ലഭിച്ചിട്ടുണ്ടെന്നറിയുന്നു. ഇദ്ദേഹത്തിന്‍റെ സിനിമയില് ബിനീഷാണ് മുതല് മുടക്കിയതെന്ന സൂചന ലഭിച്ചതോടെയാണിത്. കൂടാതെ ലഹരിമരുന്നുമായി ബന്ധപ്പെട്ട സംശയങ്ങളും നോട്ടീസിനു പിന്നിലുണ്ട്. സംസ്ഥാനത്ത് ഇതിനകം നാലു പേര്‍ക്കു നോട്ടീസ് നല്‍കി കഴിഞ്ഞതായിട്ടാണ് അറിയുന്നത്.\nമയക്കുമരുന്നു കേസില് മാത്രമല്ല, പണമിടപാടിലും, പണത്തിന്‍റെ ഉറവിടത്തെ ക്കുറിച്ചും സംശയമുള്ള സിനിമ പ്രവര്‍ത്തകരെയാണു നോട്ടീസ് നല്‍കി വിളിപ്പിക്കുന്നത്. സിനിമാബന്ധംരാഷ്്‌ട്രീയത്തെക്കാള് ബിനീഷിനു മലയാള സിനിമയുമായി ബന്ധമുണ്ടായിരുന്നു. സൂപ്പര് താരങ്ങളോടൊപ്പംവരെ അഭിനയിക്കാനും അവരുടെ സിനിമയില് സഹായിക്കാനും ബിനീഷിനു കഴിഞ്ഞിരുന്നു. ഇതു കൂടാതെ മലയാള സിനിമയിലെ ഒരു താരമായി ബിനീഷ് ഉയര്‍ന്നു വരികയും ചെയ്തിരുന്നു.\nഅഭിനയത്തേക്കാള് സിനിമാ സെറ്റുകളെ നിയന്ത്രിക്കുന്ന വ്യക്തിയായി ബിനീഷ് മാറിയിരുന്നു. ഇതെല്ലാം എന്‍ഫോഴ്‌സ്‌മെന്‍റും നാര്‍ക്കോട്ടിക് കണ്‍ട്രോള് ബ്യൂറോയും പരിശോധിക്കുകയാണ്. മയക്കുമരുന്നു കേസില് അറസ്റ്റിലായ കൊച്ചി സ്വദേശി മുഹമ്മദ് അനൂപുമായിട്ടുള്ള ബീനിഷിന്‍റെ ബന്ധം വളരെ വ്യക്തമായി കഴിഞ്ഞു. ബിനീഷ് ബോസാണെന്നാണ് അനൂപിന്‍റെ വെളിപ്പെടുത്തല്.\nഅനൂപിനു മലയാള സിനിമയിലേക്കും കൊച്ചിയിലെ നിശാപ്പാര്‍ട്ടികള്‍ക്കും മയക്കുമരുന്നു വിതരണം ചെയ്യുന്നതില് നിര്‍ണായക വേഷമുണ്ടായിരുന്നു. ഇതെല്ലാം ഇതിനകം നാര്‍ക്കോട്ടിക് കണ്ടെത്തി കഴിഞ്ഞു. ഇതാണ് മലയാള സിനിമയിലേക്ക് അന്വേഷണം വ്യാപിക്കുന്നത്. അനൂപ് മയക്കുമരുന്നു കടത്തിയെന്നു സംശയിക്കുന്ന തിരുവനന്തപുരം രജിസ്ട്രേഷനുള്ള ബുള്ളറ്റ് ആന്‍റി നാര്‍ക്കോട്ടിക് സംഘം പിടിച്ചെടുത്തു.\nസിനിമാ ലഹരിമലയാള സിനിമയിലേക്ക് കൊച്ചി കേന്ദ്രീകരിച്ചു മയക്കുമരുന്നു വിതരണം ശക്തമായിരുന്നുവെന്ന കണ്ടെത്തലാണ് എന്‍സിബി കണ്ടെത്തിയിരിക്കുന്നത്. ഇതില് പ്രമുഖരും ഉള്‍പ്പെടും. മലയാള സിനിമാ മേഖലയിലും ബിനീഷിന്‍റെ ബെനാമി അനൂപിനും ഇടപാടുകാരുള്ളതായി സൂചന ലഭിച്ച സാഹചര്യത്തിലാണു നര്‍കോട്ടിക്‌സ് കണ്‍ട്രോള് ബ്യൂറോ അന്വേഷണം വ്യാപിപ്പിക്കുന്നത്. മലയാള സിനിമാരംഗത്ത് നേരത്തെയുണ്ടായ ലഹരിമരുന്ന് കേസുകള് നര്‍കോട്ടിക്‌സ് ബ്യൂറോ വീണ്ടും പരിശോധിക്കുകയാണ്.\nഇവരിലാര്‍ക്കെങ്കിലും അനൂപുമായും ബിനീഷുമായും ബന്ധമുണ്ടായിരുന്നോയെന്ന കാര്യമാണ് അന്വേഷിക്കുന്നത്. കൂടുതലും നടിമാര്‍ലോക്ഡൗണ് കാലത്താണ് അനൂപിന്‍റെ നേതൃത്വത്തില് സിനിമാ മേഖലയിലേക്കു കൂടുതല് ലഹരി ഒഴുകിയതെന്നാണു കണ്ടെത്തിയിരിക്കുന്നത്. കന്നഡ സിനിമാ മേഖലയില് നടന്മാരേക്കാള് കൂടുതല് നടിമാരാണ് ഇവരുടെ വലയില് പെട്ടിരുന്നത്. സമാന രീതിയില് മലയാള സിനിമാരംഗത്തു ലഹരി സംഘത്തിന്‍റെ ഇടപെടല് ഉണ്ടായിട്ടുണ്ടാകാമെന്നാണു പ്രാഥമിക വിവരം. കളിപ്പാവകള് ഉള്‍പ്പെടെയുള്ള സമ്മാനപ്പൊതികളിലൂടെയാണു കന്നഡ സിനിമാ രംഗത്തുള്ളവര്‍ക്കു സംഘം ലഹരിയെത്തിച്ചിരുന്നത്. ഇതേ സമയം കള്ളപ്പണം, സ്വര്‍ണക്കടത്ത്, മയക്കുമരുന്ന് സംഘങ്ങളുടെ മലയാള സിനിമാ ബന്ധം അന്വേഷിക്കുന്നതിനായി മലയാള സിനിമകളുടെ വിശദാംശങ്ങള് തേടി സംസ്ഥാന സ്‌പെഷല് ബ്രാഞ്ചും രംഗത്തുണ്ട്.


പ്ലസ് വണ് ഒന്നാം അലോട്ട്മെന്റ് ലിസ്റ്റ് 14ന് ;പവേശനം സെപ്റ്റംബര് 14 മുതല് 19 വരെ - malabarinews.com\nപ്ലസ് വണ് ഒന്നാം അലോട്ട്മെന്റ് ലിസ്റ്റ് 14ന് ;പവേശനം സെപ്റ്റംബര് 14 മുതല് 19 വരെ\nPlus One first allotment list on 14th\nNo Comments on പ്ലസ് വണ് ഒന്നാം അലോട്ട്മെന്റ് ലിസ്റ്റ് 14ന് ;പവേശനം സെപ്റ്റംബര് 14 മുതല് 19 വരെ\nതിരുവനന്തപുരം: പ്ലസ് വണ് പ്രവേശനത്തിന്റെ ആദ്യ അലോട്ട്മെന്റ് ലിസ്റ്റ് സെപ്റ്റംബര് 14ന് രാവിലെ9മണി മുതല് പ്രവേശനം സാധ്യമാകുന്നവിധം പ്രസിദ്ധീകരിക്കും. ആദ്യ ലിസ്റ്റ് പ്രകാരമുള്ള വിദ്യാര്‍ഥി പ്രവേശനം സെപ്റ്റംബര് 14 മുതല് 19 വരെ കോവിഡ് 19 ആരോഗ്യ സുരക്ഷാ മാനദണ്ഡങ്ങള് പാലിച്ച് നടക്കും. അലോട്ട്മെന്റ് വിവരങ്ങള് അഡ്മിഷന് വെബ്സൈറ്റായ www.hscap.kerala.gov.in ലെ Candidate Login-SWS ലെ First Allot Results എന്ന ലിങ്കിലൂടെ ലഭിക്കും. അപേക്ഷയില് രജിസ്റ്റര് ചെയ്ത മൊബൈലിലേയ്ക്ക് അലോട്ട്മെന്റ് സ്റ്റാറ്റസ് ലഭ്യമാകും. അലോട്ട്മെന്റ് ലഭിച്ചവര് കാന്‍ഡിഡേറ്റ് ലോഗിനിലെ First Allot Results എന്ന ലിങ്കില് നിന്നും ലഭിക്കുന്ന അലോട്ട്മെന്റ് ലെറ്ററിലെ നിര്‍ദ്ദിഷ്ട തിയതിയിലും സമയത്തും പ്രവേശനത്തിനായി അലോട്ട്മെന്റ് ലഭിച്ച സ്‌കൂളില് രക്ഷകര്‍ത്താവിനോടൊപ്പം ആഗസ്റ്റ് നാലിന് പ്രസിദ്ധീകരിച്ച സര്‍ക്കുലര് പ്രകാരം ആവശ്യമുള്ള സര്‍ട്ടിഫിക്കറ്റുകളുടെ അസ്സല് സഹിതം ഹാജരാകണം. വിദ്യാര്‍ഥികള്‍ക്ക് പ്രവേശനത്തിന് ആവശ്യമുള്ള അലോട്ട്മെന്റ് ലെറ്റര് അലോട്ട്മെന്റ് ലഭിച്ച സ്‌കൂളില് നിന്നും പ്രിന്റ് എടുത്ത് അഡ്മിഷന് സമയത്ത് നല്‍കും. ആദ്യ അലോട്ട്മെന്റില് ഒന്നാമത്തെ ഓപ്ഷന് ലഭിക്കുന്നവര് ഫീസടച്ച് സ്ഥിരപ്രവേശനം നേടണം. പ്രവേശന സമയത്ത് ജനറല് റവന്യൂവില് അടയ്ക്കേണ്ട ഫീസ് സര്‍ട്ടിഫിക്കറ്റ് വെരിഫിക്കേഷനു ശേഷം കാന്‍ഡിഡേറ്റ് ലോഗിനിലെ എലല ജമ്യാലി േഎന്ന ലിങ്കിലൂടെ ഓണ്‍ലൈനായി അടയ്ക്കാം. ഇത്തരത്തില് ഓണ്‍ലൈനായി ഫീസടക്കാന് കഴിയാത്തവര്‍ക്ക് സ്‌കൂളില് ഫിസടയ്ക്കാം. മറ്റ് ഓപ്ഷനുകളില് അലോട്ട്മെന്റ് ലഭിക്കുന്നവര്‍ക്ക് ഇഷ്ടാനുസരണം താല്‍ക്കാലിക പ്രവേശനമോ സ്ഥിരപ്രവേശനമോ നേടാം. താല്‍കാലിക പ്രവേശനത്തിന് ഫീസടയ്ക്കേണ്ടതില്ല. താല്‍കാലിക പ്രവേശനം നേടുന്നവര്‍ക്ക് ആവശ്യമെങ്കില് തെരഞ്ഞെടുത്ത ഏതാനും ഉയര്‍ന്ന ഓപ്ഷനുകള് മാത്രമായി റദ്ദാക്കാം. ഇതിനുള്ള അപേക്ഷയും പ്രവേശനം നേടുന്ന സ്‌കൂളിലാണ് നല്‍കേണ്ടത്. അലോട്ട്മെന്റ് ലഭിച്ചിട്ടും താല്‍കാലിക പ്രവേശനം നേടാതിരിക്കുന്ന വിദ്യാര്‍ഥികളെ തുടര്‍ന്നുള്ള അലോട്ട്മെന്റുകളില് പരിഗണിക്കില്ല. വിദ്യാര്‍ഥികള്‍ക്ക് തങ്ങള് അപേക്ഷിച്ച ഓരോ സ്‌കൂളിലേയും കാറ്റഗറി തിരിച്ചുള്ള അവസാന റാങ്ക് വിവരങ്ങള് പരിശോധിക്കാം. അലോട്ട്മെന്റ് ലഭിക്കുന്ന വിദ്യാര്‍ഥികളെല്ലാം നിര്‍ദ്ദിഷ്ട സമയത്ത് സ്‌കൂളുകളില് പ്രവേശനത്തിന് ഹാജരാകണമെന്നും പൊതുവിദ്യാഭ്യാസ ഡയറക്ടര് അറിയിച്ചു.\nസ്പോര്‍ട്സ് ക്വാട്ട അലോട്ട്മെന്റ് റിസള്‍ട്ടും ഇതിനോടൊപ്പം പ്രസിദ്ധീകരിക്കും. അലോട്ട്മെന്റ് വിവരങ്ങള് അഡ്മിഷന് വെബ്സൈറ്റിലെ Candidate Login-Sports se Sports Results എന്ന ലിങ്കില് ലഭിക്കും. അഡ്മിഷന് സെപ്റ്റംബര് 14 മുതല് 19 വരെ ആയിരിക്കും. വെബ്സൈറ്റില് പ്രസിദ്ധീകരിച്ചിട്ടുള്ള നിര്‍ദ്ദേശങ്ങളനുസരിച്ച് നിശ്ചിത സമയത്തിനുള്ളില് പ്രിന്‍സിപ്പല്‍മാര് പ്രവേശന നടപടികള് പൂര്‍ത്തിയാക്കണമെന്ന് പൊതുവിദ്യാഭ്യാസ ഡയറക്ടര് അറിയിച്ചു. ഇതുവരേയും ക്യാന്‍ഡിഡേറ്റ് ലോഗിന് സൃഷ്ടിക്കാത്തവര് സെപ്റ്റംബര് 12ന് വൈകിട്ട് അഞ്ച് മണിക്ക് മുമ്പ് നിര്‍ബന്ധമായും സൃഷ്ടിക്കണം.\n← ജനശതാബ്ദി, വേണാട് എക്‌സ്‌പ്രസ്സുകള് റദ്ദാക്കില്ല → രോഗികള് ഒരുലക്ഷം കടക്കുമ്പോള് അതിജാഗ്രതയോടെ കേരളം


THELIMA - തെളിമ: സത്രീവിമോചനവും വര്‍ഗ്ഗസമരവും\nഎന്റെ ചിന്തയുടെ ലോകം തെളിമയുള്ളതും ആകാശം പോലെ വിശാലവും ആണ്. അവിടെ ജാതി മത സങ്കുചിത വേലികെട്ടുകള് ഇല്ല. അതിരുകളില്ലാത്ത ലോകമാണ് അത്.\nനമ്മുടെ സമൂഹത്തിന്‍റെ അര്‍ദ്ധപാതിയാണ് സ്ത്രീകള് . അര്‍ദ്ധപാതിയെ മുഖ്യധാരയില് നിന്നും മാറ്റിനിര്‍ത്തി കൊണ്ട് ഒരു സമൂഹത്തിനും പുരോഗതിയിലേക്ക് മുന്നേറാന് ആവുകയില്ല. രാഷ്ട്രീയ പ്രബുദ്ധതയും അവകാശബോധവുമുള്ള സ്ത്രീ-പുരുഷ ജനതയുടെ പൂര്‍ണ്ണവും ക്രിയാത്മകവുമായ പങ്കാളിത്തം കൂടാതെ ജനാധിപത്യ വ്യവസ്ഥിതിക്ക് പൂര്‍ണ്ണത കൈവരില്ല.\nസമ്പത്തും അധികാരവും ഒരേ നാണയത്തിന്‍റെ ഇരുവശങ്ങളാണ്. സമ്പത്തിന്‍റെ കേന്ദ്രീകരണം എവിടെയാണോ, അവിടെയാണ് അധികാരത്തിന്‍റെയും കേന്ദ്രീകരണം. “സമ്പത്താണ് കരുത്ത്.കരുത്താണ് ശരി” എന്ന് ശക്തന് അശക്തനെ ഭരിക്കുന്ന കാടന്‍നീതിയെ സാധൂകരിക്കുന്ന പ്രമാണവചനം തന്നെയുണ്ട്. സ്വകാര്യസ്വത്തിന്‍റെ അമിതമായ കേന്ദ്രീകരണത്തെ തുടര്‍ന്നാണ് മാനവചരിത്രത്തില് വര്‍ഗ്ഗവൈരുദ്ധ്യങ്ങളുടെതായ വ്യവസ്ഥിതി രൂപംകൊള്ളുന്നത്. അതിന്‍റെ അവിഭാജ്യമായ അനുബന്ധമാണ് സാമ്പത്തിക ചൂഷണത്തിന്‍റെയും പുരുഷമേധാവിത്ത്വത്തിന്‍റെയും ആയ സാമൂഹിക സാമ്പത്തിക വ്യവസ്ഥിതിയും, അതിനു അനുപൂരകമായ കുടുംബ ഘടനയും.\nആധിപത്യം പുലര്‍ത്തുന്ന വര്‍ഗ്ഗത്തിന്‍റെ താല്‍പര്യ സംരക്ഷണവുമായി ബന്ധപെട്ട ആശയങ്ങളാണ് സമൂഹത്തിന്‍റെ സാമാന്യബോധത്തെ സ്വാധീനിക്കുന്നത്. അതുകൊണ്ടാണ് സ്വന്തം അവസ്ഥയുടെയും അവകാശത്തിന്‍റെയും തിരിച്ചറിവ് നേടാത്ത ചൂഷിതരായ പൊതുസമൂഹം, ആധിപത്യവര്‍ഗ്ഗത്തിന്‍റെ ആശയങ്ങള്‍ക്കും അമിതാധികാരങ്ങള്‍ക്കും കൈയൊപ്പ് ചാര്‍ത്തുന്നത്. അവകാശബോധത്തിന്‍റെ ആത്മബോധത്തിലേക്ക് ഉണര്‍ന്ന അടിച്ചമര്‍ത്തപെട്ട ജനതയുടെ വര്‍ഗ്ഗസമരത്തിലൂടെ മാത്രമേ സമൂഹത്തിന്‍റെ പ്രതിലോമപരമായ സാമാന്യബോധം വിപ്ലവകരമായ സവിശേഷബോധമായി മാറുകയുള്ളൂ.\n“എല്ലാ മനുഷ്യരും ഭൂമിയില് ജനിക്കുന്നത് സ്വതന്ത്രരായിട്ടാണ്.ഏവരും അവകാശത്തിലും അന്തസ്സിലും തുല്യരാണ്” എന്ന വചനത്തിലാണ് ഐക്യരാഷ്ട്ര സഭ അംഗീകരിച്ച മനുഷ്യാവകാശരേഖ തുടങ്ങുന്നത്. ഈ മനുഷ്യാവകാശ രേഖയെ മാനിക്കുന്നു എന്ന് ലോകത്തിലെ മിക്ക രാഷ്ട്രങ്ങളും പ്രമാണത്തില് പറഞ്ഞുവെക്കുന്നുണ്ട്. പക്ഷെ ഫലത്തില് ലോകത്തെ മിക്കരാഷ്ട്രങ്ങളിലും മഹാഭൂരിപക്ഷം ജനതയും കടുത്ത മനുഷ്യാവകാശ ലംഘനങ്ങളുടെ ഇരകളായിട്ടാണ് ജീവിക്കുന്നത്.\nസ്ത്രീക്ക് വേണ്ടത് അന്തസ്സും സുരക്ഷിതത്ത്വവും തുല്യതയും ആണ്. പുരുഷാധിപത്യ ചിന്തയുടെ ഇരയും, അവന്റെ ആജ്ഞകള്‍കൊത്തുമാത്രം മറുവാക്കില്ലാതെ അനുസരിക്കുന്ന മുഖമില്ലാത്ത പാവയുമായുള്ള നിറംകെട്ട ജീവിതത്തില് നിന്നുള്ള മോചനമാണ് സത്രീ സമൂഹം ആഗ്രഹിക്കുന്നത്. പ്രതിലോമ ആശയങ്ങളും ചൂഷണ വ്യവസ്ഥിതിയും നിലനില്‍ക്കുന്ന സമൂഹത്തില് ഘടനാപരമായും സാംസ്കാരികമായും ഉള്ള സമൂല മാറ്റങ്ങളിലൂടെ മാതമേ ഇത് സാധ്യമാവൂ.\nഇരട്ടചൂഷണത്തിന്‍റെ ഇരകളാണ് സ്ത്രീകള് . തൊഴില് മേഖലയില് ഉള്ള ചൂഷണവും , കുടുംബത്തിന് അകത്തും പുറത്തുമുള്ള പുരുഷമേധാവിത്ത്വ ഘടനയുടെതായ ചൂഷണവും അവര് അനുഭവിക്കുന്നു. സ്ത്രീയുടെ വിമോചന സമരം, അധീശവര്‍ഗ്ഗത്തിന്‍റെ ആധിപത്യചിന്തയെ ഊട്ടി ഉറപ്പിക്കുന്ന വ്യവസ്ഥാപിത പ്രതിലോമ ആശയങ്ങള്‍ക്ക് എതിരായ വര്‍ഗ്ഗസമരത്തില് നിന്ന് വേറിട്ടുനില്‍ക്കുന്ന ഒന്നല്ല. വര്‍ഗ്ഗസമരത്തിന്റെ അനുബന്ധമാണ് സത്രീ വിമോചന സമരങ്ങള് .\nഅറിവ് കൊണ്ടും, രാഷ്ട്രീയപ്രബുദ്ധതകൊണ്ടും, സാമ്പത്തിക ശേഷി കൊണ്ടും സ്ത്രീ ശാക്തീകരണം നടക്കേണ്ടതുണ്ട്. എങ്കില് മാത്രമേ സമൂഹത്തിലും കുടുംബത്തിലും നിലനില്‍ക്കുന്ന പുരുഷ മേധാവിത്വപരമായ അധികാരഘടനയില് അനിവാര്യമായ പൊളിച്ചെഴുത്ത് നടക്കുകയുള്ളൂ. സമ്പത്തിന്റെ അറിവിന്റെ അധികാരത്തിന്റെ ജനകീയമായ വികേന്ദ്രീകരണത്തിലൂടെ ചൂഷണ വ്യവസ്ഥിതിയില് പ്രാന്തവല്‍ക്കരിക്കപെട്ട ജനതയെ ശക്തീകരിക്കുക എന്നത് വര്‍ഗ്ഗസമരത്തിന്റെ മുദ്രാവാക്യം ആണ്. അധീശവര്‍ഗ്ഗത്തിന്‍റെ ആധിപത്യത്തിന്റെ അന്ത്യം കുറിക്കുന്ന വര്‍ഗ്ഗരഹിത സാമൂഹിക ഘടനയില് മാത്രമേ സ്ത്രീപുരുഷ തുല്യത എന്നത് അര്‍ത്ഥപൂര്‍ണ്ണമാവുകയുള്ളൂ.\nഭൌതിക വ്യവസ്ഥിതിയുടെയും അവസ്ഥകളുടെയും സൃഷ്ടി സ്ഥതി സംഹാരകന് മനുഷ്യന് തന്നെയാണ് എന്നും, വര്‍ഗ്ഗ വൈരുദ്ധ്യങ്ങളുടെ അന്ത്യം കുറിക്കുന്ന തൊഴിലാളി വര്‍ഗ്ഗത്തിന്‍റെ നേതൃത്വത്തിലുള്ള ചൂഷിതരും പീഡിതരും ആയ ജനതയുടെ വര്‍ഗ്ഗ സമരം മാത്രമാണ് അടിച്ചമര്‍ത്തപെട്ടവന്റെ മോചന മാര്‍ഗ്ഗം എന്ന തിരിച്ചറിവിന്റെതായ ആത്മബോധം നേടുമ്പോള് ആണ്, മാറ്റത്തിന് വേണ്ടിയുള്ള ഏത് സമൂര്‍ത്തമായ പോരാട്ടത്തിനുമുള്ള ശുഭപ്രതീക്ഷയുടെ ഉര്‍ജ്ജം നമുക്ക് ലഭിക്കുക. എല്ലാവിധ ചൂഷണത്തില് നിന്നുമുള്ള മനുഷ്യ വിമോചന സമരപാതയില് പുരുഷന് സ്ത്രീയുടെ ശതുവല്ല, സഖാവാണ്.\nPosted by THELIMA at 4:14 AM\nകമ്മ്യൂണിസവും മതവിശ്വാസവും യുക്തിവാദവും – അല്പം ചില ചിന്തകള്\nആറ്റുകാല് പൊങ്കാല പാതയോരത്ത് നടത്തി എന്നതിന്റെ പേരില് കേസെടുത്ത നടപടിയെ കമ്മ്യൂണിസ്റ്റ് പാര്‍ട്ടി എന്തിനു എതിര്‍ക് കുന്നു എന്ന് ചില അതിയ...\nBIOGRAPHY OF CHE-GUEVARA\nFrom Wikipedia, the free encyclopedia . Ernesto Rafael Guevara de la Serna (June 14, 1928 - October 9, 1967), commonly known as Che Gueva...\nപിന്നെ സഹചരെ നമുക്ക് എന്തിനു മത-ജാതി ഭേദം ?\nസൂര്യന് മത-ജാതി ഭേദം ഇല്ല. രക്തത്തിനു മത-ജാതി ഭേദം ഇല്ല. ഒക്സിജന് മത-ജാതി ഭേദം ഇല്ല. പ്രകാശത്തിനു മത-ജാതി ഭേദം ഇല്ല. ജലത്തിന് മത-ജാതി...\nവസ്ത്രധാരണത്തിന്റെ നിര്ബയന്ധങ്ങള്ക്കു പിന്നില് - ബി.എം. സുഹറ\nവസ്ത്രധാരണം ഓരോരുത്തരുടെയും വ്യക്തിപരമായ കാര്യമാണ്. അവരവരുടെ വ്യക്തിത്വത്തിന്റെ പ്രകടനം കൂടിയാണ്. അവരവര്ക്ക്യ ഇണങ്ങുന്നതും അതേസമയം കാണുന്ന...\nകുറിപ്പുകള് - മതവും ജാതിയും പ്രണയവും മതില് കെട്ടുകളും\nമതവും ജാതിയും സൃഷ്ടിച്ചു വെച്ചിട്ടുള്ള മതിലുകള്  ക്കകത്ത് വെച്ചല്ല പ്രണയം സംഭവിക്കുന്നത് . മതിലുകള്  ക്കകത്ത് ജീവിക്കുന്നവര്  എല്...\nമാര്‍ക്സിസവും മതവും ക്രിസ്തുവും കത്തോലിക്കാസഭയും.\nമാര്‍ക്സിസം ഒരു ആത്മീയ ദര്‍ശനമല്ല. ആധികാരികമായ അവസാന വാക്കുകള് മാത്രം പറയുന്ന മാറ്റമില്ലാത്ത ദൈവിക ദര്‍ശനവുമല്ല. പുനര്‍ജന്മത്തെ കുറിച്ചും ...\nവിശ്വാസത്തിന്‍റെതായ അതിര് വരമ്പുകള് .........\nവിശ്വാസത്തിന്‍റെതായ അതിര് വരമ്പുകള് തീര്‍ക്കുകയും, സ്വന്തം വിശ്വസികളെ മാത്രം അഭിസംബോധനം ചെയ്യുകയും ചെയ്യുന്ന മതങ്ങള്‍ക്ക്, അതിര്‍വരമ്പ...\nസ്വതന്ത്ര ആശയ സംവാദങ്ങളും, യഥാസ്ഥിതികരുടെ അസഹിഷ്ണതയും.\nഏത് മതത്തില് ചേരണം എന്ന്, ഏതാണ് യുക്തിഭദ്രമായ ജീവിത ദര്‍ശനം എന്ന് തന്‍റെ കുഞ്ഞുങ്ങള് വളരുമ്പോള് സ്വയം പഠിച്ചറിഞ്ഞു തീരുമാനിക്കട്ടെ എന്ന...\nമലയാളത്തിന്റെ മാണിക്യവീണ  അരനൂറ്റാണ്ടുകാലത്തെ കേരളത്തിന്റെ വിവിധ മണ്ഡലങ്ങളില് സവിശേഷസംഭാവനകള് നല്‍കിയിട്ടുള്ള വിശിഷ്ടവ്യക്തികളെ ആദരിക...\nഅല്പം രാഷ്ട്രീയം. അല്പം ജനാധിപത്യ ചിന്തകള്\nവോട്ട് അവകാശമുള്ള ജനങ്ങളുടെ സമഗ്രമായ രാഷ്ട്രീയ പ്രബുദ്ധത കൂടാതെ, ജനാധിപത്യ വ്യവസ്ഥിതി അര്‍ത്ഥപൂര്‍ണ്ണമാവില്ല. രാജ്യത്തിന്റെയും സമൂഹത്തിന്...\nസ്വതന്ത്ര ആശയ സംവാദങ്ങളും, യഥാസ്ഥിതികരുടെ അസഹിഷ്ണ...\nമഹാനായ വിപ്ലവകാരി കോമ്രേഡ് സ്റ്റാലിനെ മറക്കരുത്!\nഅടഞ്ഞ ലോകത്ത് സംവാദങ്ങള്‍ക്ക് പ്രസക്തിയില്ല!\nസ്വകാര്യ മൂലധന ശക്തികളുടെ ദുഷ്ടലാക്കും മനുഷ്യ സമൂഹ...\nവര്‍ഗീയത ജനാധിപത്യത്തിന്റെ ശത്രു!\nവര്‍ഗ്ഗീയതയും ഫാസിസവും മനുഷ്യവിമോചന സമരങ്ങളുടെയും ...\nമനുഷ്യാവകാശം – ഒരു വിചിന്തനം.\nസുതാര്യമായ ചില ചിന്തകള് .......\nതനിക്കിഷ്ടപെട്ട മതം വിശ്വസിക്കുവനല്ലാതെ..........\nകമ്മ്യൂണിസവും മതവിശ്വാസവും യുക്തിവാദവും – അല്പം ചി...\nവര്‍ഗബോധത്തിന്‍റെയും വര്‍ഗീയതയുടെയും മാനങ്ങള്\nചെറുപ്പത്തിലെ തുടങ്ങിയ തുറന്ന വായനയും, വായന നല്കിയ അറിവുകളും, അറിവിന്റെ വെളിച്ചവും , ആ വെളിച്ചത്തിലുള്ള സാമൂഹിക നിരീക്ഷണവും, എന്റെ ചിന്തകളെ പ്രഫുല്ലമാക്കി. ചോദ്യങ്ങള്ക്കും സംശയങ്ങള്ക്കും വിശുദ്ധ വിലക്കുള്ള ദര്ശനത്തോട് മനസ്സ് കൊണ്ട് വിട ചൊല്ലി. അങ്ങിനെ ഒരുപടി ചോദ്യങ്ങളും , ഒരു പിടി ഉത്തരങ്ങളും ആയി ജീവിത യാത്ര തുടരുന്നു. എന്റെ അറിവുകള് പരിമിതമാണ്. ഞാന് പൂര്ണ്ണനല്ല. കാരണം ഞാന് മനുഷ്യനാണ്. വളരെ വിനയത്തോടെ പറയട്ടെ. അറിവിന്റെ പരിമിതിയില് എനിക്ക് നേടാന് സാധിക്കുന്ന ഉത്തരങ്ങള്, ചിന്തയും, ചോദ്യവും, സംശയങ്ങളും കൂടാതെ അന്തമായി സ്വീകരിക്കുന്ന വിശ്വാസത്തെക്കാളും മഹത്തരമാണ് എന്ന് ഞാന് കരുതുന്നു.


ഓഹരി വിപണിയില് മുന്നേറ്റം – malabarinews.com\nമുംബൈ: രാജ്യത്തെ ഓഹരി വിപണിയില് മികച്ച മുന്നേറ്റം. ബോംബെ ഓഹരി സൂചികയായ സെന്‍സെക്‌സ് 140 പോയിന്റ് ഉയര്‍ന്ന് 29,240 നു മുകളിലാണു വ്യാപാരം പുരോഗമിക്കുന്നത്. ദേശീയ ഓഹരി സൂചികയായ നിഫ്റ്റി 8,840 നു മുകളിലാണു വ്യാപാരം നടക്കുന്നത്.\n917 കമ്പനികളുടെ ഓഹരികള് നേട്ടത്തിലും 517 ഓഹരികള് നഷ്ടത്തിലുമാണ് വ്യാപാരം നടക്കുന്നത്. സെസ സ്‌റ്റെര്‍ലൈറ്റ്, എസ് ബി ഐ, ഹിന്‍ഡാല്‍കോ, സിപ്ല, എച്ച് ഡി എഫി സി ബാങ്ക് തുടങ്ങിയവ നേട്ടത്തിലാണ്. സണ് ഫാര്‍മ, ടാറ്റ പവര്, ഇന്‍ഫോസിസ്, ഹീറോ, ഭേല് തുടങ്ങിയവ നഷ്ടത്തിലുമാണ്.\nവ്യവസായ വികസനത്തിനു മുന്‍തൂക്കം നല്‍കുന്ന പദ്ധതികള് ബജറ്റിലുണ്ടാകുമെന്ന പ്രതീക്ഷയാണ് ഓഹരി വിപണിയിലെ നേട്ടത്തിനു കാരണമായി വിദഗ്ധര് ചൂട്ടിക്കാട്ടുന്നത്. ഒപ്പം പ്രമുഖ കമ്പനികള് മൂന്നാം പാദത്തില് മികച്ച നേട്ടമുണ്ടാക്കിയതും വിപണിയില് വാങ്ങലിനു കാരണമായി.\nexchange, high, mumbai, stock\nPrevious PostPrevious പാമോയില് കേസ്: വി എസിന്റെ ഹര്‍ജി തള്ളി\nNext PostNext കോട്ടയത്ത് വീണ്ടും ഘര്‍വാപ്പസി


പതിനെട്ടാം വയസിലുണ്ടായ അനുഭവം സിനിമയാകുന്നു; രഞ്ജു രഞ്ജിമാര് സംവിധാനത്തിലേക്ക് - metromatinee.com Lifestyle Entertainment & Sports\nട്രാന്‍സ്‌ജെന്‍ഡര് ആക്ടിവിസ്റ്റും മേക്കപ്പ് ആര്‍ട്ടിസ്റ്റുമായ രഞ്ജു രഞ്ജിമാര് സംവിധായികയാവുന്നു.കുട്ടിക്കൂറ എന്നാണ് ചിത്രത്തിന് പേരിട്ടത്. സിനിമ ഒരാഴ്ചക്കുള്ളില് കൊച്ചിയില് ഷൂട്ടിംഗ് ആരംഭിക്കും.\n20 വര്‍ഷമായി സിനിമാരംഗത്ത് പ്രവര്‍ത്തിക്കുന്നു രഞ്ജു രഞ്ജിമാര് തന്റെ പതിനെട്ടാം വയസിലുണ്ടായ ഒരു അനുഭവമാണ് സിനിമയാക്കുന്നത്.\nഏറെ അന്വേഷിച്ചെങ്കിലും അവരെ കണ്ടെത്താനായില്ല. അന്നത്തെ ഓര്‍മ്മകള് ചേര്‍ത്താണ് സിനിമ ഒരുക്കുന്നതെന്നും രഞ്ജു രഞ്ജിമാര് പറഞ്ഞു. ചിത്രത്തില് പ്രധാന വേഷത്തില് രഞ്ജു വേഷമിടും. മറ്റൊരു ട്രാന്‍സ്‌ജെന്‍ഡര് കഥാപാത്രമായി ഹരിണി ചന്ദനയും വേഷമിടും. പുതുമുഖ താരങ്ങളും ചിത്രത്തില് അണിനിരക്കും.\nനടി മുക്തയേയും ചിത്രത്തില് കൊണ്ടുവരാനുള്ള ശ്രമങ്ങള് നടക്കുകയാണെന്നും രഞ്ജു പറയുന്നു. ഈ മാസം 22ന് രഞ്ജുവിന്റെ വീട്ടില് വച്ച് സംവിധായകന് ലാല് ജോസ് സ്വിച്ച് ഓണ് കര്‍മ്മം നിര്‍വ്വഹിക്കും. കോവിഡ് മാനദണ്ഡങ്ങള് അനുസരിച്ച് ചിത്രീകരിച്ച് നവംബര് 27ന് തന്റെ ജന്‍മദിനത്തില് പുറത്തിറക്കാനാണ് ശ്രമമെന്നും രഞ്ജു രഞ്ജിമാര് പറഞ്ഞു.


കോവിഡ് മരണങ്ങൾ : Deepika.com Nattu Visesham\nTuesday, October 27, 2020 10:49 PM IST\nകൊയിലാണ്ടി: കൊയിലാണ്ടിയില് വീണ്ടും കോവിഡ് മരണം. നഗരസഭയിലെ 13-ാം വാര്‍ഡിലെ പുതിയോട്ടില് മീത്തല് രാധ (78) ആണ് കോഴിക്കോട് മെഡിക്കല് കോളജില് മരിച്ചത്. പരേതനായ പെരുവട്ടൂര് പുതിയോട്ടില് മീത്തല് ഗോപാലന്‍റെ ഭാര്യയാണ്. ചൊവ്വാഴ്ച പുലര്‍ച്ചെയാണ് മരണം .\nകൊയിലാണ്ടി നഗരസഭയില് കോവിഡ് ബാധിച്ച് മരിച്ചവരുടെ എണ്ണം ഇതോടെ ആറായി. പെരുവട്ടൂരിലെ വീട്ടുവളപ്പില് സംസ്‌കരിച്ചു.മക്കള്: ബാബു, ശശി, ഷീജ, പരേതരായ രാജന്, ഗിരിജ.\nകരുവാരകുണ്ട്: കോവിഡ് ബാധിച്ചു ചികിൽസയിലായിരുന്ന തുവൂർ സ്വദേശി മരിച്ചു. തെക്കുംപുറത്തെ തോണിക്കര അബു (67) ആണ് മരിച്ചത്. പനി ബാധിച്ചതിനെ തുടർന്നു ഒക്‌ടോബർ 16 ന് പെരിന്തൽമണ്ണയിലെ സ്വകാര്യ ആശുപത്രിയിൽ നടത്തിയ പരിശോധനയിൽ പോസിറ്റീവായിരുന്നു. പിന്നീട് കോഴിക്കോട് മെഡിക്കൽ കോളജ് ആശുപത്രിയിൽ ചികിത്സയിലിരിക്കെ ചൊവ്വാഴ്ച്ച പുലർച്ചെയാണ് മരിച്ചത്.\nഭാര്യ: മറിയ. മക്കൾ: അസീസ്, ശിഹാബ്, സീനത്ത്, റംലത്ത്, സഫിയ. മരുമക്കൾ: ഷഹീദ, നിഷീദ, മുസ്തഫ, ഹനീഫ, യൂനുസ്.\nകുറുവ: കോവിഡ് ബാധിച്ചു മഞ്ചേരി മെഡിക്കൽ കോളജിൽ ചികിത്സയിലായിരുന്ന വറ്റലൂർ മേക്കുളന്പ് സ്വദേശി വിളഞ്ഞിപ്പുലാൻ കുഞ്ഞിമുഹമ്മദ് (80) മരിച്ചു. ഭാര്യ : ആയിഷ. മക്കൾ: സുബൈർ, സലീം, മുനീർ, സുലൈഖ. മരുമക്കൾ: ആയിഷ, സുഹൈലത്ത്, ഫാത്തിമ സുഹ്റ, അബ്ദു (കരിഞ്ചാപ്പാടി).\nപേരാമ്പ്ര: കോവിഡ് പോസിറ്റീവ് സ്ഥിരീകരിച്ചതിനെ തുടര്‍ന്ന് ചികിത്സയിലായിരുന്ന വയോധികന് മരിച്ചു. ചങ്ങരോത്ത് ഗ്രാമ പഞ്ചായത്തിലെ അഞ്ചാം വാര്‍ഡില് കന്നാട്ടി വിലിയ പറമ്പില് ആര്. ബാലകൃഷ്ണന് നമ്പ്യാര് (83) ആണ് മരിച്ചത്. കഴിഞ്ഞ ദിവസം ചങ്ങരോത്ത് കുടുംബാരോഗ്യ കേന്ദ്രത്തില് വച്ചു നടന്ന ആന്‍റിജന് പരിശോധനയില് ഫലം പോസിറ്റീവ് ആയതിനെ തുടര്‍ന്ന് ശ്വാസതടസമുണ്ടായിരുന്ന ഇദ്ദേഹത്തെ മൊടക്കല്ലൂരിലെ മലബാര് മെഡിക്കല് കോളജിലെ കോവിഡ് ട്രീറ്റ്‌മെന്‍റ് സെന്‍ററിലേക്ക് മാറ്റുകയായിരുന്നു. തിങ്കളാഴ്ച രാത്രിയോടെ ശ്വാസതടസം കൂടിയ ഇദ്ദേഹത്തെ അത്യാഹിത വിഭാഗത്തിലേക്കും തുടര്‍ന്ന് ഇന്നലെ കാലത്ത് കോഴിക്കോട് മെഡിക്കല് കോളജിലേക്കും മാറ്റുകയായിരുന്നു. ഇവിടെ വെച്ച് മരണം സംഭവിക്കുകയായിരുന്നു.\nമൃതദേഹം കോഴിക്കോട് മാവൂര് റോഡ് ശ്മശാനത്തില് സംസ്‌കരിച്ചു. ഭാര്യ: ജാനു അമ്മ മാണിക്കാംകണ്ടി. മക്കള്: ജയറാം (കണ്ടക്ടര്), ജിഷ, പരേതനായ മുരളീധരന്. മരുമക്കള്: ദീപ (കല്ലാച്ചി), മണിമോഹന് (മരുതോങ്കര). സഹോദരങ്ങള്: പാര്‍വ്വതി അമ്മ, കുഞ്ഞിരാമന് നമ്പ്യാര് (ബിസിനസ് പേരാമ്പ്ര), നാരായണന് നമ്പ്യാര്, പത്മനാഭന് നമ്പ്യാര്, രാഘവന് നമ്പ്യാര്, ജാനകി അമ്മ, പരേതരായ മാധവി അമ്മ, ലക്ഷ്മി അമ്മ.


നവീനും, ജാനകിയും ഇനി പഴങ്കഥ. വൈറൽ ആയി കുടിയന്റെ റാസ്പുടിൻ വേർഷൻ. വീഡിയോ.. - Sour Truth\nHome Breaking News നവീനും, ജാനകിയും ഇനി പഴങ്കഥ. വൈറൽ ആയി കുടിയന്റെ റാസ്പുടിൻ വേർഷൻ. വീഡിയോ..\nനവീനും, ജാനകിയും ഇനി പഴങ്കഥ. വൈറൽ ആയി കുടിയന്റെ റാസ്പുടിൻ വേർഷൻ. വീഡിയോ..\nകുടിയന്റെ റാസ്പുട്ടിൻ വേർഷൻ എന്ന അടിക്കുറിപ്പോടെയാണ് ഈ വീഡിയോ സോഷ്യൽ മീഡിയ ഒട്ടാകെ പരക്കുന്നത്. ഒരു മുഴുകുടിയൻ എന്ന് തോന്നിപ്പിക്കുന്ന രീതിയിലാണ് ഇയാൾ ചുവടുകൾ വയ്ക്കുന്നത്. എന്നാൽ ഇയാൾ യഥാർത്ഥത്തിൽ മദ്യപിച്ചിട്ട് തന്നെ ആണോ ഈ കളിക്കുന്നതെന്നും, അതോ അഭിനയിക്കുന്നത് ആണോ എന്നും ഒന്നും വ്യക്തമല്ല. പക്ഷേ മിനിറ്റുകൾ കൊണ്ടാണ് ഈ മുഴുക്കുടിയൻ സോഷ്യൽ മീഡിയയെ കയ്യിൽ എടുത്തിരിക്കുന്നത്.\nവളരെ ചുരുങ്ങിയ സമയം കൊണ്ട് തന്നെ ഇയാളുടെ വീഡിയോ സോഷ്യൽ മീഡിയ ഒട്ടാകെ ചർച്ചാവിഷയമായി. റാസ്പുടിൻ ചാലഞ്ചിന് ഇതിലും മനോഹരമായ ഒരു വേർഷൻ ഇനി കിട്ടാനില്ല എന്നാണ് ഈ വീഡിയോ കണ്ട ഓരോ ആരാധകനും പറയുന്നത്. മിനിറ്റുകൾ കൊണ്ട് കുടിയൻ ആയി വന്ന് സോഷ്യൽ മീഡിയയെ കൈയിലെടുത്ത ഈ വ്യക്തി ആരാണെന്ന് വ്യക്തമല്ല. ഈ വ്യക്തി ആരാണെന്ന് അറിയാനുള്ള അന്വേഷണത്തിലാണ് ഇപ്പോൾ സോഷ്യൽ മീഡിയ. റാസ്പുടിൻ ഡ്രകർ വേർഷൻ എന്ന പേരിൽ ഒരുപാട് ആളുകൾ ഈ വീഡിയോ ഇതിനോടകം ഷെയർ ചെയ്തു കഴിഞ്ഞു.\nപ്രശംസക്കൊപ്പം വിമർശനങ്ങളും ഏറ്റുവാങ്ങേണ്ടിവന്നവരാണ് നവീനും, ജാനകിയും. ചിലർ മതത്തിന്റെ നിറം കലർത്തി, വർഗീയത ചേർത്ത് ഇവരെ അവഹേളിക്കാനും വലിയ രീതിയിൽ തന്നെ ശ്രമിച്ചിരുന്നു. അതിനെ തൊട്ടു പിന്നാലെ ജാനകിക്കും നവീനും ഐക്യദാർഢ്യം പ്രഖ്യാപിച്ചുകൊണ്ട് വ്യത്യസ്ത തലത്തിലുള്ള നിരവധി ആളുകൾ വ്യത്യസ്തമായ വീഡിയോകളും ആയി എത്തിയിരുന്നു. ചെറിയ കുട്ടികൾ മുതൽ ലോകത്തിന്റെ നാനാ ഭാഗങ്ങളിൽ നിന്നുള്ളവർ ഇവർക്ക് ഐക്യദാർഢ്യവുമായി രംഗത്തെത്തിയിരുന്നു. ഇപ്പോൾ സോഷ്യൽ മീഡിയയെ കൈയിലെടുത്ത ഈ മുഴു കുടിയൻ ആയ ഡാൻസ് തേടിയുള്ള അന്വേഷണത്തിലാണ് പ്രേക്ഷകർ.\nPrevious articleട്രക്ക് മുതലാളിയായി ഇസക്കുട്ടൻ. ഹെവി ലൈസൻസ് ഉണ്ടോ എന്ന് ആരാധകർ. കിടിലൻ മറുപടിയുമായി ചാക്കോച്ചൻ..\nNext articleതിരുവനന്തപുരത്തെ അനാഥാലയങ്ങളിൽ ഒന്ന് അന്വേഷിച്ചാൽ മതി ഫിറോസ് ആരാണെന്ന്. കുറിപ്പ്..


നടി സോനാക്ഷി സിൻഹയുടെ മേക്കപ്പ്മാൻ സൂപ്പർ താരമോ? അമ്പരന്ന് സോഷ്യൽ മീഡിയ വീഡിയോ വൈറൽ - metromatinee.com Lifestyle Entertainment & Sports\nനടി സോനാക്ഷിയുടെ മേക്ക് അപ്പ് മാനായി ബോളിവുഡ് ആക്ഷൻ ഹീറോ അക്ഷയ് കുമാർ. ഒരു പാർട്ടിയ്ക്കിടെയാണ് സംഭവം. മേക്കപ്പിടുന്നതിനിടെ ചെറിയൊരു കുസൃതിയും അക്ഷയ് ഒപ്പിക്കുന്നുണ്ട് . സൊനാക്ഷി സിൻഹ നിലവിളിക്കുന്ന വീഡിയോ സമൂഹമാധ്യമങ്ങളിൽ വൈറലാണ്. നിരവധി പേർ വീഡിയോയ്ക്ക്കമന്റുമായി എത്തുന്നത്. ബോളിവുഡിലെ അടുത്ത സുഹൃത്തുക്കളാണ് സൊനാക്ഷി സിൻഹയും അക്ഷയ് കുമാറും.\nഇരുവരുടെയും പുതിയ ചിത്രമായ മിഷൻ മംഗൾ പ്രദർശനത്തിയിരിക്കുകയാണ്. ഇന്ത്യയുടെ ചൊവ്വാ ദൗത്യം പ്രമേയമായി ഒരുങ്ങുന്ന ചിത്രമാണ് മിഷൻ മംഗൾ. അക്ഷയ് കുമാറിനോടൊപ്പം വിദ്യാ ബാലൻ, തപ്‍സി, സോനാക്ഷി സിൻഹ, നിത്യ മേനോൻ, കൃതി എന്നിവരും പ്രധാനകാഥാപാത്രങ്ങളെ അവതരിപ്പിക്കുന്നുണ്ട്. ചിത്രത്തിന്റെ പ്രമോഷൻ ഭാഗമായുളള രസകരമായ നിരവധി വിഡിയോകളും വൈറലായി മാറിയിരുന്നു.\nഒരു അഭിമുഖത്തിനിടെ നടി സൊനാക്ഷി സിൻഹ അക്ഷയ് കുമാറിനെ കസോരയിൽ നിന്ന് തള്ളിയിടുന്നതിന്റെ വീഡിയോ സമൂഹമാധ്യമങ്ങളിൽ വൈറലായിരുന്നു. ചിത്രത്തെ കുറിച്ച് നടൻ സംസാരിച്ചു കൊണ്ടിരിക്കവെയാണ് നടിയുടെ ഭാഗത്ത് നിന്ന് ഇത്തരത്തിലുളള നീക്കമുണ്ടായത്.താപ്സി സംസാരിച്ചതിനു ശേഷമായിരുന്നു നടന്റെ ഊഴം. ഇതിനിടയിൽ കസേര പുറകിലേയ്ക്ക് ചരിച്ച് എന്തോ പറയാൻ തുടങ്ങവെയാണ് സോനാക്ഷി കസേരയിൽ നിന്ന് താരത്ത തളളിയത്. കസേരയ്ക്കൊപ്പം അക്ഷയും നിലത്തേയ്ക്ക് വീണു. പെട്ടെന്നുളള വീഴ്ചയിൽ താരം പേടിക്കുകയും ചെയ്തു. അൽപ സമയത്തിനകം അവിടെ ചിരി നിറയുകയായിരുന്നു. എന്നെആരെങ്കിലും വെറുപ്പിച്ചാൽ ഇതാകും ചെയ്യുകയെന്ന് നടി പറഞ്ഞു. അക്ഷയ് കുമാറിന്റെ അപ്രതീക്ഷിത വീഴ്ച കൂടെയുള്ളവരെ ഞെട്ടിച്ചിരുന്നു.\nsonakshi sinha- akshay kumar- make-up man\nRelated Topics:Akshay Kumar, Sonakshi Sinha


പരീക്ഷാഫലം | 14Aug2020\nസർവകലാശാല പഠനവകുപ്പുകളിലെ നാലാം സെമസ്റ്റർ എം.എൽ.ഐ.എസ്‌സി., എം.എ. അപ്ലൈഡ് ഇക്കണോമിക്സ് (റെഗുലർ, സപ്ലിമെന്ററി) മേയ് 2020 പരീക്ഷാഫലം സർവകലാശാല വെബ്സൈറ്റിൽ പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും പകർപ്പിനും 27-ന് അഞ്ചുവരെ അപേക്ഷിക്കാം.\n24-ന് ആരംഭിക്കുന്ന ആറാം സെമസ്റ്റർ ബി.എ., ബി.കോം., ബി.എസ്‌സി. ഡിഗ്രി സ്പോർട്സ് സ്‌പെഷ്യൽ (ഏപ്രിൽ 2020) പരീക്ഷാ ടൈംടേബിൾ സർവകലാശാലാ വെബ്സൈറ്റിൽ ലഭിക്കും. ആറാം സെമസ്റ്റർ എം.സി.എ., എം.സി.എ. ലാറ്ററൽ എൻട്രി ഡിഗ്രിയുടെ (സി.ബി.എസ്.എസ്. - റെഗുലർ/സപ്ലിമെന്ററി - മേയ് 2020) പ്രോജക്ട് മൂല്യ വാചാ നിർണയം/ജനറൽ വൈവ ആറാം സെമസ്റ്റർ എം.സി.എ./എം.സി.എ. ലാറ്ററൽ എൻട്രി ഡിഗ്രിയുടെ (സി.ബി.എസ്.എസ്. -റെഗുലർ/സപ്ലിമെന്ററി - മേയ് 2020) പ്രോജക്ട് മൂല്യനിർണയം/വാചാപരീക്ഷ, ജനറൽ വൈവ എന്നിവ ചുവടെ യഥാക്രമം സൂചിപ്പിക്കുന്ന തീയതികളിൽ രാവിലെ 10 മുതൽ ഓൺലൈനായി നടത്തും. ചിന്മയ ഇൻസ്റ്റിറ്റ്യൂട്ട് ഓഫ് ടെക്നോളജി, ചാല- ഓഗസ്റ്റ് 18, 20. ഐ.ടി. എജുക്കേഷൻ സെന്റർ, പാലയാട് - ഓഗസ്റ്റ് 19, 21.\nതലശ്ശേരി ഡോ. ജാനകി അമ്മാൾ കാമ്പസിലെ നരവംശശാസ്ത്ര ഗവേഷണ പഠനവകുപ്പിൽ 2020-21 അധ്യയനവർഷത്തേക്കുള്ള എം.എ. ആന്ത്രപ്പോളജി പ്രവേശനത്തിന് അപേക്ഷ ക്ഷണിച്ചു. 45 ശതമാനം മാർക്കോടുകൂടിയ ബിരുദമാണ് യോഗ്യത. താത്പര്യമുള്ളവർ admission.kannuruniv.ac.in എന്ന വെബ്സൈറ്റിൽ 21-നകം രജിസ്റ്റർ ചെയ്യണം. കൂടുതൽ വിവരങ്ങൾ വെബ്സൈറ്റിൽനിന്ന് ലഭിക്കും.\nഫെബ്രുവരി 26-ന് തുടങ്ങുന്ന ഒന്നാംവർഷ വിദൂരവിദ്യാഭ്യാസ ഡിഗ്രി പരീക്ഷ ഏപ്രിൽ 2020 ..


In conversation with Parvathy-സംഭാഷണങ്ങളുടെ ലോകത്തേയ്ക്ക് വീണ്ടും ഞാൻ\nചോദ്യകര്‍ത്താവിന്‍റെ കസേരയിലിരുന്നാണ് ഞാന് മാദ്ധ്യമ ജീവിതം തുടങ്ങുന്നത്. ഇന്നാല് ഇപ്പോള് കൂടുതലുമിരിക്കുന്നത് എതിര്‍വശത്താണ്. ഉത്തരം പറയുന്നതിനേക്കാള് എനിക്കിഷ്ടം ചോദ്യം ചോദിക്കുന്നതാണ്. കുറച്ചു കൂടി നന്നായി ചെയ്യാനറിയുന്നതും അത് തന്നെയാണെന്ന് തോന്നുന്നു.\nവളരെക്കാലമായി ഞാന് ഒരു ഇന്റര്‍വ്യൂ ചെയ്തിട്ട്. കുറച്ചു സുഹൃത്തുക്കളുടെ സ്നേഹ നിര്‍ബന്ധങ്ങള്‍ക്കു വഴങ്ങി വീണ്ടും ഒരു ഇന്റര്‍വ്യൂവറിന്‍റെ റോളിലേക്ക് എത്തുകയാണ്.\nഐ ഇ മലയാളത്തിനു വേണ്ടിയുള്ള ദീര്‍ഘ സംഭാഷങ്ങളിലൂടെ.\nപ്രമുഖരും അല്ലാത്തവരുമുണ്ട്, ചെറുപ്പക്കാരും മുതിര്‍ന്നവരുമുണ്ട്, സ്ത്രീയും പുരുഷനും ഭിന്നലിംഗക്കാരുമുണ്ട് ഈ സംഭാഷങ്ങളില്. ഇന്നിന്‍റെ ശബ്ദങ്ങളെ അടുത്തറിയാന്, അവരുടെ ജീവിതങ്ങളെയും അനുഭവങ്ങളെയും തിരിഞ്ഞു നോക്കാന്, തിരിച്ചറിയാന്… നടത്തുന്ന എളിയ ശ്രമങ്ങളാണ് ഈ വര്‍ത്തമാനങ്ങള്. ഇതില് പലരും ഞാനാരാധിക്കുകയും,ഗുരു സ്ഥാനത്ത് കാണുന്നവരുമൊക്കെയാണ്. അവരിലൂടെ, അവര് കണ്ട ജീവിതങ്ങളിലൂടെ കേരളത്തെയും ലോകത്തെയും കാണാനും പഠിക്കാനുമുള്ള ഒരവസരമായി ഞാന് ഇതിനെ കാണുന്നു.\nചിന്തകള് വികസിച്ചത്, ബോധം വച്ചത്, ധൈര്യമായി സംസാരിക്കാന് പഠിച്ചത് – എന്നെ ഇന്നത്തെ ഞാനാക്കിയ എല്ലാറ്റിനും ഹേതുവായത് ഏഷ്യാനെറ്റിലെ ‘സുപ്രഭാതം’, കൈരളിയിലെ ‘ശുഭ ദിനം’ എന്നീ വേദികളാണ്, അവിടെ നടത്തിയ അഭിമുഖങ്ങളാണ്. അത് കൊണ്ട് തന്നെ ഇത്തരം ഒരവസരം എന്‍റെ മുന്നിലെക്കെത്തുമ്പോള് കൈപ്പറ്റാതെ വയ്യ.


ആകാശപ്രാണങ്ങളുടെ സ്ഥൂലരൂപത്തിലുള്ള അഭിവ്യക്തിയേയും സൂക്ഷ്മഭാവത്തിലേയ്ക്കുള്ള വിലയത്തെയും സംബന്ധിച്ച്, ഭാരതീയചിന്താഗതിയും ആധുനിക പ്രകൃതിവിജ്ഞാനീയവും തമ്മില് ഒട്ടു വളരെ സാദൃശ്യമുണ്ട്. ആധുനികന്മാര്‍ക്ക് പരിണാമവാദമുള്ളതുപോലെ ഭാരതീയയോഗിമാര്‍ക്കുമുണ്ട്. പരിണാമത്തിനു യോഗിമാരുടെ വ്യാഖ്യാനമാണ് മെച്ചമെന്ന് ഞാന് വിചാരിക്കുന്നു. ‘‘ഒരു ജാതി മറ്റൊന്നായി മാറുന്നതു പ്രകൃതിയുടെ ആപൂരണംകൊണ്ടത്രെ.’’ അധിഷ്ഠാനപരമായ ആശയം, ഒരു വര്‍ഗ്ഗം മറ്റൊന്നായി പരിണമിച്ചുകൊണ്ടിരിക്കുന്നുവെന്നും മനുഷ്യനാണ് വര്‍ഗ്ഗങ്ങളുടെയെല്ലാം ഉച്ചസ്ഥാനത്തു നില്‍ക്കുന്നതെന്നുമാണ്. ‘പ്രകൃതിയുടെ ആപുരണ’മെന്നാലെന്തെന്ന് കര്‍ഷകര് കൃഷിഭൂമി നനയ്ക്കുന്നവിധം ഉപമാനമാക്കി പതഞ്ജലി വിശദീകരിക്കുന്നുണ്ട്. നമ്മുടെ വിദ്യാഭ്യാസത്തിന്റെയും പുരോഗതിയുടേയും പൊരുള് പ്രതിബന്ധങ്ങളെ നീക്കം ചെയ്യുകയെന്നാണ്; അപ്പോള് ഈശ്വരത്വം സ്വാഭാവികമായിത്തന്നെ അഭിവ്യക്തമാകും. ഇതു ജീവിതമാത്സര്യത്തെ നിശ്ശേഷം ഒഴിവാക്കുന്നു. മാര്‍ഗ്ഗമധ്യേ ജീവിതത്തിലെ കഷ്ടാനുഭവങ്ങള് വര്‍ത്തിക്കുന്നുണ്ടെന്നേയുള്ളൂ; അവയെ നിശ്ശേഷം ഇല്ലാതാക്കാം. അവ പരിണാമത്തിന് ആവശ്യമല്ല. അവയുടെ അഭാവത്തിലും നാം പുരോഗമിക്കും. സ്വയം അഭിവ്യക്തമാകാനുള്ള പ്രവണത വസ്തുക്കളില് സ്വഭാവേനതന്നെയുണ്ട്. ചലനപ്രചോദനം ബാഹ്യഭാഗത്തു നിന്നല്ല, ഉള്ളില് നിന്നാണ് വരുന്നത്. ഓരോ ജീവാത്മാവും ചുരുണ്ടുകൂടിക്കിടക്കുന്ന അനുഭൂതിസര്‍വ്വസ്വത്തിന്റെ ആകെത്തുകയാണ്. ഈ അനുഭൂതി സമുച്ചയത്തില്‍നിന്ന് തക്ക പരിസ്ഥിതികള് ലഭിക്കുന്നവ മാത്രമേ (ഓരോ കാലത്തും) വെളിയില് വരുന്നുള്ളൂ.\nഅതിനാല് ബാഹ്യവസ്തുക്കള് ചുറ്റുപാടുകളെ പ്രദാനം ചെയ്യുന്നുവെന്നേയുള്ളു. ഇക്കാണുന്ന മത്സരങ്ങളും പോരാട്ടങ്ങളും മറ്റു തിന്മകളും ഗര്‍ഭീകരണത്തിന്റെ കാര്യഭാവമോ കാരണഭാവമോ അല്ല. അവ വഴിമുടക്കികളായി ഇടയ്ക്കുണ്ടെന്നുമാത്രം. അവയില്ലാഞ്ഞാലും മനുഷ്യര് പുരോഗമിച്ച് ഈശ്വരഭാവത്തിലെത്തും; എന്തെന്നാല് സ്വയം അഭിവ്യക്തമാകുകയെന്നത് (ഗര്‍ഭീകൃതനായ) ആ ഈശ്വരന്റെ സ്വഭാവമാണ്. എന്റെ അഭിപ്രായത്തില്, ജീവിതമത്സരമെന്ന ഭയാനകാശയത്തിന്റെ സ്ഥാനത്ത് ഇതു വളരെ ആശാവഹമായ ഒരു സ്ഥിതിഗതി നല്‍കുന്നുണ്ട്. ചരിത്രം കൂടുതല് പഠിക്കുന്തോറും ആ ഭയാനകാശയം തെറ്റാണെന്ന അഭിപ്രായം എനിക്കു കൂടിക്കൂടി വരികയാണ്. മനുഷ്യന് മനുഷ്യനുമായി സമരം ചെയ്തില്ലെങ്കില്, അവന് പുരോഗമിക്കില്ലെന്നു ചിലര് പറയുന്നു. ഒരു കാലത്ത് ഞാനും അപ്രകാരം വിചാരിച്ചിരുന്നു; എന്നാല് ഓരോ യുദ്ധവും മനുഷ്യപുരോഗതിയെ അമ്പതു കൊല്ലമെങ്കിലും പിന്നോക്കം പായിച്ചിട്ടുണ്ടെന്നാണ് ഞാനിപ്പോള് കാണുന്നത്. മനുഷ്യര് വേറൊരു കാഴ്ചപ്പാടിലൂടെ ചരിത്രം പഠിച്ചു. തല്‍ഫലമായി മാത്സര്യം (പുരോഗതിക്കു) കാര്യമോ കാരണമോ അല്ലെന്നും, അതു പരിണാമപ്രക്രിയയ്ക്കു തീരെ ആവശ്യമില്ലാതെ കേവലം മാര്‍ഗ്ഗമധ്യേ വര്‍ത്തിക്കുന്ന ഒരു വസ്തുവാണെന്നും കണ്ടെത്തുന്ന കാലം സമാഗതമാകും.\nയുക്തിവാദിയും ചിന്താശീലനുമായ മനുഷ്യന് സ്വീകാര്യമായ ഏകവാദം പതഞ്ജലിയുടേതുമാത്രമാണ്. ആധുനികവാദം എന്തൊരു വിനയാണ് വരുത്തിക്കൂട്ടുക! ഒരോ ഖലനും അതിന്റെ കീഴില് തന്റെ ദുഷ്കൃത്യങ്ങള്‍ക്ക് ഒരു തീട്ടൂരം കിട്ടുന്നു. എല്ലാ ക്രിമിനല്‍ക്കുറ്റവാളികളേയും വകവരുത്തേണ്ടതാണെന്നും, സമൂഹമദ്ധ്യത്തില്‍നിന്നു കുറ്റവാളിത്തത്തെ ഉച്ചാടനം ചെയ്യാന് അതേ ഒരു മാര്‍ഗ്ഗമുള്ളുവെന്നും പറയുന്ന പ്രകൃതിശാസ്ത്രജ്ഞന്മാരെ ഈ രാജ്യത്തു (അമേരിക്കയില്) ഞാന് കണ്ടിട്ടുണ്ട്. ഇത്തരം ചുറ്റുപാടുകള്‍ക്കു പുരോഗതിയെ തടസ്സപ്പെടുത്താനാവും എന്നല്ലാതെ, അവ പുരോഗതിയ്ക്കാവശ്യമില്ല. ഒരുവന് ചുറ്റുപാടുകളെ ജയിച്ചടക്കിയേക്കാം, പക്ഷേ, അവന്റെ ആ വിജയത്തിന്റെ ഫലമായി അനേകായിരങ്ങളുടെ ഗതി മുട്ടിപ്പോകുന്നുവെന്നുള്ളതാണ് മത്സരമാര്‍ഗ്ഗത്തെസ്സംബന്ധിച്ച ഏറ്റവും ഭയാനകമായ വസ്തുത. അതിനാലത് എങ്ങനെയായാലും തിന്മതന്നെ. ഭൂരിപക്ഷത്തിന്റെ ഗതി തടഞ്ഞുകൊണ്ട് ഒരുവന്നുമാത്രം സാഹായമരുളുന്നൊന്നു നന്മയാവാന് വയ്യ. ഈ മത്സരങ്ങള് നമ്മുടെ അജ്ഞതമൂലം അവശേഷിക്കുന്നവമാത്രമാണെന്നും, അവ ആവശ്യമോ മനുഷ്യന്റെ പരിണാമപുരോഗതിയുടെ ഘടകമോ അല്ലെന്നും പതഞ്ജലി പറയുന്നു. കേവലം നമ്മുടെ അക്ഷമയാണ് അവയെ സൃഷ്ടിക്കുന്നത്. നാം ക്ഷമയോടെ കാത്തുനിന്നദ്ധ്വാനിച്ചു നമുക്കുള്ള വഴി തുറക്കാന് സന്നദ്ധരല്ല. ഉദാഹരണത്തിന്, ഒരു നാടകശാലയില് അഗ്നിബാധയുണ്ടായെന്നു വിചാരിക്കുക-ഏതാനുംപേര് മാത്രമേ രക്ഷപ്പെടുന്നുള്ളു. ബാക്കിയുള്ളവര് പുറത്തേയ്ക്കു ചാടിയിറങ്ങാനുള്ള സാഹസത്തില് അന്യോന്യം തള്ളിവീഴ്ത്തുന്നു. നാടകശാലക്കെട്ടിടത്തേയോ പുറത്തു ചാടിക്കടന്ന ഏതാനും പേരെയോ രക്ഷിക്കാന് ആ തിക്കും തിരക്കും ആവശ്യമില്ല. എല്ലാവരും പതുക്കെ വെളിയിലേയ്ക്കു നീങ്ങിയിരുന്നെങ്കില്, ഒരുവന്നും ആപത്തു പറ്റാഞ്ഞേനേ. ഇതുന്നെയാണ് ജീവിതത്തിലെ അവസ്ഥയും. വാതിലുകള് നമുക്കായി തുറന്നു കിടപ്പുണ്ട്. ഈ മത്സരങ്ങളും പോരാട്ടവും കൂടാതെ നമുക്കേവര്‍ക്കും വെളിയില് കടക്കാനൊക്കും; എന്നിട്ടും നാം പോരാടുന്നു. ഈ മത്സരപ്പോരാട്ടങ്ങള് അജ്ഞതയും അക്ഷമയും മൂലം സൃഷ്ടിക്കുന്നതാണ്; നാം ആവശ്യത്തിലും വളരെയധികം തിടുക്കം കൂട്ടുന്നു. ശക്തിയുടെ ഏറ്റവും വലിയ അഭിസ്ഫുരണം നാം അക്ഷോഭ്യരായി, ശാന്തരായി, സ്വന്തം കാലിന്മേല് ഉറച്ചു നില്‍ക്കുന്നതിലാണ്.\nഉത്കൃഷ്ടരൂപത്തിലുള്ള പ്രേമത്തിന്റെ ശാസ്ത്രമാകുന്നു ഭക്തിയോഗം (150)


കേരളത്തിൽ കനത്ത കാറ്റിനും മഴയ്ക്കും സാധ്യത - Oneindia Malayalam\nPublished : April 27, 2019, 05:51\nതെക്കന് ബംഗാള് ഉള്‍ക്കടലില് ഫാനി ചുഴലിക്കാറ്റ് രൂപപ്പെട്ടതായി കാലാവസ്ഥാ നിരീക്ഷണ കേന്ദ്രം. ചൊവ്വാഴ്ചയോടെ ചുഴലിക്കാറ്റ് തമിഴ്‌നാട് തീരത്ത് എത്തും. നാളെ മുതല് കേരളത്തില് ശക്തമായ കാറ്റിനും മഴയ്ക്കും സാധ്യതയെന്ന് കാലാവസ്ഥാ നിരീക്ഷണ കേന്ദ്ര വ്യക്തമാക്കി. എട്ട് ജില്ലകളില് ആണ് ശക്തമായ കാറ്റിനും മഴയ്ക്കും സാധ്യത. തിങ്കളാഴ്ച മുതല് ഈ ജില്ലകളില് ജാഗ്രതാ നിര്‍ദേശം നല്‍കിയിരിക്കുകയാണ്.\ncoastal area മഴ tamil nadu bay of bengal കേരള


Surya's stand about remuneration - Malayalam Filmibeat\nNews സ്വർണവിലയിൽ ഇടിവ് തുടരുന്നു; ഇന്ന് കുറഞ്ഞത് 80 രൂപ\nSurya: തമിഴകത്തെ സിനിമാപ്രതിസന്ധി രൂക്ഷം, പ്രതിഫലം കുറച്ച് സൂര്യ, എതിര്‍പ്പുമായി മറ്റ് താരങ്ങള്!\nസിനിമാവ്യവസായത്തെ ഒന്നടങ്കം കാര്‍ന്നുതിന്നുന്ന തരത്തിലുള്ള പ്രതിസന്ധികള് ഇടയ്ക്ക് സിനിമയില് ഉടലെടുക്കാറുണ്ട്. ആവശ്യം ന്യായമാണെങ്കില്‍ക്കൂടി സിനിമയെ ഒന്നടങ്കം നഷ്ടത്തിലാക്കുന്ന സമരങ്ങളോട് പൊതുവെ സിനിമാലോകത്തിനും പ്രേക്ഷകര്‍ക്കും താല്‍പര്യമില്ല. അത്തരത്തിലൊരു സമരമാണ് തമിഴകത്ത് ഇപ്പോള് അരങ്ങേറിക്കൊണ്ടിരിക്കുന്നത്. നിര്‍മാതാക്കളുടെ സംഘടനയും താരങ്ങളും ഇതുമായി ബന്ധപ്പെട്ട് കഴിഞ്ഞ ദിവസം ചര്‍ച്ച നടത്തിയിരുന്നു. ഈ യോഗത്തിലാണ് സൂര്യ പ്രധാനപ്പെട്ടൊരു തീരുമാനം അറിയിച്ചത്.\nസ്വന്തം പ്രതിഫലം വെട്ടിക്കുറച്ചാണ് താരം മറ്റുള്ളവര്‍ക്ക് മാതൃകയായിട്ടുള്ളത്. സിനിമാനിര്‍മ്മാണത്തെ തുടര്‍ന്ന് നിര്‍മ്മാതാക്കള് കുത്തുപാളയെടുക്കുന്നുവെന്ന തരത്തിലുള്ള വിമര്‍ശനങ്ങള് ഉയര്‍ന്നുവന്നതോടെയാണ് താരം തന്റെ തീരുമാനം വ്യക്തമാക്കിയത്. കലക്ഷനെക്കുറിച്ച് സോഷ്യല് മീഡിയയിലൂടെ പ്രചരിക്കുന്ന വാര്‍ത്തകള് പലപ്പോഴും തെറ്റിദ്ധരിപ്പിക്കുന്ന തരത്തിലുള്ളതാണെന്ന് നിര്‍മ്മാതാക്കള് തന്നെ വ്യക്തമാക്കിയിരുന്നു.\nപ്രതിഫലത്തിന്റെ കാര്യത്തില് ഏറെ മുന്നില് നില്‍ക്കുന്ന താരമാണ് സൂര്യ. ഏകദേശം 12 കോടിയോളം രൂപയാണ് താരം പ്രതിഫലമായി വാങ്ങുന്നത്. ഇത് കൂടാതെ താരത്തിനൊപ്പമുള്ള അസിസ്റ്റന്‍സിന് വേറെ പ്രതിഫലം നല്‍കാറുണ്ട്. എന്നാല് ഇനിയങ്ങോട്ട് അസിസ്റ്റന്‍സിന് അതാത് താരങ്ങള് ശമ്പളം നല്‍കണമെന്നും നിര്‍മ്മാതാക്കളുടെ സംഘടന വ്യക്തമാക്കുന്നു.\nനിര്‍മ്മാതാക്കളുടെ ബാധ്യതയെക്കുറിച്ച് മനസ്സിലാക്കിയതോടെയാണ് സൂര്യ പുതിയ തീരുമാനം അറിയിച്ചത്. എന്നാല് സൂര്യയുടെ വിപ്ലവകരമായ നീക്കം സഹതാരങ്ങള്‍ക്ക് ഇഷ്ടപ്പെട്ടിട്ടില്ല. പ്രതിഫലത്തിന്റെ കാര്യത്തില് യാതൊരുവിട്ടുവീഴ്ചയ്ക്കും തയ്യാറല്ലെന്നാണ് പലരും വ്യക്തമാക്കിയിട്ടുള്ളത്.\nRead more about: surya remuneration സൂര്യ പ്രതിഫലം\nSurya's stand about remuneration


വീണ്ടും ഞാന് തനിച്ചായി | mangalam.com\nവീണ്ടും ഞാന് തനിച്ചായി\nStory Dated: Sunday, June 9, 2013 06:51\n''ഉണ്ണിയേട്ടാ, നമുക്കീ അവാര്‍ഡ് വേണ്ടായിരുന്നു....''\nഇതെന്താണ് ഇവളീപ്പറയുന്നത് എന്ന അര്‍ഥത്തില് അദ്ദേഹം എന്റെ മുഖത്തേക്കു സൂക്ഷിച്ചുനോക്കി.\nഇരുപത്തിരണ്ടാം വയസില് ദേശീയ അവാര്‍ഡ് കിട്ടിയ സ്മിതാപാട്ടീലിനുണ്ടായ ദുരന്തമാണ് അങ്ങനെ പറയാന് പ്രേരിപ്പിച്ചത്. സ്മിതാപാട്ടീല് മുപ്പത്തിയൊന്നാം വയസില് പ്രസവത്തോടെ മരിക്കുകയായിരുന്നു. ആദ്യമായാണ് ഇത്രയും ചെറുപ്രായത്തില് ഒരു പെണ്‍കുട്ടിക്ക് ദേശീയ അവാര്‍ഡ് കിട്ടുന്നത്. ഇന്നും ആ റെക്കോഡ് ബ്രേക്ക് ചെയ്തിട്ടില്ല. അവള്‍ക്ക് കണ്ണു തട്ടുമോ എന്നായിരുന്നു ഭയം.\nഎന്റെ ആശങ്ക ഉണ്ണിയേട്ടനും മനസിലായി. അവാര്‍ഡ് വേണ്ടായിരുന്നു എന്നു പറഞ്ഞത് കേട്ടുകൊണ്ടാണ് നിഷ മുറിയിലേക്കു വന്നത്.\n''എന്താ മമ്മ അങ്ങനെ പറഞ്ഞത്?''\nഞാനൊന്നും പറഞ്ഞില്ല. തനിക്ക് കിട്ടിയ അവാര്‍ഡ് നഷ്ടപ്പെട്ടുപോകുമോ എന്ന ഭയമായിരുന്നു അവള്‍ക്ക്. ആ പേടിയില് അന്നു രാത്രി പനിച്ച് വിറക്കുമ്പോഴും അവള് ചോദിച്ചത് ഒരേയൊരു ചോദ്യമായിരുന്നു.\n''അവാര്‍ഡില്ലെന്ന് നാളെ അവര് മാറ്റിപ്പറയുമോ, മമ്മാ?''\nഇല്ലെന്നു പറഞ്ഞ് അവളെ സമാധാനിപ്പിച്ചു. അവളുടെ സന്തോഷമാണ് ഞങ്ങളുടെ സന്തോഷം. പിന്നീട് അതെക്കുറിച്ചൊന്നും പറഞ്ഞില്ല.\nലൊക്കേഷനില് പോകുമ്പോഴൊക്കെ പുസ്തകങ്ങള് കൊണ്ടുപോകും. സ്‌കൂളില് പഠിക്കുന്ന കാലത്തു പോലും അവള്‍ക്ക് ട്യൂഷനില്ലായിരുന്നു. ആരും ഇരുത്തി പഠിപ്പിക്കേണ്ട കാര്യവുമില്ല. സ്വന്തമായി പഠിച്ചുകൊള്ളും. ഷൂട്ടിംഗ് കഴിഞ്ഞാല് നേരെ മുറിയിലേക്കു പോകും. പിന്നീട് കുറെനേരം പഠിത്തമാണ്. അതിന്റെ ഗുണം മാര്‍ക്കിലും പ്രതിഫലിക്കാറുണ്ട്. ഫൈനല് പരീക്ഷയുടെ ഘട്ടത്തില് പോലും സിനിമ ചെയ്തിരുന്നു. അധ്യാപകരും അവളോടു സഹകരിച്ചു. കോളജില് പോവുന്നതും വരുന്നതും ബസിലായിരുന്നു. പിന്നീട് ഡ്രൈവിംഗ് പഠിക്കണമെന്ന് ആഗ്രഹം തോന്നി. ഡ്രൈവിംഗ് പഠിച്ചപ്പോള് ഉണ്ണിയേട്ടന് അവള്‍ക്കൊരു മാരുതി കാര് വാങ്ങിച്ചു. പിന്നീട് മാരുതി കൊണ്ടാണ് നഗരം ചുറ്റാനിറങ്ങുക. ഏതു ലൊക്കേഷനില് പോകുമ്പോഴും കൂടെ ഞാന് വേണം.\n'ഒരു കൊച്ചു ഭൂമി കുലുക്കം' എന്ന സിനിമയുടെ ആദ്യ ഷെഡ്യൂള് തുടങ്ങുമ്പോള് ഞാന് സുഖമില്ലാതെ കിടപ്പിലായിരുന്നു. മനസില്ലാമനസോടെയാണ് ഉണ്ണിയേട്ടനെയും കൂട്ടി പോയത്. ആ ഒരാഴ്ച മാത്രമാണ് ഞാനില്ലാതെ അവള് ലൊക്കേഷനില് കഴിഞ്ഞത്.\nറോളിനെക്കുറിച്ച് ചോദിക്കാന് വിളിച്ചാല് അവള് പറയുന്നതും എന്നെക്കുറിച്ചാണ്.\n''ആദ്യം അമ്മയുടെ കോള്‍ഷീറ്റ് വാങ്ങിക്കണം. അതു കഴിഞ്ഞ് ഞാന് ഡേറ്റ് തന്നോളാം.''\nഇഴപിരിയാത്ത ബന്ധമായിരുന്നു ഞങ്ങളുടേത്. മകള് മാത്രമായിരുന്നില്ല, അടുത്ത കൂട്ടുകാരി കൂടിയായിരുന്നു ഞാന്. എന്തും തുറന്നുപറയും. ഞാന് സിനിമയില് അഭിനയിക്കണമെന്നത് അവളുടെ വലിയ ആഗ്രഹമായിരുന്നു. അക്കാലത്ത് ചിലരൊക്കെ എന്നെ അഭിനയിക്കാന് വിളിക്കുമായിരുന്നു. പക്ഷേ എന്റെ ശ്രദ്ധ മോനിഷയിലായിരുന്നു. ചിലപ്പോഴെല്ലാം അവളതു പറയാറുമുണ്ട്.\n''അമ്മയായിരുന്നു ശരിക്കും സിനിമയില് എത്തേണ്ടത്. അമ്മയുടെ ക്ഷമ, പെരുമാറാനുള്ള കഴിവ് ഇവയൊക്കെയാണ് ഒരു നടിക്ക് വേണ്ടത്. ഇതൊന്നും എനിക്കില്ല.''\nപെട്ടെന്നു ദേഷ്യം വരുന്ന കൂട്ടത്തിലാണ് മോനിഷ. സിനിമാമാസികക്കാര് ഫോട്ടോസെഷനു വേണ്ടി നിര്‍ത്തിയ ശേഷം 'ശരിയായില്ല, ഒന്നുകൂടി നോക്കിയാലോ' എന്നു പറഞ്ഞാല് ദേഷ്യംവന്ന് ഇട്ടിട്ടുപോകും. ഞാനാണ് അപ്പോഴും സമാധാനിപ്പിക്കുക. ജീവിതത്തില് ബോള്‍ഡായിരുന്നു.\nഒരു നടിയുടെ വിവാഹച്ചടങ്ങിനെത്തിയപ്പോള്, കുറെ പെണ്‍കുട്ടികള്‍ക്കിടയിലായിരുന്നു മോനിഷയും ഞാനും. അവരില് ഒരു പെണ്‍കുട്ടി മോനിഷയുടെ പിന്നില്‍വന്ന് ചെറുതായൊന്നു നുള്ളി. അപ്പോള്‍ത്തന്നെ ആ കുട്ടിയുടെ കൈ കടന്നുപിടിച്ചു ഞെരിച്ചു. ചീത്ത വിളിച്ച് തല്ലാന് തുടങ്ങുമ്പോഴേക്കും ഞാന് ഇടപെട്ട് ശാന്തയാക്കുകയായിരുന്നു.\n''ഞാന് എന്ന് അഭിനയം നിര്‍ത്തുന്നോ അമ്മ അന്നു മുതല് അഭിനയിക്കാന് തുടങ്ങണം.''\nഎന്ന് ഇടയ്ക്കിടെ പറയാറുണ്ട്. അതാണിപ്പോള് സാക്ഷാത്കരിച്ചിരിക്കുന്നത്.\nവല്യമ്മ ഉള്ളതുകാരണം മോനിഷയും വീട്ടില് മലയാളമേ സംസാരിക്കുകയുള്ളൂ. പുറത്തെത്തിയാല് ഇംീഷാണ്. സിനിമയില് അമ്പിളിയാണ് ഡബ്ബ് ചെയ്യാറുള്ളത്.\nജി.എസ്.വിജയന് സംവിധാനം ചെയ്യുന്ന ചെപ്പടിവിദ്യയുടെ ഷൂട്ടിംഗ് തിരുവനന്തപുരം ചന്ദ്രശേഖരന് നായര് സ്‌റ്റേഡിയത്തില് നടക്കുകയാണ്. പങ്കജ് ഹോട്ടലിലായിരുന്നു താമസം. 1992 ഡിസംബര് അഞ്ച്. ഗുരുവായൂര് ഉത്സവത്തിന്റെ ഭാഗമായി നടക്കുന്ന ഡാന്‍സ് പ്രോഗ്രാം അന്നാണ്. ബുക്ക് ചെയ്ത ഘട്ടത്തില്‍തന്നെ എനിക്ക് അതിയായ സന്തോഷം തോന്നി. കാരണം ഗുരുവായൂരപ്പന്റെ തിരുമുമ്പില് നൃത്തംവയ്ക്കുന്നതിനേക്കാള് വലിയ പുണ്യമെന്താണുള്ളത്. അഭിനയിക്കുന്നതിനേക്കാള് എനിക്കിഷ്ടം മോനിഷ നൃത്തം ചെയ്യുന്നതാണ്. തലേ ദിവസം വൈകിട്ട് തിരുവനന്തപുരത്തു നിന്ന് ഫ്‌ളൈറ്റ് ടിക്കറ്റ് ഓകെ ആയിരുന്നു. എന്നാല് പിറ്റേന്നു പുലര്‍ച്ചെ പോകുന്നതാണ് നല്ലതെന്നു തോന്നി. രാത്രിയില് ശ്രീവിദ്യയ്‌ക്കൊപ്പമുള്ള സീന് കൂടി തീര്‍ത്താണ് മോനിഷ മുറിയിലേക്കു മടങ്ങിയത്. പിറ്റേ ദിവസം ഓര്‍ക്കസ്ട്രക്കാരെയൊക്കെ റെഡിയാക്കണമെന്ന് ഉണ്ണിയേട്ടനെ വിളിച്ചുപറഞ്ഞു. പുലച്ചെ രണ്ടരയ്ക്ക് ബ്രഷില് പേസ്റ്റ് വരെ എടുത്തു കൊടുത്തത് ഞാനായിരുന്നു. മൂന്നര മണിക്കാണ് പങ്കജ് ഹോട്ടലില് നിന്ന് കാര് പുറപ്പെട്ടത്. എനിക്ക് ഓപ്പറേഷന് കഴിഞ്ഞതിനുശേഷം അവള് മടിയില് തല വയ്ക്കാറില്ല. കാല് ാസില് കയറ്റിവച്ച് കിടന്നു. ഉറക്കത്തിലേക്കു വീണപ്പോള് അവളുടെ കാലുകളെടുത്തു മടിയില് വച്ചു. ചിലങ്കകള് അണിയുന്ന പാദങ്ങളില് അമര്‍ത്തി തടവിക്കൊണ്ടിരുന്നു. ചേര്‍ത്തലയിലെ വിശാലമായ റോഡിലൂടെ കാര് പായുമ്പോള് സമയം പുലര്‍ച്ചെ ആറേകാല്. കെ.എസ്.ആര്.ടി.സി ബസ് എതിരേ വരുന്നത് ഞാന് കാണുന്നുണ്ട്. ഒരു നിമിഷം കൊണ്ടാണ് എല്ലാം സംഭവിച്ചത്. ബസ്\nസ്വീകരണമുറിയിലെ ഇരിപ്പിടത്തിലിരുത്തി പ്രേക്ഷകരെ രുചിലോകത്തിന്റെ വൈവിധ്യത്തിലേക്കു കൂട്ടിക്കൊണ്ടുപോകുന്ന\n''ആര്‍ക്ക് ലൈറ്റുകളുടെ വെളിച്ചം കാണുമ്പോഴൊക്കെ അവള് കയറിവരും, ഓര്‍മ്മകളിലേക്ക്. അത് കരയിപ്പിക്കാനല്ല,\nസ്‌കൂളില് പോകാന് തുടങ്ങുമ്പോഴാണ് ലീല അതു ശ്രദ്ധിച്ചത്. മകള് ചിന്നുവിന്റെ വലതുകാലിന്റെ...\n'ഞാനും കണ്ണനും തമ്മില് ദിവസവും വഴക്കിട്ട് ഒരുമിച്ച് ജീവിക്കുന്നതിനേക്കാള് ഭേദമാണല്ലോ...


ആൽഫ്രെഡ് ഡോബ്ലിൻ - വിക്കിപീഡിയ\nജർമൻ നോവലിസ്റ്റായിരുന്നു ആൽഫ്രെഡ് ഡോബ്ലിൻ. പോമറേനിയയിലെ സ്റ്റെറ്റിനിൽ ഒരു നിർധന കുടുംബത്തിലായിരുന്നു ജനനം. പിതാവ് മാക്സ് ഡോബ്ലിൻ എന്ന യഹൂദവർത്തകനായിരുന്നു, മാതാവ് സോഫി ഡോബ്ലിനും.\n(1878-08-10)ഓഗസ്റ്റ് 10, 1878\nStettin, Pomerania, now Szczecin, Poland\nജൂൺ 26, 1957(1957-06-26) (പ്രായം 78)\n3 സൈന്യത്തിലെ മെഡിക്കൽ ഓഫീസർ\n4 ഏറ്റവും മികച്ച നോവൽ\n1898-ൽ കുടുംബം ബർലിനിലേക്ക് താമസം മാറ്റി. സ്റ്റെറ്റിനിലായിരുന്നു ആദ്യകാല വിദ്യാഭ്യാസം. 1900-04 കാലഘട്ടത്തിൽ ബർലിൻ യൂണിവേഴ്സിറ്റിയിലും തുടർന്ന് ഫ്രെയ്ബർഗ് യൂണിവേഴ് സിറ്റിയിലും വൈദ്യശാസ്ത്രം അഭ്യസിച്ചു. 1905-ൽ ബിരുദം സമ്പാദിച്ചുവെങ്കിലും 1911-ലേ ഭിഷഗ്വരവൃത്തി ആരംഭിക്കാൻ സാധിച്ചുള്ളു. വിദ്യാഭ്യാസകാലത്തുതന്നെ കാന്റ്, ഷോപ്പൻഹോവർ, നീഷേ എന്നിവരുടെ ദർശനത്തിൽ തത്പരനായി.\nആൽഫ്രെഡ് ഡോബ്ലിന്റെ ആദ്യനോവൽ ഡീ ഡ്രെയ്സ് പുഞ്ജ് ഡെസ് വാങ്-ലുൻ എന്ന പേരിൽ 1915-ൽ പ്രസിദ്ധീകൃതമായി. 18-ആം നൂറ്റാണ്ടിലെ ചൈനയിലെ രാഷ്ട്രീയ പ്രക്ഷോഭങ്ങൾ ചിത്രീകരിക്കുന്ന ഈ കൃതി ഡോബ്ലിനെ ഫൊണ്ടെയ്ൻ പ്രൈസിനർഹനാക്കി. അക്രമരാഹിത്യത്തിൽ അടിയുറച്ചു വിശ്വസിക്കുന്ന നായകനായ വാങ്-ലുൻ രക്തരൂഷിതമായ ഒരു സമരത്തിൽ പങ്കാളിയാകേണ്ടിവരുന്നതും അനിയന്ത്രിതമായ സാഹചര്യങ്ങളുടെ സമ്മർദത്താൽ സർവനാശത്തിനു വിധേയനാകുന്നതും ഹൃദയസ്പൃക്കായി ഇതിൽ ചിത്രീകരിക്കുന്നു.\nസൈന്യത്തിലെ മെഡിക്കൽ ഓഫീസർതിരുത്തുക\nഡെർ സ്റ്റുർമ് എന്ന ആനുകാലികത്തിൽ പ്രസിദ്ധീകരിച്ച അഭിവ്യഞ്ജനാത്മക (expresionist) കഥകളിലൂടെയാണ് ഡോബ്ലിൻ സാഹിത്യവൃത്തത്തിൽ ശ്രദ്ധേയനായത്. ഈ കഥകൾ 1913-ൽ ഡീ എർമോർഡങ് എയ്നെർ ബട്ടർബ്ലയും എന്ന പേരിൽ സമാഹരിച്ചു പ്രസിദ്ധപ്പെടുത്തി. ഇന്ദ്രിയ അവബോധങ്ങൾ കലാസുഭഗമായി ആവിഷ്കരിക്കുകയാണ് എക്സ്പ്രഷനിസ്റ്റിന്റെ മുഖ്യധർമമെന്ന് ഡോബ്ലിൻ വിശ്വസിച്ചിരുന്നു. 1920-ൽ ഷുറ്റ്സ് വെർ ബെൻഡ് ഡോയ്ഷെർ ഷ്റിഫ്റ്റ്സ് സെല്ലർ അസോസിയേഷൻ ഒഫ് ജർമൻ റൈറ്റേഴ്സിൽ അംഗമായി. ഒന്നാം ലോകമഹായുദ്ധകാലത്ത് ജർമൻ സൈന്യത്തിലെ മെഡിക്കൽ ഓഫീസറായിരുന്ന ഡോബ്ലിൻ യുദ്ധമുന്നണിയിൽ സേവനമനുഷ്ഠിച്ചു. നോവൽ രചനയ്ക്ക് സൈനികസേവനം തടസ്സമായില്ല. 1920-ൽ വാലൻ സ്റ്റീൻ എന്ന ചരിത്രനോവൽ പുറത്തുവന്നു. വിഷാദാത്മകമായ ഒരു ഭവിഷ്യദ്ദർശനം കാഴ്ചവയ്ക്കുന്ന നോവലാണ് സെർജ്, മീർ ഉൺ ജൈജാന്റൻ (1924). സാങ്കേതിക വിദഗ്ദ്ധർ ഭരണം കൈയാളുന്ന ഒരു വ്യവസ്ഥിതിയിൽ പ്രകൃതിയും മനുഷ്യനും തമ്മിലുള്ള സംഘർഷം മൂർച്ഛിക്കുന്നതായിട്ടാണ് ഇതിൽ ചിത്രീകരിച്ചിരിക്കുന്നത്.\nഏറ്റവും മികച്ച നോവൽതിരുത്തുക\n1929-ൽ പ്രസിദ്ധീകരിച്ച ബർലിൻ അലക്സാണ്ടർപ്ലാറ്റ്സ് ആണ് ഡോബ്ലിന്റെ ഏറ്റവും മികച്ച നോവലായി അംഗീകരിക്കപ്പെട്ടിട്ടുള്ളത്. വിവിധ വീക്ഷണങ്ങളിലൂടെ ബർലിനെ നോക്കിക്കാണുന്ന നോവലിസ്റ്റ് പലപ്പോഴും ഇംഗ്ലീഷ് നോവലിസ്റ്റായ ജെയിംസ് ജോയിസിന്റെ സ്വാധീനത്തിൽപ്പെടുന്നതു കാണാം. അലക്സാണ്ടർപ്ലാറ്റ്സിനെ കേന്ദ്രീകരിച്ചുള്ള ഒരു ചെറിയ വൃത്തത്തിനുള്ളിലാണ് ക്രിയാവ്യാപാരം അരങ്ങേറുന്നത്. സൈനികരുടെ ഗാനങ്ങൾ, കാലാവസ്ഥാ പ്രവചനങ്ങൾ, തെരഞ്ഞെടുപ്പു പ്രസംഗങ്ങൾ, കമ്പോളനിലവാരാവലോകനങ്ങൾ തുടങ്ങിയവയുടെ അവതരണത്തിലൂടെ ബർലിന്റെ മെട്രോപൊളിറ്റൻ അന്തരീക്ഷം പ്രത്യക്ഷവത്കരിക്കാൻ നോവലിസ്റ്റ് പ്രത്യേകം ശ്രദ്ധിക്കുന്നതായി കാണാം.\nനാസികൾ അധികാരത്തിലേറിയതോടെ തന്റെ യഹൂദപൈതൃകവും സോഷ്യലിസ്റ്റ് ആദർശങ്ങളും കാരണം ഡോബ്ലിൻ ജർമനി വിടാൻ നിർബന്ധിതനായി. ഇതിനകംതന്നെ ജർമൻ സോഷ്യലിസ്റ്റ് പാർട്ടി വിട്ട് സ്വതന്ത്ര ചിന്താഗതിയുള്ള കമ്യൂണിസ്റ്റ് സോഷ്യലിസ്റ്റ് ഡെമോക്രാറ്റിക് പാർട്ടിയിൽ ഇദ്ദേഹം ചേർന്നു കഴിഞ്ഞിരുന്നു. തെക്കേ അമേരിക്കയുടെ പശ്ചാത്തലത്തിൽ രചിച്ച ദാസ് ലാൻഡ് ഓൻ ടോഡ് എന്ന നോവൽ 1937-38-ൽ പുറത്തുവന്നു. 1941-ൽ റോമൻ കത്തോലിക്കാ മതത്തിലേക്ക് പരിവർത്തനം ചെയ്ത ഡോബ്ലിൻ തന്റെ മേൽ കിർക്ക്ഗാഡിനും സ്പിനോസയ്ക്കുമുള്ള സ്വാധീനം ഊന്നിപ്പറഞ്ഞിരുന്നു. ജർമനിയിലെ 1918-ലെ പരാജയപ്പെട്ട വിപ്ലവത്തെപ്പറ്റി നവംബർ 1918 എന്ന ഒരു ബഹുവാല്യചരിത്രനോവലിന്റെ രചന 1939-ൽ ആരംഭിച്ചെങ്കിലും 1950-ൽ മാത്രമേ അത് പൂർത്തിയാക്കാൻ കഴിഞ്ഞുള്ളൂ. 1945-ൽ ജർമനിയിൽ മടങ്ങിയെത്തിയ ഇദ്ദേഹം വിദ്യാഭ്യാസ വകുപ്പിൽ ഓഫീസറായി കുറേക്കാലം ജോലി നോക്കി. ജർമനിയിലെ രാഷ്ട്രീയ സംഭവവികാസങ്ങളിൽ നിരാശനായി 1950-കളുടെ ആരംഭത്തിൽ ഡോബ്ലിൻ പാരിസിലേക്ക് താമസം മാറ്റി. ഹാംലെറ്റ് (1956) എന്ന അവസാന നോവലിൽ പുതിയ യൂറോപ്പിനുവേണ്ടിയുള്ള ഡോബ്ലിന്റെ മോഹവും കത്തോലിക്കാമതത്തിലുള്ള അടിയുറച്ച വിശ്വാസവും സുവ്യക്തമായി നിഴലിച്ചു കാണാം.\n1956-ൽ ഡോബ്ലിൻ ഫ്രയ്ബെർഗിലെ സാനറ്റോറിയത്തിൽ പ്രവേശിപ്പിക്കപ്പെട്ടു. ഇതിനകം ഇദ്ദേഹത്തിന്റെ ശരീരം ആകെ തളർന്നു കഴിഞ്ഞിരുന്നു. 1957 ജൂൺ 26-ന് ഇദ്ദേഹം അന്തരിച്ചു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോബ്ളിൻ, ആൽഫ്രെഡ് (1878 - 1957) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ആൽഫ്രെഡ്_ഡോബ്ലിൻ&oldid=3191131" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 10 ഓഗസ്റ്റ് 2019, സമയം: 05:26\nഈ താൾ അവസാനം തിരുത്തപ്പെട്ടത്: 05:26, 10 ഓഗസ്റ്റ് 2019.


Sat Apr 10 2021 20:36:43 GMT+0530 (India Standard Time)\nയുഎഇ ആരോഗ്യപ്രതിരോധമന്ത്രാലയമാണ് ഇക്കാര്യം പുറത്തുവിട്ടത്. ഇതോടെ രാജ്യത്ത് കൊറോണ വൈറസ് സ്ഥിരീകരിച്ചവരുടെ എണ്ണം ഏഴായി ഉയര്‍ന്നു.\nNSH8 Feb 2020 7:24 AM GMT\nദുബയ്: യുഎഇയില് പുതുതായി രണ്ടുപേര്‍ക്ക് കൂടി കൊറോണ വൈറസ് രോഗബാധ സ്ഥിരീകരിച്ചു. യുഎഇ ആരോഗ്യപ്രതിരോധമന്ത്രാലയമാണ് ഇക്കാര്യം പുറത്തുവിട്ടത്. ഇതോടെ രാജ്യത്ത് കൊറോണ വൈറസ് സ്ഥിരീകരിച്ചവരുടെ എണ്ണം ഏഴായി ഉയര്‍ന്നു. ചൈന, ഫിലിപ്പീന്‍സ് സ്വദേശികള്‍ക്കാണ് പുതിയതായി വൈറസ് ബാധയുള്ളത്. ഇവരുടെ ആരോഗ്യനില തൃപ്തികരമാണെന്നും ആശങ്കപ്പെടേണ്ട സാഹചര്യമില്ലെന്നും അധികൃതര് അറിയിച്ചു. രോഗം തടയാന് എല്ലാ പ്രതിരോധമാര്‍ഗങ്ങളും സ്വീകരിച്ചിട്ടുണ്ടെന്നും മന്ത്രാലയം അറിയിച്ചിട്ടുണ്ട്.\nയുഎഇയില് കൊറോണ ബാധ സ്ഥിരീകരിച്ച പശ്ചാത്തലത്തില് ലോകാര്യസംഘടനയുടെ നിര്‍ദേശപ്രകാരം കര്‍ശനപരിശോധനകള് നടത്തിവന്നതിന്റെ ഭാഗമായാണ് പുതിയ കേസുകള് കണ്ടെത്തിയത്. യുഎഇയിലെ പൗരന്‍മാരുടെയും താമസക്കാരുടെയും സുരക്ഷ ഉറപ്പുവരുത്തുന്നതിന് രാജ്യത്തെ എല്ലാ വകുപ്പുകളുമായും ബന്ധപ്പെട്ട അധികാരികളുമായും ഏകോപിപ്പിച്ച് പ്രവര്‍ത്തിക്കുമെന്നും മന്ത്രാലയം അറിയിച്ചു.\n2 new cases coronavirus in UAE


kr gauriyamma's autobiography released017ഗൗരിയമ്മആത്മകഥ\nആലപ്പുഴ: ജെ എസ് എസ് നേതാവ് കെ ആര് ഗൗരിയമ്മയുടെ ആത്മകഥ പുറത്തിറക്കി. ആലപ്പുഴ ടി വി തോമസ് സ്മാരക ടൗണ്‍ഹാളില് നടന്ന ചടങ്ങില് മുഖ്യമന്ത്രി വി എസ് അച്ച്യുതാനന്ദനാണ് പ്രകാശനം ന്ിര്‍വ്വഹിച്ചത്.\nയു ഡി എഫിലേക്ക് ചേക്കേറിയതുകൊണ്ട് ഗൗരിയമ്മ ഉയര്‍ത്തിപ്പിടിച്ച പുരോഗമനരാഷ്ട്രീയം വിസ്മൃതമാകുന്നില്ലെന്ന് മുഖ്യമന്ത്രി പറഞ്ഞു. മികച്ച ഭരണാധികാരി എന്ന നിലയിലും ജനപ്രതിനിധി എന്ന നിലയിലും ഗൗരിയമ്മയുടെ പ്രവര്‍ത്തനം എക്കാലവും ഓര്‍ക്കുമെന്നും മുഖ്യമന്ത്രി പറഞ്ഞു.\nവി എം സുധീരന്, എം പി വീരേന്ദ്രകുമാര്, വയലാര് ശരത്ചന്ദ്രവര്‍മ എന്നിവര് ചടങ്ങില് പങ്കെടുത്തു.


മേട്ടുപ്പാളയത്ത് കെട്ടിടം തകർന്നുവീണ്7പേർ മരിച്ചു; തമിഴ്‌നാട്ടിൽ കനത്ത മഴയിൽ ഇതുവരെ 13 മരണം | Metro Journal Online\nതമിഴ്‌നാട്ടിലെ തീരദേശ മേഖലയിൽ തുടരുന്ന കനത്ത മഴയിലും കാറ്റിലുംപെട്ട് ഇതുവരെ 13 മരണം. കോയമ്പത്തൂർ മേട്ടുപ്പാളയത്ത് കെട്ടിടം തകർന്നുവീണ്7പേർ മരിച്ചു. മരിച്ചവരിൽ രണ്ട് സ്ത്രീകളും ഒരു കുട്ടിയുമുണ്ട്.\nതഞ്ചാവൂരിലും തിരുവാരൂരിലുമായി കെട്ടിടം തകർന്ന് വീണ് മൂന്ന് പേർ മരിച്ചു. തീരദേശ മേഖലയിലെ ആറ് ജില്ലകളിൽ ഇന്നും റെഡ് അലർട്ട് പ്രഖ്യാപിച്ചിട്ടുണ്ട്. ചെന്നൈ അടക്കം ഒമ്പത് ജില്ലകളിൽ ഓറഞ്ച് അലർട്ടും എട്ട് ജില്ലകളിൽ യെല്ലോ അലർട്ടും പ്രഖ്യാപിച്ചു\nചെന്നൈയിൽ മാത്രം 176 ദുരിതാശ്വാസ ക്യാമ്പുകൾ തുറുന്നു. നിരവധി വീടുകളിൽ വെള്ളം കയറി. കടലൂരിൽ നൂറിലധികം കുടുംബങ്ങളെ ദുരിതാശ്വാസ ക്യാമ്പുകളിലേക്ക് മാറ്റി. സ്ഥിതിഗതികൾ വിലയിരുത്തുന്നതിനായി ഇന്ന് മുഖ്യമന്ത്രി എടപ്പാടി പളനിസ്വാമിയുടെ നേതൃത്വത്തിൽ ഉന്നത തല യോഗം ചേരും.\n← പൂനെയിൽ മലിനജലം ഒഴുകുന്ന കാനയിൽ കുട്ടി വീണു, രക്ഷിക്കാനിറങ്ങിയ അഗ്നിശമന സേനാംഗം മരിച്ചു, കുട്ടിയെ രക്ഷപ്പെടുത്താനുള്ള ശ്രമം തുടരുന്നു\nമേട്ടുപ്പാളയത്ത് വീടുകൾക്ക് മേൽ മതിലിടിഞ്ഞുവീണ് 17 പേർ മരിച്ചു; തമിഴ്‌നാട്ടിൽ കനത്ത മഴയിൽ വ്യാപക നാശനഷ്ടം →\nGallery image with caption: കുഴൽക്കിണറിൽ വീണ രണ്ടുവയസ്സുകാരനെ രക്ഷിക്കാനുള്ള ശ്രമം തുടരുന്നു; ദേശീയ ദുരന്തനിവാരണ സേനയുടെ സഹായം തേടി 26th October 2019


2020 മഹീന്ദ്ര XUV500; അറിഞ്ഞിരിക്കേണ്ട അഞ്ച് കാര്യങ്ങൾ - Malayalam DriveSpark\n27 min ago 100 സിസി പ്ലാറ്റിന ഇനി ഡിസ്‌ക് ബ്രേക്കിലും; വില വെളിപ്പെടുത്തി ബജാജ്\n44 min ago ആറ്റം ക്വാഡ്രിസൈക്കിൾ; ഫീച്ചറുകൾ വെളിപ്പെടുത്തുന്ന ടീസർ വീഡിയോ പുറത്തുവിട്ട് മഹീന്ദ്ര\n54 min ago ഹോണ്ട സിവിക് ബിഎസ് VI ഡീസൽ ഉടൻ ഇന്ത്യൻ വിപണിയിലെത്തും\n2 hrs ago പുതിയ e-ട്രോൺ S, e-ട്രോൺ S സ്പോർട്ബാക്ക് പതിപ്പുകൾ അവതരിപ്പിച്ച് ഔഡി\nMovies ഉപ്പും മുളകിലും വീണ്ടുമൊരു വിവാഹം! മുടിയനും പൂജയും തമ്മിലുള്ള വിവാഹത്തിന് സമ്മതവുമായി കുടുംബം\nLifestyle നിലത്ത് ചമ്രം പടിഞ്ഞിരുന്ന് ഒരു ഉരുള കഴിക്കൂ\nNews ബിജെപിക്ക് ഉഗ്രൻ പണിവെച്ച് കോൺഗ്രസ്;10 എംഎൽഎമാർ കോൺഗ്രസിലെത്തും?ചങ്കിടിപ്പോടെ ബിജെപി\nSports സച്ചിന്, കോലി, രോഹിത്- ഇന്ത്യയുടെ മികച്ച നിശ്ചിത ഓവര് താരമാര്? ജാഫറിന്റെ സര്‍പ്രൈസ് മറുപടി\nFinance ഇന്ന് വാങ്ങാൻ പറ്റിയ ഏറ്റവും മികച്ച ഓഹരികൾ ഇവയാണ്\nTechnology ഓപ്പോ റെനോ3പ്രോ സ്മാർട്ട്ഫോണിന് 2,000 രൂപ വില കുറച്ചു\nPublished: Monday, September 23, 2019, 13:05 [IST]\nഇന്ത്യൻ വാഹന നിർമ്മാതാക്കളായ മഹീന്ദ്ര തങ്ങളുടെ ശ്രേണിയിലെ വാഹനങ്ങളെയെല്ലാം പരിഷ്ക്കരിച്ചുകൊണ്ടിരിക്കുകയാണ്. വരും മാസങ്ങളിൽ ഘട്ടം ഘട്ടമായി പുതിയ പതിപ്പുകൾ വിപണിയിലെത്തും. നവീകരിച്ച് പുറത്തിറങ്ങുന്നതിൽ ഥാർ, സ്കോർപിയോ, XUV500 എന്നീ മോഡലുകളെല്ലാം ഉൾപ്പെടുന്നു.\nമഹീന്ദ്ര XUV500 ന്റെ ഏറ്റവും പുതിയ മോഡലിന്റെ പരീക്ഷണ ഓട്ടം ഇന്ത്യൻ നിരത്തുകളിൽ കമ്പനി അടുത്തിടെ നടത്തിയിരുന്നു. മഹീന്ദ്രയുടെ നോർത്ത് അമേരിക്കയിലെ ടെക്നിക്കൽ സെന്ററായ പിനിൻഫറീന ഡിസൈൻ ഹൗസില് നിന്നുള്ള ഇൻപുട്ടുകൾ ഉപയോഗിച്ച് രൂപകൽപ്പന ചെയ്ത പുതിയ മോഡൽ XUV500 അടുത്ത വർഷം അവസാനത്തോടെ വിപണിയിലെത്തും. രണ്ടാം തലമുറ XUV500 നെക്കുറിച്ച് നിങ്ങളറിഞ്ഞിരിക്കേണ്ട അഞ്ച് കാര്യങ്ങൾ.\n1. പുതിയ 2.0 ലിറ്റർ എഞ്ചിൻ\nബി‌എസ്-VI മലിനീകരണ മാനദണ്ഡം 2020 ഏപ്രിൽ ഒന്നിന് നിലവിൽ വരുന്നതിന് മുന്നോടിയായി 2.2 ലിറ്റർ ഡീസൽ എഞ്ചിൻ പിൻവലിക്കാൻ മഹീന്ദ്രയും തയ്യാറായിക്കഴിഞ്ഞു. നിലവിലെ ഓയിൽ-ബർണറിന് പകരമായി പുതിയ 2.0 ലിറ്റർ എഞ്ചിൻ സ്ഥാപിക്കും. ഈ പുതിയ എഞ്ചിനായിരിക്കും കമ്പനി 2020 മഹീന്ദ്ര XUV500 യിൽ അവതരിപ്പിക്കുക.\nപുതിയ എഞ്ചിൻ നിലവിലെ പതിപ്പിനേക്കാൾ കരുത്തുറ്റതായിരിക്കും. അതോടൊപ്പം ഉയർന്ന പരിഷ്കരണവും നൽകും. ഏകദേശം 185 bhp ആയിരിക്കും എഞ്ചിൻ വാഗ്ദാനം ചെയ്യുകയെന്ന് പറയപ്പെടുന്നു. ട്രാൻസ്മിഷൻ ഓപ്ഷനുകളിൽ 6-സ്പീഡ് മാനുവൽ, ഓട്ടോമാറ്റിക് യൂണിറ്റുകൾ ഉൾപ്പെടും.\n2. 2020 ഓട്ടോ എക്സ്പോയിൽ അവതരിപ്പിക്കും\n2020 മഹീന്ദ്ര XUV500 അടുത്ത വർഷം ഫെബ്രുവരിയിൽ നടക്കാനിരിക്കുന്ന ഓട്ടോ എക്‌സ്‌പോയിൽ ആകും അരങ്ങേറ്റം കുറിക്കുക. എങ്കിലും കമ്പനി ഒരു പ്രീ-പ്രൊഡക്ഷൻ മോഡൽ മാത്രമേ എക്സ്പോയിൽ അവതരിപ്പിക്കുകയുള്ളൂ. എന്നാൽ അടുത്ത വർഷത്തിന്റെ പകുതിയോടെ വാഹനം വിപണിയിലെത്തും.\n3. പുതിയ പ്ലാറ്റ്ഫോം\nപുതിയ തലമുറ XUV500 എസ്‌യുവി ഒരു പുതിയ മോണോകോക്ക് പ്ലാറ്റ്‌ഫോമിനെ അടിസ്ഥാനമാക്കിയാണ് നിർമ്മിക്കുന്നത്. ഇത് നിലവിലുള്ള വാഹനത്തേക്കാൾ ഭാരം കുറഞ്ഞതും കരുത്തേറിയതുമായിരിക്കും.\nഇന്ത്യാ ഗവൺമെന്റിന്റെ പരിഷ്ക്കരിച്ച ക്രാഷ് സുരക്ഷാ മാനദണ്ഡങ്ങൾ പാലിക്കാൻ പുതിയ രൂപകൽപ്പന വാഹനത്തെ സഹായിക്കും. ഇന്ത്യൻ വിപണിയിൽ വരാനിരിക്കുന്ന സി-എസ്‌യുവിക്കായി ഫോർഡും ഇതേ പ്ലാറ്റ്‌ഫോമും എഞ്ചിനും ഉപയോഗിക്കും.\n4. 5-7 സീറ്റർ പതിപ്പുകളിൽ ലഭ്യമാകും\nനിലവിലെ മഹീന്ദ്ര XUV5007സീറ്റർ ലേഔട്ടിനൊപ്പം ലഭ്യമാണെങ്കിലും അടുത്ത തലമുറയിൽ പെട്ട മോഡൽ 5,7സീറ്റർ കോൺഫിഗറേഷനുകളിൽ ലഭ്യമാകാൻ സാധ്യതയുണ്ട്. രണ്ട് മോഡലുകളും ഒരേപോലെ കാണപ്പെടുമെങ്കിലും രണ്ട് പതിപ്പുകളും ഉപഭോക്താക്കളെ ആകർഷിക്കാൻ സഹായിക്കും.\nMost Read: ഇന്ത്യയിലെ ആദ്യ ഇലക്ട്രിക്ക് ട്രക്ക് വിപണിയിൽ\n5. നിരവധി ‘വിദേശ' ഘടകങ്ങൾ\nഇന്ത്യയിൽ പൂർണ്ണമായും രൂപകൽപ്പന ചെയ്ത് വികസിപ്പിച്ച മോഡലുകളുടെ കാലം കഴിഞ്ഞു. മഹീന്ദ്രയുടെ നോർത്ത് അമേരിക്കയിലെ ടെക്നിക്കൽ സെന്ററായ പിനിൻഫറീന ഡിസൈൻ ഹൗസില് നിന്നുള്ള ഇൻപുട്ടുകൾ ഉപയോഗിച്ച് രൂപകൽപ്പന ചെയ്ത വാഹനമാണ് പുതിയ XUV500.\nകമ്പനിയുടെ പ്രാദേശിക യൂണിറ്റിന്റെയും പിനിൻ‌ഫറിനയുടെയും സംയുക്ത പ്രവർത്തനമാണ് ഇതിന്റെ രൂപകൽപ്പന. അതിനാൽ കൂടുതൽ വിദേശ ഘടകങ്ങൾ XUV500-ൽ ഉൾപ്പെടും.\nപുതുതലമുറ മഹീന്ദ്ര ഥാറിൽ ഇനി ക്രൂയിസ് കൺട്രോളും\n2020 Mahindra XUV5005Things To Know. Read more Malayalam\nStory first published: Monday, September 23, 2019, 13:05 [IST]\nമുഖംമിനുക്കി ലോകത്തിലെ ഏറ്റവും വേഗമേറിയ എസ്‌യുവി, ബെന്റ്‌ലി ബെന്റേഗ ഫെയ്‌സ്‌ലിഫ്റ്റ് വിപണിയിൽ


സന്നിധാനത്ത് സ്ത്രീയെ തടഞ്ഞുവെച്ച സംഭവം: മുഖ്യപ്രതി അറസ്റ്റിൽ\nNovember 7, 2018 5:10 pm NRI Desk Head News, Kerala\nപത്തനംതിട്ട: ശബരിമലയിൽ കഴിഞ്ഞ ദിവസം സ്ത്രീയെ തടഞ്ഞുവെച്ച സംഭവത്തിലെ മുഖ്യപ്രതി അറസ്റ്റിൽ. പത്തനംതിട്ട ഇലന്തൂർ സ്വദേശി സൂരജാണ് അറസ്റ്റിലായത്. 52 വയസായ സ്ത്രീയെ 50 വയസ്സ് തികയാത്ത സ്ത്രീയാണെന്നാരോപിച്ചായിരുന്നു ഒരു കൂട്ടം പേരുടെ അതിക്രമം. അക്രമത്തിലെ മുഖ്യപ്രതിയാണ് സൂരജ്. വധശ്രമം, സ്ത്രീത്വത്തെ അപമാനിക്കൽ തുടങ്ങിയ വകുപ്പുകൾ ചുമത്തിയാണ് ഇയാളക്കെതിരെ കേസെടുത്തിരിക്കുന്നത്.\nസൂരജിനെ കൂടാതെ സ്ത്രീക്കെതിരെ അതിക്രമം നടത്തിയ കണ്ടാലറിയുന്ന നൂറ്റമ്പതോളം പേർക്കെതിരെയും പോലീസ് കേസെടുത്തിട്ടുണ്ട്. കഴിഞ്ഞ ദിവസം മൂന്നു സ്ത്രീകളാണ് ദര്‍ശനത്തിനായി സന്നിധാനത്ത് എത്തിയത്. 52 വയസ്സുള്ള സ്ത്രീയാണ് എത്തിയതെന്ന് പൊലീസ് അറിയിച്ചതിനെ തുടര്‍ന്നാണ് പ്രതിഷേധക്കാര് പിന്മാറിയത്.\nTags: Sabarimala women Entry, women attack


ചാലക്കുടിയില് സ്പിരിറ്റുമായി എത്തിയ ലോറി എക്‌സൈസിനെ വെട്ടിച്ച് കടന്നുകളഞ്ഞു. രാവിലെ രഹസ്യവിവരം ലഭിച്ചതിനെ തുടര്‍ന്ന് അങ്കമാലി എക്‌സൈസ് ഇന്‍സ്‌പെക്ടറും സംഘവുമാണ് ലോറി തടഞ്ഞത്. പക്ഷേ ലോറി ഇവരെ വെട്ടിച്ച് കടന്നുപോവുകയായിരുന്നു. പ്രതികള്‍ക്കായുള്ള തെരച്ചില് ആരംഭിച്ചിട്ടുണ്ട്.\nഇന്ന് പുലര്‍ച്ചെ3മണിയോടെയായിരുന്നു സംഭവം. എക്‌സൈസ് അങ്കമാലി ഇന്‍സ്പക്ടര് ടോമിക്കാണ് ഇത്തരത്തിലൊരു രഹസ്യ വിവരം ലഭിച്ചത്. മൂന്നുമണിയോടെ ചാലക്കുടിയില് വച്ച് സ്പിരിറ്റ് കൈമാറാന് ശ്രമം നടക്കുമെന്നായിരുന്നു രഹസ്യവിവരം. ഇതിന്റെ അടിസ്ഥാനത്തില് എക്‌സൈസിന്റെ നേതൃത്വത്തില് വാഹനം പിടികൂടാന് ശ്രമം നടത്തുകയായിരുന്നു. വാഹനത്തിന്റെ അടുത്ത് എക്‌സൈസ് ഉദ്യോഗസ്ഥര്‍ക്ക് എത്താന് സാധിച്ചെങ്കിലും വാഹനം പിടികൂടാന് സാധിച്ചില്ല.\nഎക്‌സൈസ് ഉദ്യോഗസ്ഥരെ വെട്ടിച്ച് ലോറി അതിവേഗം കടന്നുപോവുകയായിരുന്നു. എക്‌സൈസും പൊലീസ് ഉദ്യോഗസ്ഥരും പിന്തുടര്‍ന്നെങ്കിലും ലോറി പിടികൂടാനിയില്ല. ലോറിയില് ഉപയോഗിച്ചിരിക്കുന്നത് ഒരു ഇരുചക്രവാഹനത്തിന്റെ നമ്പരെന്ന് കണ്ടെത്തിയിട്ടുണ്ട്.\nStory Highlights: excise, spirit lorry,\nRead more on: excise | spirit lorry\n‘വെയിലിലും മഴയിലും വരിനിന്ന് അപമാനിതരായി മദ്യം വാങ്ങുന്ന അവസ്ഥ നിര്‍ത്തണം’; നയം വ്യക്തമാക്കി എക്‌സൈസ് മന്ത്രി Kerala News\nഗുണ്ടയുടെ അടിയേറ്റ് ആര്യനാട് എക്‌സൈസ് സര്‍ക്കിള് ഇന്‍സ്‌പെക്ടര് അടക്കം മൂന്ന് പേര്‍ക്ക് പരിക്ക് Kerala News


വര്‍ക്കേഴ്സ് ഫോറം: പെട്രോളിയം വിലവര്‍ധനയ്ക്കു പിന്നില് നവലിബറല് നയങ്ങള്\nപെട്രോളിയം വിലവര്‍ധനയ്ക്കു പിന്നില് നവലിബറല് നയങ്ങള്\nകേന്ദ്രത്തിലെ യുപിഎ സര്‍ക്കാര് ജനങ്ങളുടെമേല് കനത്തഭാരം ഏല്‍പ്പിച്ചുകൊണ്ട് അഞ്ചുവര്‍ഷമായി തുടര്‍ച്ചയായിട്ട് പെട്രോളിയം ഉല്‍പ്പന്നങ്ങളുടെ വില വര്‍ധിപ്പിച്ചുകൊണ്ടിരുന്നു. വിലക്കയറ്റത്തിന്റെ നാളുകളില് സാധാരണക്കാരുടെ ജീവിതം ബുദ്ധിമുട്ടിലാക്കുകയാണ് ഇന്ധനവില വര്‍ധനയിലൂടെ കേന്ദ്രം. അന്താരാഷ്ട്ര വിപണിയില് അസംസ്കൃത എണ്ണയുടെ വില ഉയര്‍ന്നു, കസ്റ്റംസ്, എക്സൈസ് തീരുവകള് കുറച്ച് ഖജനാവിന് 49000 കോടിരൂപയുടെ നഷ്ടം, എണ്ണക്കമ്പനികള്‍ക്ക് വന്‍നഷ്ടം, അയല്‍രാജ്യങ്ങളെ അപേക്ഷിച്ച് ഇന്ധനവില ഇന്ത്യയില് കുറവാണ് എന്നിങ്ങനെ വിലവര്‍ധനവിനെ ന്യായീകരിക്കുന്നു അവര്. അതിനുപുറമെ, അന്താരാഷ്ട്ര വിപണിയിലെ വിലയ്ക്കനുസരിച്ച് ആഭ്യന്തരവില ക്രമീകരിച്ചില്ലെങ്കില് ഇന്ധനവിതരണംതന്നെ പ്രശ്നത്തിലാവും എന്നും കേന്ദ്രം വാദിക്കുന്നു.\nഅസംസ്കൃത എണ്ണവില അന്താരാഷ്ട്ര വിപണിയില് കുറഞ്ഞുകൊണ്ടിരിക്കുന്ന സാഹചര്യമാണിപ്പോഴത്തേത്. അതിന്റെ പശ്ചാത്തലത്തില് പാകിസ്താന് അവിടെ ഇന്ധനവില കുറയ്ക്കുന്നു എന്ന വാര്‍ത്ത വരുന്ന സമയത്താണ് വിലകൂടുന്നു എന്ന വാദം കേന്ദ്രസര്‍ക്കാര് ഉയര്‍ത്തുന്നത്. അന്താരാഷ്ട്ര വിപണിയിലെ വിലയ്ക്കനുസരിച്ച് ആഭ്യന്തരവില ക്രമീകരിക്കണമെന്നു വാദിക്കുന്ന കേന്ദ്രസര്‍ക്കാര് ഒരിക്കല്‍പ്പോലും വിലകുറയുന്ന സമയത്ത് ഇവിടെ വിലകുറച്ചിട്ടില്ല. വിലകൂടുമ്പോള് കൂട്ടുകയും കുറയുമ്പോള് കുറയ്ക്കാതിരിക്കുകയുമാണ് ഇവിടുത്തെ സമീപനം. രാജ്യത്താവശ്യമായ പെട്രോളിയം ഉല്‍പ്പന്നങ്ങള്‍ക്കുവേണ്ട അസംസ്കൃതഎണ്ണയുടെ 80 ശതമാനവും ഇറക്കുമതിചെയ്യുകയാണ്. ബാക്കി 20ശതമാനം ഇവിടെനിന്നും കുഴിച്ചെടുക്കുന്നതാണ്. ഇവിടെ ഉല്‍പ്പാദിപ്പിക്കുന്നവയ്ക്കും അന്താരാഷ്ട്രവിലതന്നെ വേണമെന്നാണ് എണ്ണക്കമ്പനികളുടെ വാദം. ഇറക്കുമതി ചെയ്യുന്ന എണ്ണയ്ക്കുവേണ്ട ശുദ്ധീകരണച്ചെലവും മറ്റെല്ലാച്ചെലവുകളും ലാഭവും ചേര്‍ത്താണ് ഉപഭോക്താക്കളില് പെട്രോളിയം ഉല്‍പ്പന്നങ്ങള് എത്തുന്നത്. എന്നാല് ആഗോളതലത്തിലുള്ള വില പെട്രോളിയം ഉല്‍പ്പന്നങ്ങള്‍ക്ക് ഇവിടെയില്ല എന്നുപറഞ്ഞ് അവ തമ്മിലുള്ള വ്യത്യാസം നഷ്ടമായി അവതരിപ്പിക്കുന്നു. അണ്ടര് റിക്കവറി എന്നതാണിത്. ഇത് സാങ്കല്‍പ്പിക നഷ്ടമാണ്.\nപെട്രോളിയവുമായി ബന്ധപ്പെട്ട പല കമ്മിറ്റികളും ഈ നഷ്ടക്കണക്കിനോട് വിയോജിക്കുന്നുണ്ട്. ലോകമുതലാളിത്തത്തിന്റെ ചങ്ങാതിമാരായ മന്‍മോഹന്‍സിങ്ങും അലുവാലിയയും അണ്ടര് റിക്കവറിയെ നഷ്ടമായിക്കണ്ട് അത് നികത്തുന്നതിനായി സര്‍ക്കാര് സബ്സിഡി നല്‍കുന്നു. എന്നാല് പാര്‍ലമെന്ററി സ്റ്റാന്‍ഡിംഗ് കമ്മിറ്റിയുടെ കണ്ടെത്തല് വര്‍ഷംകഴിയുംതോറും സബ്സിഡി കുറച്ചുകൊണ്ടുവരുന്നു എന്നാണ്. 2008-09ല് 76,688 കോടിരൂപയാണ് പെട്രോളിയം ഉല്‍പ്പന്ന സബ്സിഡിയായി നല്‍കിയിരുന്നതെങ്കില് 2010-11ല് അത് 46,830 കോടി രൂപയായി കുറഞ്ഞു. ശുദ്ധീകരണകാര്യത്തില് മികവാര്‍ന്ന ഇന്ത്യ എണ്ണ ഇറക്കുമതിചെയ്ത്, ശുദ്ധീകരിച്ച് കയറ്റി അയയ്ക്കുന്നു. അതിലൂടെ വന്‍വരുമാനം നേടുന്നത് മറച്ചുപിടിക്കുന്നു. എന്നിട്ടും നഷ്ടത്തിന്റെ കണക്കാണ് നിരത്തുന്നത്. പൊതുമേഖലാ എണ്ണക്കമ്പനികളെല്ലാം ലാഭത്തില് പ്രവര്‍ത്തിക്കുന്നവയാണ് എന്ന് പെട്രോളിയം മന്ത്രാലയത്തിന്റെ വാര്‍ഷിക റിപ്പോര്‍ട്ട് വ്യക്തമാക്കുന്നു. 2009 - 10ല് ഇന്ത്യന് ഓയില് കോര്‍പ്പറേഷന്, ഹിന്ദുസ്ഥാന് പെട്രോളിയം കമ്പനി, ഭാരത് പെട്രോളിയം കമ്പനി എന്നിവയെല്ലാം ലാഭത്തിലായിരുന്നു. ഈ സ്ഥാപനങ്ങളില്‍നിന്നെല്ലാമായി കേന്ദ്രസര്‍ക്കാരിന് നികുതിയായും മറ്റും വലിയ തുക ലഭിച്ചിട്ടുണ്ട്. അതാതു സ്ഥാപനങ്ങളുടെ വാര്‍ഷിക റിപ്പോര്‍ട്ടുകളില് വ്യക്തമാക്കുന്ന കണക്കുകള് പ്രകാരം ഓഹരിയുടമകള്‍ക്ക് അവര് ലാഭവിഹിതം നല്‍കിയിട്ടുമുണ്ട്. ഇങ്ങനെ എണ്ണക്കമ്പനികള് ലാഭത്തിലായിരിക്കെ, അണ്ടര് റിക്കവറി എന്നത് നഷ്ടമായി അവതരിപ്പിച്ചാണ് പെട്രോളിയം ഉല്‍പ്പന്നങ്ങളുടെ വിലകൂട്ടുന്നത്.\nഇല്ലാത്ത നഷ്ടത്തിന്റെ പേരില് കമ്പനികളുടെ കൊള്ളലാഭേച്ഛയ്ക്കു കേന്ദ്രസര്‍ക്കാര് കൂട്ടുനില്‍ക്കുകയാണ്. കേന്ദ്ര, സംസ്ഥാന സര്‍ക്കാരുകളുടെ വരുമാനം ഓരോതവണ വിലകൂട്ടുമ്പോഴും കൂടുന്നുണ്ട്. കേന്ദ്ര ഖജനാവിലേക്കുള്ള മൊത്തം വരുമാനത്തിന്റെ 20.1 ശതമാനം (2010-11) പെട്രോളിയം രംഗത്തുനിന്നുമാണ്. കസ്റ്റംസ് ഡ്യൂട്ടി, എക്സൈസ് ഡ്യൂട്ടി, സര്‍വീസ് ടാക്സ്, വില്‍പ്പന നികുതി, ലാഭവിഹിതം എന്നിങ്ങനെയാണ് വരുമാനം. ഉപഭോക്താക്കള് ഒരു ലിറ്റര് പെട്രോളിനു നല്‍കുന്ന വിലയില് പകുതിയും ഡീസലിനു നല്‍കുന്ന വിലയുടെ 40 ശതമാനവും നികുതികളാണെന്ന് പാര്‍ലമെന്റില് സര്‍ക്കാര് മറുപടി നല്‍കിയിട്ടുണ്ട്. ഈ വരുമാനത്തിന്റെ മൂന്നിലൊന്നുപോലും സബ്സിഡിയായി നല്‍കുന്നില്ല എന്നുകാണാം. വിലകൂടുന്നതിനനുസരിച്ച് എക്സൈസ് ഡ്യൂട്ടി വര്‍ധിക്കുന്ന തരത്തില് നിന്നുമാറ്റി ഒരു പ്രത്യേക നിരക്കായി നിജപ്പെടുത്തണമെന്ന് രംഗരാജന് കമ്മിറ്റി നിര്‍ദ്ദേശിച്ചിട്ടുള്ളത് അവഗണിച്ച് വിലകയറ്റുമ്പോഴെല്ലാം സംസ്ഥാനങ്ങളോട് അവര്‍ക്കു ലഭിക്കുന്ന നികുതിയില് കുറവുവരുത്താനോ ഉപേക്ഷിക്കാനോ ആണ് കേന്ദ്രം ഉപദേശിക്കാറുള്ളത്. ഇടതുപക്ഷത്തിന്റെ നിരന്തരമായ ആവശ്യം നികുതിഘടനയില് മാറ്റംവരുത്തി വിലവര്‍ധനവ് ഒഴിവാക്കണമെന്നതാണ്. എണ്ണയുത്പാദക രാജ്യങ്ങളിലാകെ സംഘര്‍ഷം പടര്‍ന്നപ്പോള് അന്താരാഷ്ട്ര വിപണിയില് എണ്ണവില ഉയര്‍ന്നിരുന്നു. അക്കാലയളവില് 70 മുതല് 113 ഡോളര്‍വരെ വിലയില് കയറ്റിറക്കങ്ങള് ഉണ്ടായി. ക്രൂഡ്ഓയിലിന്റെ അന്താരാഷ്ട്ര വിപണിയിലെ വില കുറഞ്ഞുകൊണ്ടിരിക്കുന്ന സാഹചര്യമാണ് സമീപകാലത്തുള്ളത്്. 2008 ജൂലൈയില് വീപ്പയ്ക്ക് 147 ഡോളറായിരുന്നത് ഗണ്യമായിക്കുറഞ്ഞു. അന്താരാഷ്ട്ര വിപണിയിലെ വിലയ്ക്കനുസരിച്ച് ഇവിടെ വില കൂട്ടുന്ന എണ്ണക്കമ്പനികള് വിലകുറയുന്ന സമയത്ത് ആനുപാതികമായി ഇവിടെ വില കുറച്ചിട്ടില്ല.\nഒരുവീപ്പ ക്രൂഡ്ഓയിലിന്റെ അന്താരാഷ്ട്ര വിപണിയിലെ വില 2008 ജൂലൈയില് 147 ഡോളറായിരുന്നപ്പോള് ഇന്ത്യയിലെ പെട്രോള്‍വില ലിറ്ററിന് 40 രൂപയായിരുന്നു. അന്ന് പെട്രോളിന്റ വില നിയന്ത്രിച്ചിരുന്നത് സര്‍ക്കാരായിരുന്നു. എന്നാല് വില നിശ്ചയിക്കാനുള്ള അവകാശം എണ്ണക്കമ്പനികള്‍ക്ക് നല്‍കിയതിനുശേഷം, 2011 ജനുവരിയില് ഒരുവീപ്പ ക്രൂഡ്ഓയിലിന്റെ വില 92 ഡോളറായികുറഞ്ഞപ്പോഴും പെട്രോളിന്റെ വില ലിറ്ററൊന്നിന് 60രൂപയായി കൂട്ടുകയായിരുന്നു എണ്ണക്കമ്പനികള്. ക്രൂഡ്ഓയിലിന്റെ വില 87 ഡോളറായിരിക്കെ ഒരുലിറ്റര് പെട്രോളിന്റെ വില എഴുപത് രൂപയ്ക്കടുത്ത്. സര്‍ക്കാര് നിയന്ത്രിത വിലനിര്‍ണ്ണയ സംവിധാനം പെട്രോളിയം ഉല്‍പ്പന്നങ്ങളുടെ കാര്യത്തില് ഏര്‍പ്പെടുത്തിയത് 1976ലാണ്. ഉദാരവത്ക്കരണ നയങ്ങളുടെ ഫലമായി പെട്രോളിയം ഉത്പന്നങ്ങളുടെ വിപണനരംഗത്തേക്കും സ്വകാര്യകമ്പനികള് കടന്നുവന്നു. അന്നുമുതല്‍തന്നെ വിലനിയന്ത്രണ സംവിധാനം മാറ്റണമെന്ന ആവശ്യമുയര്‍ന്നുവന്നു. 2002ല് ബിജെപിയുടെ നേതൃത്വത്തിലുള്ള കേന്ദ്രസര്‍ക്കാര് 1976നു മുന്‍പുള്ള ഇറക്കുമതി സന്തുലിത നിരക്ക് സംവിധാനം തിരികെ കൊണ്ടുവന്നു. അന്താരാഷ്ട്ര വിലയ്ക്കു തുല്യമായ വില - യഥാര്‍ഥത്തിലുള്ള സംസ്കരണ, ശുദ്ധീകരണച്ചെലവുകള് കണക്കിലെടുക്കാതെ - ചുമത്തുന്നതാണീ സമ്പ്രദായം. അതിന്റെ ഫലമായി രാജ്യത്തിനകത്തുനിന്നും കുഴിച്ചെടുക്കുന്ന അസംസ്കൃത എണ്ണ സംസ്ക്കരിച്ച്, ശുദ്ധീകരിച്ച് വില്‍പ്പനക്കെത്തിയാലും അന്താരാഷ്ട്ര നിലവാരത്തിലുള്ള വില ഉപഭോക്താക്കള് നല്‍കണം.\nഒന്നാം യുപിഎ സര്‍ക്കാരിന്റെ കാലത്ത് പെട്രോളിന്റെ വിലനിയന്ത്രണം ഒഴിവാക്കുന്നതിനെക്കുറിച്ചുപഠിക്കാന് പാര്‍ലമെന്റ് സ്റ്റാന്‍ഡിംഗ് കമ്മിറ്റിയെ നിയോഗിച്ചിരുന്നു. വിലനിയന്ത്രണം എടുത്തുകളയരുതെന്നതായിരുന്നു അവരുടെ നിര്‍ദ്ദേശം. ഇതു അവഗണിച്ചിട്ട് കിരിത് പരീഖ് കമ്മീഷന് നല്‍കിയ പെട്രോളിയം ഉത്പന്നങ്ങള്‍ക്ക് വിലകൂട്ടണമെന്നും വിലനിയന്ത്രണം മാറ്റണം എന്നുമുള്ള നിര്‍ദ്ദേശങ്ങള് മന്‍മോഹന് സര്‍ക്കാര് അംഗീകരിച്ചു. അതിന്റെ ഫലമായി പെട്രോളിന്റെ വിലനിയന്ത്രണം ഒഴിവാക്കിയതിനുശേഷം തുടരെത്തുടരെ അതിന്റെ വില കമ്പനികള് കൂട്ടി. ചരക്കുകടത്തു വാഹനങ്ങളില് ഉപയോഗിക്കുന്നത് ഡീസലായതിനാല് സ്വാഭാവികമായും അതിന്റെ വിലകൂടിയാല് കടത്തുകൂലി കൂടും. ട്രക്ക് ലോറി ഉടമാസംഘം എട്ടുശതമാനംകണ്ട് കടത്തുകൂലി കൂട്ടിക്കഴിഞ്ഞു. കടത്തുകൂലിയിലെ ഈ വര്‍ധനവ് ഉപഭോക്തൃ സാധനങ്ങളുടെ പ്രത്യേകിച്ച് അവശ്യസാധനങ്ങളുടെ വില ഉയര്‍ത്തുന്നു. ഇതേപോലെയാണ് പാചകവാതകത്തിന്റെയും മണ്ണെണ്ണയുടെയും കാര്യം. ഭക്ഷ്യസാധനങ്ങളുടെ വിലകയറിക്കൊണ്ടിരിക്കുമ്പോഴാണ് കേന്ദ്രസര്‍ക്കാര് ജനദ്രോഹ നടപടികള് സ്വീകരിച്ചുവന്നത്.\nരഘു Chintha Weekly


Lok sabha election, things to know about wayanad | 'വയനാട്' ഇത് ചില്ലറക്കളിയല്ല.. പ്രത്യേകതകൾ ഇങ്ങനെ, ഇത് ചരിത്രം.. വയനാടിനെ കുറിച്ച് അറിഞ്ഞിരിക്കേണ്ട - Malayalam Oneindia\n1 hr ago സിപിഎം അഴിമതി പ്രസ്ഥാനം, അഴിമതിയും തട്ടിപ്പും പിണറായി സർക്കാരിൻ്റെ മുഖമുദ്ര: അനുരാഗ് താക്കൂർ\n'വയനാട്' ഇത് ചില്ലറക്കളിയല്ല.. പ്രത്യേകതകൾ ഇങ്ങനെ, ഇത് ചരിത്രം.. വയനാടിനെ കുറിച്ച് അറിഞ്ഞിരിക്കേണ്ട\nUpdated: Mon, Apr 1, 2019, 15:34 [IST]\nകൽപ്പറ്റ: രാജ്യം വീണ്ടുമൊരു തിരഞ്ഞെടുപ്പിനെ നേരിടാനൊരുങ്ങുമ്പോൾ ഇക്കുറി ശ്രദ്ധാ കേന്ദ്രമായി മാറിയ മണ്ഡലമാണ് വയനാട്. ഏറെ അനിശ്ചിതത്വങ്ങൾക്കൊടുവിലാണ് വയനാട്ടിൽ കോൺഗ്രസ് അധ്യക്ഷൻ രാഹുൽ ഗാന്ധി സ്ഥാനാർത്ഥിയാകുന്നത്. സാധ്യാതാ പട്ടിക പുറത്ത് വന്നപ്പോൾ മുതൽ മണ്ഡലത്തിൽ പ്രചാരണം ആരംഭിച്ച ടി സിദ്ദിഖ് രാഹുൽ ഗാന്ധിയുടെ പേരുയർന്നു വന്നതോടെ തിരഞ്ഞെടുപ്പ് പ്രചാരണം അവസാനിപ്പിച്ചിരിക്കുകയാണ്.\nനാടകാന്തം രാഹുൽ ഗാന്ധിയും മുരളീധരനും... വയനാട്ടിലും വടകരയും അണിയറയിൽ തീരുമാനമായത് ഇങ്ങനെയാണ്!\nരാഹുൽ ഗാന്ധിയുടെ സ്ഥാനാർത്ഥിത്വത്തിനായി ദക്ഷിണേന്ത്യയിലെ ഒട്ടുമിക്ക സംസ്ഥാനങ്ങളും വടംവലി നടത്തിയിരുന്നെങ്കിലും നറുക്ക് വീണത് വയനാടിനായിരുന്നു. കേരളാ രാഷ്ട്രീയ ചരിത്രത്തിൽ നിർണായ സ്ഥാനമുള്ള മണ്ഡലം കൂടിയാണ് വയനാട്.\nകോൺഗ്രസിന്റെ ഉറച്ച് സീറ്റാണ് വയനാട്. തലസ്ഥാന നഗരമായ തിരുവനന്തപുരത്തും നിന്നും 450 കിലോമീറ്റർ അകലെയാണ് വയനാട് മണ്ഡലം. തമിഴ്നാടും കർണാടകയുമായുമായി അതിർത്തി പങ്കിടുന്ന കേരളത്തിലെ ഏക ജില്ലയാണ് വയനാട്.\nവയനാട് ജില്ലയിലെ മാനന്തവാടി, സുൽത്താൻ ബത്തേരി, കൽപ്പറ്റ, കോഴിക്കോട് ജില്ലയിലെ തിരുവമ്പാട്, മലപ്പുറം ജില്ലയിലെ ഏറനാട്, നിലമ്പൂർ, വണ്ടൂർ എന്നീ നിയമസഭാ മണ്ഡലങ്ങൾ ഉൾക്കൊള്ളുന്നതാണ് വയനാട്. ചുരുക്കിപ്പറഞ്ഞാല് മൂന്ന് ജില്ലകളിലെ ഭാഗങ്ങളാണ് വയനാട് മണ്ഡലത്തിലുള്ളത്. എല്ലാം മലയോര മേഖലകളാണ്. ഏറെ ഒന്നും ആയിട്ടില്ല വയനാട് മണ്ഡലം രൂപികരിച്ചിട്ട്, 2009 ലെ പൊതു തിരഞ്ഞെടുപ്പില് ആണ് മണ്ഡലം രൂപീകരിക്കപ്പെടുന്നത്.\n2009, 2914ല് പൊതുതിരഞ്ഞെടുപ്പുകളിൽ കോൺഗ്രസ് സ്ഥാനാർത്ഥി എംഐ ഷാനവാസാണ് വയനാട് മണ്ഡലത്തിൽ നിന്നും മത്സരിച്ച് വിജയിച്ചത്. വയനാട മണ്ഡലത്തിലെ ആദ്യ തിരഞ്ഞെടുപ്പിൽ റെക്കോർഡ് ഭൂരിപക്ഷത്തിലാണ് എംഐ ഷാനവാസ് വിജയിച്ചത്. 1.53 ലക്ഷം വോട്ടുകളായിരുന്നു ഭൂരിപക്ഷം.\n2014ൽ മൂന്നണിയിലെ എതിർപ്പുകൾ മറി കടന്നായിരുന്നു അദ്ദേഹം സ്ഥാനാർത്ഥിയായത്. ഒന്നരലക്ഷത്തില് നിന്ന് 20,870 ലേക്ക് ഭൂരിപക്ഷം അക്കുറി ഷാനവാസിന്റെ ഭൂരിപക്ഷം ചുരുങ്ങി. കസ്തൂരി രംഗൻ വിഷയത്തെ തുടർന്നുണ്ടായ അതൃപ്തിയായിരുന്നു ഷാനവാസിന്റെ ഭൂരിപക്ഷം കുറയാനുള്ള പ്രധാന കാരണങ്ങളിലൊന്ന്. മുസ്ലീം- ക്രൈസ്തവ ന്യൂനപക്ഷങ്ങൾക്ക് നിർണായക സ്വാധീനമുള്ള മണ്ഡലമാണ് വയനാട്.\nരാഹുൽ ഗാന്ധിയുടെ വയനാട്ടിലെ സ്ഥാനാർത്ഥിത്വം ദക്ഷിണേന്ത്യ മുഴുവൻ തരംഗമുണ്ടാക്കുമെന്നാണ് കോൺഗ്രസ് കേന്ദ്രങ്ങൾ വിലയിരുത്തുന്നത്. പ്രധാനമന്ത്രി സ്ഥാനാർത്ഥിയായി ഉയർത്തിക്കാണിക്കുന്ന ഒരാൾ കേരളത്തിൽ നിന്നും ജനവിധി തേടുന്നത് ഇതാദ്യമായാണ്. കേരളത്തിനൊപ്പം കർണാടകയിലെ ബിദാർ മണ്ഡലവും രാഹുൽ ഗാന്ധിയുടെ സജീവ പരിഗണനയിലുണ്ടായിരുന്നു.\nശബരിമല സമരങ്ങളുടെ ചുവട് പിടിച്ച് കേരളത്തിൽ നേട്ടം കൊയ്യാമെന്ന് പ്രതീക്ഷിക്കുന്ന ബിജെപിക്ക് രാഹുൽ ഗാന്ധിയുടെ വരവ് തിരിച്ചടിയാകും. എന്നാൽ പോരാട്ടം ബിജെപിക്കെതിരെയാണെന്ന് പ്രഖ്യാപിച്ച രാഹുൽ കോൺഗ്രസിന്റെ ഉറച്ച കോട്ടയിൽ മത്സരത്തിനിറങ്ങുന്നതിനെ ഇടത് പാർട്ടികൾ രൂക്ഷമായി വിമർശിക്കുന്നുണ്ട്.\nസുഗന്ധ വിളകളുടെ നാട്\nവയൽ നാട്, കാടുകളുടെ നാട് എന്നർത്ഥത്തിൽ വരുന്ന വനനാട് എന്നീ പേരുകളിൽ നിന്നാണ് വയനാട് എന്ന പേരിലെത്തിയതെന്നാണ് കരുതപ്പെടുന്നത്. സുഗന്ധ വിളകളുടെ നാടാണ് വയനാട്. വയനാടൻ കുരുമുളക് ലോക പ്രശ്തമാണ്. ആഗോള വിപണിയിൽ പ്രത്യേക വിലയിട്ടാണ് ഒരു കാലത്ത് വയനാടൻ കുരുമുളക് വിറ്റഴിക്കപ്പെട്ടിരുന്നത്.\nമാവോയിസ്റ്റ് സാന്നിധ്യമാണ് വയനാടിടെ ഇടയ്ക്കിടെ വാർത്തകളിൽ നിറയ്ക്കുന്നത്. കഴിഞ്ഞ മാസം വൈത്തിരിയിൽ മാവോയിസ്റ്റുകളും പോലീസും തമ്മിലുണ്ടായ ഏറ്റുമുട്ടലിൽ മാവോയിസ്റ്റ് നേതാവ് സിപി ജലീൽ കൊല്ലപ്പെട്ടിരുന്നു.\nപ്രളയം ഏറ്റവും കൂടുതൽ നാശം വിതച്ച ജില്ലകളിലൊന്നാണ് വയനാട്. കാർഷിക പ്രശ്നങ്ങളും വിളകളുടെ വിലത്തകർച്ചയുമൊക്കെയാണ് വയനാട്ടിലെ പ്രധാന തിരഞ്ഞെടുപ്പ് ചർച്ചാ വിഷയം. സംസ്ഥാനത്തെ ഏറ്റവും കുറവ് ജനസംഖ്യയുള്ള ജില്ലയുടെ 30 ശതമാനത്തോളം വനമേഖലയാണ്.\nlok sabha elections 2019 wayanad rahul gandhi cpi congress bjp ലോക്സഭ തിരഞ്ഞെടുപ്പ് 2019 വയനാട് രാഹുല് ഗാന്ധി സിപിഐ കോണ്‍ഗ്രസ് ബിജെപി thushar vellappally bdjs തുഷാര് വെള്ളാപ്പള്ളി ബിഡിജെഎസ് PP Suneer പിപി സുനീർ\nRahul gandhi to contest in wayanad, things to know about wayanad


ഹൈദരാബാദ്: പിറന്നാള്‍ദിനത്തില് പ്രധാനമന്ത്രി നരേന്ദ്ര മോദിക്ക് 68 പൈസയുടെ ചെക്ക് അയച്ച് ആന്ധ്രാപ്രദേശിലെ റായലസീമയില്‍നിന്നൊരു പ്രതിഷേധം. മോദിയുടെ പിറന്നാള് ദിനമായ സെപ്റ്റംബര് 17 ന് ആയിരുന്നു പ്രതിഷേധം.\nറായലസീമ സഗുനീതി സാധന സമിതി( ആര് എസ് എസ് എസ്)യാണ് 68 പൈസയുടെ ചെക്ക് പ്രധാനമന്ത്രിക്ക് പിറന്നാള് ദിനത്തില് അയച്ചുകൊടുത്തതെന്ന് എന് ഡി ടി വി റിപ്പോര്‍ട്ട് ചെയ്യുന്നു. പ്രദേശത്തെ കര്‍ഷകരുടെ പിന്നാക്കാവസ്ഥ പ്രധാനമന്ത്രിയെ ബോധ്യപ്പെടുത്തുന്നതിനായിയാണ് ഇങ്ങനൊരു പ്രതിഷേധം. 68 പൈസയുടെ നാനൂറ് ചെക്കുകളാണ് പ്രധാനമന്ത്രിക്ക് ഇവര് അയച്ചത്.\n‘വരള്‍ച്ചാ ദുരിതമനുഭവിക്കുന്ന റായലസീമയിലെ കര്‍ഷകര്‍ക്കിടയില് പ്രവര്‍ത്തിക്കുന്ന സന്നദ്ധ സംഘടനയാണ് ആര് എസ് എസ് എസ്. പ്രകൃതിവിഭവങ്ങള് ധാരാളമായുണ്ടെങ്കില് കൂടിയും രാജ്യത്തെ തന്നെ ഏറ്റവും പിന്നാക്കാവസ്ഥയിലുള്ള പ്രദേശമാണ് റായലസീമ.’\nമഴ ലഭിക്കുന്ന കാര്യത്തില് താര് മരുഭൂമിക്കു ശേഷം രണ്ടാമതായാണ് അനന്ത്പുറിന്റെ സ്ഥാനം. കൃഷ്ണ, പെന്ന നദികള് ഒഴുകുന്നുണ്ടങ്കിലും കടുത്ത ജലക്ഷാമമാണ് കുര്‍ണൂല്, അനന്തപുര്, ചിറ്റൂര്, കാപാഡ ജില്ലകള് നേരിടുന്നത് ആര് എസ് എസ് എസ് പറയുന്നു. 68 പൈസയുടെ ചെക്ക് ഞങ്ങള് അയച്ചത് ശ്രദ്ധ ഞങ്ങളിലേക്ക് ലഭിക്കാനുള്ള സൂചകമെന്ന നിലയിലാണെന്ന് ആര് എസ് എസ് എസ് കോ കണ്‍വീനര് യേര്‍വ രാമചന്ദ്ര റെഡ്ഡി പറഞ്ഞു.\nമുഖ്യമന്ത്രി ചന്ദ്രബാബു നായിഡുവും പ്രതിപക്ഷ നേതാവ് ജഗ് മോഹന് റെഡ്ഡിയും റായലസീമയില്‍നിന്നുള്ളവരാണ്. എങ്കിലും അവര് പ്രദേശത്തിനി വേണ്ടത്ര ശ്രദ്ധ കൊടുക്കുന്നില്ലെന്നും ആര് എസ് എസ് എസ് ആരോപിക്കുന്നു.\nപ്രധാനമന്ത്രി നരേന്ദ്ര മോദിയുടെ കത്തിന് മോഹന്‍ലാലിന്റെ മറുപടി


'ദ്യുതി 2021': പുതിയ ഡാമുകള്, ജലാശയങ്ങളില് സോളാര് നിലയങ്ങള്; താപനിലയങ്ങള് പ്രകൃതി വാതകത്തിലേക്ക - Samakalika Malayalam\n'ദ്യുതി 2021': പുതിയ ഡാമുകള്, ജലാശയങ്ങളില് സോളാര് നിലയങ്ങള്; താപനിലയങ്ങള് പ്രകൃതി വാതകത്തിലേക്ക്; അടിമുടി മാറ്റവുമായി വൈദ്യുതിവകുപ്പ്\nBy സമകാലിക മലയാളം ഡെസ്‌ക് | Published: 13th January 2019 12:55 PM |\nLast Updated: 13th January 2019 12:55 PM | A+A A- |\nതിരുവനന്തപുരം: കേരളത്തിലെ വൈദ്യുതി സേവനങ്ങളെ അന്താരാഷ്ട്ര നിലവാരത്തിലേക്ക് ഉയര്‍ത്താന് പദ്ധതി വരുന്നു. പുനരുപയോഗ ഊര്‍ജം, ഊര്‍ജക്ഷമത, വൈദ്യുതി മോട്ടോര് വാഹനങ്ങള്, സംഭരണ സാങ്കേതികവിദ്യ തുടങ്ങിയ പുതുതലമുറ സേവനങ്ങള് നല്‍കാനാകുന്നവിധം വൈദ്യുതി മേഖലയുടെ പരിമിതികള് മറികടക്കുകയാണ് ലക്ഷ്യം.\nഇതിനായി വൈദ്യുതി ശൃംഖല ആധുനികവല്‍ക്കരിക്കും. എല്ലാ നിയന്ത്രണവും ഒഴിവാക്കി, ഇടതടവില്ലാതെ സംസ്ഥാനത്തിന്റെ ആവശ്യം നിര്‍വഹിക്കാനുള്ള പദ്ധതികളാകും ഏറ്റെടുക്കുക.\nവൈദ്യുതി ബോര്‍ഡിനെ പൊതുമേഖലയില് നിലനിര്‍ത്തി 1998ല് എല്‍ഡിഎഫ് സര്‍ക്കാര് ബദല് വൈദ്യുതോര്‍ജ നയം പ്രഖ്യാപിച്ചു.ഈ നയത്തെ 2013ല് വിജയകരമായ മാതൃകയായി ലോക ബാങ്ക് പഠനം വിലയിരുത്തി. ഭാവി കേരളത്തിന്റെ ആവശ്യകത കൂടി കണ്ടറിഞ്ഞുള്ള തുടര്‍നയമാകും നടപ്പാക്കുകയെന്ന് സംസ്ഥാന വൈദ്യുതി വകുപ്പിന്റെ കരട്‌നയം വ്യക്തമാക്കുന്നു.\nസംസ്ഥാനത്തിന്റെ എല്ലാ മേഖലയുടെയും വികസനത്തിനാവശ്യമായ ഗുണമേന്മയുള്ള വൈദ്യുതി ഉറപ്പുവരുത്തും. സാമ്പത്തിക വളര്‍ച്ചയ്ക്കും ഉല്‍പ്പന്നങ്ങളും സേവനങ്ങളും വര്‍ധിപ്പിക്കുന്നതിനും കൂടുതല് തൊഴിലവസരം സൃഷ്ടിക്കുന്നതിനുമുള്ള നിര്‍ദേശങ്ങളാണ് നയത്തിലുള്ളത്.\nസര്‍വേ പ്രകാരം 2018-19ല് 27,184 ദശലക്ഷം യൂണിറ്റാണ് സംസ്ഥാനത്തിന് ആവശ്യം. 2021-22ല് ഇത് 31,371 ദശലക്ഷം യൂണിറ്റും 2026-27ല് 39,357 ദശലക്ഷം യൂണിറ്റുമായി ഉയരും. വിവിധ സ്രോതസ്സുകളില്‍നിന്നുള്ള വൈദ്യുതി മത്സരാധിഷ്ഠിത വിലയില് ലഭ്യമാക്കിയാകും ഊര്‍ജഭദ്രത ഉറപ്പാക്കുക.\nപുനരുപയോഗ ഊര്‍ജമേഖല വികസിപ്പിക്കാനും സാങ്കേതിക വിദ്യയുടെ സഹായത്തോടെ ഉല്‍പ്പാദന അസ്ഥിരത പരിഹരിക്കാനും ചെലവ് വിഭജിക്കാനുമുള്ള ചട്ടക്കൂട് രൂപീകരിക്കും. ഖര മാലിന്യത്തില്‍നിന്ന് വൈദ്യുതി ഉല്‍പ്പാദനത്തിനുള്ള സാധ്യതകളും തേടും. വൈദ്യുതി വിതരണത്തിലെ ചെലവ് ചുരുക്കി വ്യവസായത്തിന്റെ സാമ്പത്തിക ഭദ്രത ഉറപ്പാക്കും. വൈദ്യുതി ബോര്‍ഡിന്റെ ചെലവുകള് യുക്തിസഹമാക്കും. സാങ്കേതികവിദ്യയുടെ സഹായത്തോടെ സേവനങ്ങളുടെ ഗുണനിലവാരം ഉയര്‍ത്തു\nസംഭരണശേഷി കൂടിയ ജലനിലയങ്ങളാണ് ഭാവി പദ്ധതികളില് പ്രധാനം. നിര്‍മാണത്തിലുള്ളവ സമയബന്ധിതമായി പൂര്‍ത്തീകരിക്കും. നിലവിലുള്ളവയുടെ സ്ഥാപിതശേഷിയും സംഭരണശേഷിയും വര്‍ധിപ്പിക്കും. നാഫ്ത, ഡീസല് ഉപയോഗിച്ച് പ്രവര്‍ത്തിക്കുന്ന താപനിലയങ്ങളെ പ്രകൃതിവാതകാധിഷ്ഠിതമാക്കും. സംസ്ഥാനത്തെ ജലാശയങ്ങളില് സോളാര് നിലയങ്ങള് സ്ഥാപിക്കും.\nമൂന്നുവര്‍ഷത്തിനകം പ്രസരണരംഗം ഉടച്ചുവാര്‍ക്കും. തിരുനെല്‍വേലി-കൊച്ചിക്കു പുറമെ, ഉടുപ്പി-ചീമേനി 400 കെവി ലൈനും പുനലൂര്-തൃശൂര് എച്ച്‌വിഡിസി ലൈനും മൂന്നു വര്‍ഷത്തിനകം പൂര്‍ത്തിയാക്കും. വിതരണശൃംഖല നവീകരണത്തിന് 'ദ്യുതി 2021' എന്ന ബൃഹദ് പദ്ധതി നടപ്പാക്കും. കെട്ടിടനിര്‍മാണത്തില് ഊര്‍ജസംരക്ഷണ ബില്‍ഡിങ് കോഡ് ഉറപ്പാക്കും. ഉപയോക്താക്കള്‍ക്ക് 24 മണിക്കൂറും സേവനം ഉറപ്പാക്കുന്നതിനായി വിതരണമേഖലയില് പ്രവൃത്തി പുനഃസംഘടിപ്പിക്കും. വൈദ്യുതി സേവനകേന്ദ്രങ്ങള് വ്യാപകമാക്കും.


ഉരുൾപൊട്ടിയത് മുൻപ് റബ്ബർ നടാൻ മണ്ണെടുത്ത മലയിൽ; കവളപ്പാറ ദുരന്തം വരുത്തിവച്ചതെന്ന് നാട്ടുകാർ\n10 Aug 2019 2:00 PM GMT\nമഴക്കെടുതിയുടെ ഭീകരമുഖമായി മാറിയ കവളപ്പാറയിലെ ഉരുൾപൊട്ടൽ മനുഷ്യനിർമിതമാണെന്ന് നാട്ടുകാര്. ഉരുൾപൊട്ടലുണ്ടായ കുന്നിൻ മുകളിൽ റബ്ബർ കൃഷിക്കായി മണ്ണുമാന്തി യന്ത്രം ഉപയോഗിച്ചതാണ് അപകടം രൂക്ഷമാക്കിയതെന്നാണ് നാട്ടുകാരുടെ ആരോപണം. ഈ പ്രദേശത്ത് മണ്ണുമാന്തി യന്ത്രം ഉപയോഗിക്കുന്നതിനെതിരെ നാട്ടുകാർ പ്രതിഷേധിച്ചരുന്നെന്നും, എന്നാൽ അവഗണിച്ച് കൃഷിയുമായി മുന്നോട്ട് പോവുകയായിരുന്നെന്നും നാട്ടുകാരെ ഉദ്ധരിച്ച് മനോരമ ന്യൂസ് റിപ്പോർട്ട് ചെയ്യുന്നു.\nമണ്ണമാന്തി യന്ത്രം ഉപയോഗിച്ചത് മൂലം വലിയ തോതിൽ മണ്ണി് ഇളക്കം തട്ടുകയും ഇതുമൂലം മണ്ണൊലിച്ച് താഴേക്കിറങ്ങിയത് ദുരന്തത്തിന്റെ വ്യാപ്തി കൂട്ടിയെന്നും നാട്ടുകാർ പറയുന്നു. മലമുകളിൽ മണ്ണുമാന്തി യന്ത്രം ഉപയോഗിക്കുന്നതിനെതിരെ വ്യാപക പ്രതിഷേധമാണ് ഉയർന്നത്. ഉരുൾപൊട്ടലിനു കാരണമാകുമെന്ന് കാണിച്ചു നാട്ടുകാർ പ്രതിഷേധം സംഘടിപ്പിച്ചിരുന്നു. റബർതൈകൾ പിഴുതെറിഞ്ഞു പോലും പ്രതിഷേധിച്ചിരുന്നെന്നും റിപ്പോര്‍ട്ടുകൾ പറയുന്നു.\nഅതിനിടെ മലപ്പുറം കവളപ്പാറയിൽ ഉരുൾപൊട്ടലിൽപെട്ട നാല് പേരുടെ മൃതദേഹങ്ങൾ കൂടി കണ്ടെത്തിയതായും റിപ്പോർട്ടുകളുണ്ട്. ഇതുവരെ ഒൻപത് മൃതദേഹങ്ങൾ കണ്ടെത്തിയെന്നാണ് വിലയിരുത്തൽ. അതേസമയം, കവളപ്പാറയിൽ ഇന്ന് രണ്ട് തവണ ഉരുൾപൊട്ടി. രക്ഷാപ്രവർത്തനം നടത്തിയവരെ സുരക്ഷിത സ്ഥലങ്ങളിലേക്ക് മാറ്റിയിരുന്നു. മാധ്യമപ്രവർത്തകർ ഉൾപ്പെടെ പ്രദേശത്തു നിന്നും കഷ്ടിച്ചാണ് രക്ഷപ്പെട്ടത്.\nവ്യാഴാഴ്ച രാത്രിയോടെയാണ് കവളപ്പാറയിൽ ആദ്യമായി ഉരുൾപൊട്ടിയത്.\nkavalappara LandSlide Man Made Calamity


കുട്ടനാട്ടില് തോമസ് ചാണ്ടിയുടെ സഹോദരനെ സ്ഥാനാർത്ഥിയാക്കണമെന്ന് ഭാര്യ മേരി ചാണ്ടി\nകുട്ടനാട്ടില് തോമസ് ചാണ്ടിയുടെ സഹോദരന് തോമസ് കെ തോമസിനെ സ്ഥാനാർത്ഥിയാക്കണമെന്ന് തോമസ് ചാണ്ടിയുടെ ഭാര്യ മേരി ചാണ്ടിയുടെ കത്ത്.\n07 Jan, 2020 at 08:30 AM\nകുട്ടനാട് ഉപതെരഞ്ഞെടുപ്പിൽ തോമസ് ചാണ്ടിയുടെ കുടുംബത്തില് നിന്ന് തന്നെ സ്ഥാനാര്‍ഥി വേണമെന്നാവശ്യവുമായി ബന്ധുക്കള് രംഗത്ത്. തോമസ് ചാണ്ടിയുടെ സഹോദരനെ സ്ഥാനാർത്ഥിയാക്കണമെന്നാ വശ്യപ്പെട്ട് ചാണ്ടിയുടെ ഭാര്യ മുഖ്യമന്ത്രിക്കും, എൻ.സി.പി നേതാക്കൾക്കും, സി.പി.എം സംസ്ഥാന സെക്രട്ടറിക്കും കത്തയച്ചു. പാര്‍ട്ടി പറയുന്ന തീരുമാനം അംഗീകരിക്കുമെന്ന് തോമസ് ചാണ്ടിയുടെ സഹോദരന് തോമസ് കെ തോമസ് മീഡിയവണിനോട് പറഞ്ഞു.\nതോമസ് ചാണ്ടിയുടെ വിയോഗത്തെ തുടർന്ന് വരുന്ന കുട്ടനാട് ഉപതെരഞ്ഞെടുപ്പിൽ ആരെ സ്ഥാനാർത്ഥിയാക്കണമെന്ന ചർച്ച എൻ.സി.പിയിൽ സജീവമാണ്. ആരെ പരിഗണിച്ചാലും അത് ചാണ്ടിയുടെ കുടുംബത്തിന്റെ അഭിപ്രായം കൂടി മാനിച്ചുകൊണ്ടു മാത്രമേ മുന്നോട്ടു പോകൂ എന്ന് എൻ.സി.പി വ്യക്തമാക്കിയിരുന്നു. ചാണ്ടിയുടെ ഭാര്യ മേരി ചാണ്ടിയെ സ്ഥാനാർത്ഥിയാക്കാനായിരുന്നു പൊതു വികാരമെങ്കിലും അവർ നിരാകരിച്ചിരുന്നു. ഈ അവസരത്തിൽ എൻ.സി.പി ജനറൽ സെക്രട്ടറി സലീം പി മാത്യുവിന്റെ പേരും ഉയർന്നു വന്നു.\nഇതേ തുടർന്നാണ് ചാണ്ടിയുടെ സഹോദരൻ തോമസ് കെ തോമസിനെ പരിഗണിക്കണമെന്ന് ആവശ്യപ്പെട് മേരി ചാണ്ടി, മുഖ്യമന്തിക്കും കോടിയേരിക്കും പീതാംബരൻ മാസ്റ്റർക്കും എ.കെ.ശശീന്ദ്രനും കത്തയച്ചത്. ബിസിനസ്സ് കാര്യങ്ങളുമായി ബന്ധപ്പെട്ട് താനും മക്കളും വിദേശത്തായിരിക്കും. ചാണ്ടിയുടെ പിൻഗാമിയാക്കാൻ ഏറ്റവും അനുയോജ്യൻ തോമസ് കെ തോമസാണ്. 2016 മുതൽ ചാണ്ടിയോടൊപ്പം കുട്ടനാട്ടിൽ തോമസ് കെ തോമസും സജീവമായി തന്നെ ഉണ്ടെന്നും കത്തിൽ സൂചിപ്പിക്കുന്നു. പാർട്ടി പറഞ്ഞാൽ മത്സരിക്കുമെന്നും കുട്ടനാട്ടിൽ സ്വാധീനം ഉണ്ടെന്നും തോമസ് കെ തോമസ് മീഡിയവണിനോട് പറഞ്ഞു.\nതോമസ് ചാണ്ടിയെ പോലെ സഹോദരൻ പൊതു സമ്മതനല്ല എന്നത് എൽ.ഡി.എഫിനെ കുഴപ്പിക്കാനാണ് സാധ്യത. അരൂർ തോൽവിയുടെ പശ്ചാത്തലത്തിൽ കുട്ടനാട് കൈവിടുക എന്നത് മുന്നണിക്ക് ചിന്തിക്കാൻ കൂടി കഴിയില്ല. അതിനാൽ മേരി ചാണ്ടിയുടെ കത്തിന്മേൽ നീണ്ട ചർച്ചകൾ തന്നെ വേണ്ടിവരും.


മാതാപിതാക്കളുടെ കൂട്ടക്കൊല ചാനല് ടോക്‌ഷോയില് മകള് വെളിപ്പെടുത്തി\nഓഹരി വിപണിയില് ഇന്ത്യയ്ക്ക് നേട്ടം\nThursday 7th June 2012 8:31am\nമാതാപിതാക്കള് നടത്തിയ കൂട്ടക്കൊല ചാനല് ടോക്‌ഷോയില് മകള് വെളിപ്പെടുത്തി\nThursday 7th June 2012 8:00am\nചെന്നൈ: നാല് വര്‍ഷം മുമ്പ് പിതാവ് മൂന്ന് പേരെ കൊലപ്പെടുത്തി കിണറ്റില് കുഴിച്ചുമൂടിയതായി ചാനല് ക്യാമറയ്ക്ക് മുന്നില് യുവതിയുടെ വെളിപ്പെടുത്തല്. തമിഴ്‌നാട്ടിലെ വിഴുപ്പുരത്തിനടുത്ത കുച്ചിപാളയം സ്വദേശി ഭാര്‍ഗവി (19) ആണ് സ്വകാര്യ ടെലിവിഷന് ചാനലിലെ ടോക്‌ഷോയില് തന്റെ പിതാവ് നടത്തിയ കൂട്ടക്കൊല സംബന്ധിച്ച വെളിപ്പെടുത്തല് നടത്തിയത്.\nയുവതിയുടെ വെളിപ്പെടുത്തലിന്റെ അടിസ്ഥാനത്തില് മാതാപിതാക്കളെ പൊലീസ് കസ്റ്റഡിയിലെടുത്തു. തമിഴ്‌നാട്ടിലെ വിഴുപ്പുരത്തിനടുത്ത കുച്ചിപാളയം സ്വദേശി മുരുകന്, ഭാര്യ രാജേശ്വരി എന്നിവരാണ് അറസ്റ്റിലായത്. കൂട്ടക്കൊലയുടെ വിവരം നാലു വര്‍ഷം മറച്ചുവെച്ചതിന് ഭാര്‍ഗവിയെ പോലീസ് ചോദ്യം ചെയ്തു.\nവിഴുപ്പുരം ജില്ലയിലെ സെഞ്ചി സ്വദേശി ശേഖര് (48), മകള് ലാവണ്യ (19), ഭര്‍ത്താവ് ചിലമ്പരശന് (26) എന്നിവരെ 2008ല് മുരുകന് കൊലപ്പെടുത്തി വീട്ടുവളപ്പിലെ കിണറ്റില് കുഴിച്ചുമൂടിയെന്നാണ് ഭാര്‍ഗവി പറഞ്ഞത്. ലാവണ്യയുടെ സ്വര്‍ണ്ണാഭരണങ്ങള് തട്ടിയെടുക്കാനായിരുന്നു കൊലനടത്തിയത്.\nശേഖറിന്റെ സുഹൃത്തായിരുന്നു മുരുകന്. ലാവണ്യയും ചിലമ്പരശനും പ്രേമിച്ച് വിവാഹം കഴിച്ചതാണ്. ശേഖര് ഒഴികെ വീട്ടുകാര്‍ക്ക് ഇവരുടെ വിവാഹത്തില് താല്‍പര്യമില്ലായിരുന്നു. ബന്ധുക്കളറിയാതെ ശേഖര് ലാവണ്യയെയും ഭര്‍ത്താവിനെയും മുരുകന്റെ വീട്ടില് താമസിപ്പിച്ചു. എന്നാല് ലാവണ്യയുടെ സ്വര്‍ണാഭരണങ്ങള് തട്ടിയെടുക്കാന് പദ്ധതിയിട്ട മുരുകന് ചിലമ്പരശനെയും ലാവണ്യയെയും കൊലപ്പെടുത്തി വീട്ടുവളപ്പിലെ കിണറ്റില് കുഴിച്ചുമൂടി. ഏതാനും ദിവസത്തിനു ശേഷം മകളെ കാണാനെത്തിയ ശേഖറിനെയും മുരുകന് കൊന്ന് വീട്ടുവളപ്പില് കുഴിച്ചിട്ടു. മൂന്ന് കൊലപാതകങ്ങള്‍ക്കും തന്റെ മാതാവ് രാജേശ്വരി കൂട്ടുനിന്നതായും ഭാര്‍ഗവി വെളിപ്പെടുത്തി.\nവെളിപ്പെടുത്തലിന്റെ അടിസ്ഥാനത്തില് മുരുകന്റെ വീട്ടുവളപ്പില് പരിശോധന നടത്തിയ വിഴുപ്പുരം പൊലീസ് മൂന്നുപേരുടെ അസ്ഥികൂടങ്ങള് കണ്ടെടുത്തു. ഇവ ശേഖര്, ലാവണ്യ, ചിലമ്പരശന് എന്നിവരുടേതാണോ എന്ന് തിരിച്ചറിയാന് ലാബ് പരിശോധനക്ക് അയച്ചിരിക്കുകയാണ്. ഒളിവില് പോയ മുരുകനെ കഴിഞ്ഞ ദിവസം പൊലീസ് കസ്റ്റഡിയിലെടുത്തു. കൂട്ടക്കൊലക്ക് കൂട്ടുനിന്ന രാജേശ്വരിയെയും ചോദ്യംചെയ്തുവരുകയാണ്. ഇവര്‍ക്കെതിരെയും കൊലക്കുറ്റം ചുമത്തുമെന്ന് പൊലീസ് പറഞ്ഞു.\nഅയല്‍വാസിയായ സതീശുമായി പ്രണയത്തിലായിരുന്ന ഭാര്‍ഗവി ഒളിച്ചോടി വിവാഹം കഴിക്കുകയായിരുന്നു. വിവാഹത്തിന് പിതാവ് മുരുകന് എതിരായിരുന്നു. പ്രണയജോടികളുടെ പ്രശ്‌നങ്ങള് പരിഹരിക്കാന് സ്വകാര്യ ടെലിവിഷന് ചാനല് നടത്തുന്ന ടോക് ഷോയില് പങ്കെടുക്കാന് അപേക്ഷ നല്‍കി.\nകൂട്ടക്കൊല ഉള്‍പ്പെടെ പിതാവ് നടത്തിയ കുറ്റകൃത്യങ്ങളെക്കുറിച്ച് ടോക്‌ഷോയില് തുറന്നുപറഞ്ഞു. ചാനലുകാര് തന്റെ മാതാപിതാക്കളെയും വിളിച്ചുവരുത്തി ടോക്‌ഷോയില് പങ്കെടുപ്പിച്ചശേഷം പൊലീസിന് വിവരം നല്‍കുകയായിരുന്നു. മകളായ തന്നോടും മുരുകന് നേരത്തേ തെറ്റായ രീതിയില് പെരുമാറിയിട്ടുണ്ടെന്ന് ഭാര്‍ഗവി ആരോപിച്ചു.\nകഴിഞ്ഞയാഴ്ച ഭാര്‍ഗവിയുടെ വെളിപ്പെടുത്തല് ഉള്‍പ്പെടെ ടോക്‌ഷോ ചാനല് സംപ്രേഷണം ചെയ്തിരുന്നു.\nChannel Talk show


ചൈനയെ നിലയ്ക്ക് നിർത്തും ; ഇന്തോ പസഫിക് മേഖലയിൽ സംയുക്ത വ്യോമ താവളം ഉടൻ ; അമേരിക്കൻ പ്രതിരോധ സെക്രട്ടറി\nചൈനയെ നിലയ്‌ക്ക് നിർത്തും ; ഇന്തോ പസഫിക് മേഖലയിൽ സംയുക്ത വ്യോമ താവളം ഉടൻ ; അമേരിക്കൻ പ്രതിരോധ സെക്രട്ടറി\nNov 30, 2021, 07:47 am IST\nവാഷിംഗ്ടൺ: ചൈനയെ നിലയ്‌ക്കുനിർത്തുമെന്നും ഇന്തോ-പസഫിക് മേഖലയിലെ കൂട്ടായ്മകൊണ്ട് മേഖലയിലെ സമാധാനം ഉറപ്പുവരുത്തുമെന്നും അമേരിക്ക ആവർത്തിച്ചു. പ്രതിരോധ സെക്രട്ടറി ലോയ്ഡ് ഓസ്റ്റിനാണ് ചൈന കനത്ത വെല്ലുവിളിയാണെന്ന് ഒരിക്കൽകൂടി പ്രഖ്യാപിച്ചത്.\nആഗോള തലത്തിലെ രാജ്യങ്ങൾ നേരിടുന്ന വെല്ലുവിളികളെ അവലോകനം ചെയ്യുന്ന പ്രതിരോധ മേഖലാ സമ്മേളനത്തിലാണ് ഓസ്റ്റിന് നയം വ്യക്തമാക്കിയത്. ചൈന പസഫിക് മേഖലയിലെ നശീകരണ പ്രവണതയുള്ള രാജ്യമാണ്. ക്വാഡ് സഖ്യത്തിലൂടെ ശക്തിപ്പെട്ടിരിക്കുന്ന പസഫിക്കിലെ കൂട്ടായ്മ മേഖലയിലെ ചെറുരാജ്യങ്ങളുടെ സംരക്ഷണം ഫലപ്രദമായി നടപ്പാക്കുകയാണ്.\nഇന്തോ-പസഫിക് മേഖല അതീവ നിർണ്ണായകമാണ്. മേഖലയിലെ സമാധാനം ഉറപ്പുവരുത്തേണ്ടത് മേഖലയിലെ എല്ലാ രാജ്യങ്ങളുടേയും കൂട്ടായ്മയാണ്. അമേരിക്ക പസഫിക്കിലെ എല്ലാ സുഹൃദ് രാജ്യങ്ങളേയും ചേർത്തുപിടിച്ചാണ് നീങ്ങുന്നത്. സമാധാനം ഉറപ്പു വരുത്തുക എന്നതാണ് ആത്യന്തിക ലക്ഷ്യമെന്നും ലോയ്ഡ് ഓസ്റ്റിൻ പറഞ്ഞു. ഇതിന്റെ ഭാഗമായി ഓസ്‌ട്രേലിയൻ ഭൂഖണ്ഡം കേന്ദ്രീകരിച്ച് വ്യോമതാവളം ശക്തമാക്കുന്ന നടപടികൾ പുരോഗമിക്കുകയാണ്. ഇതിനൊപ്പം ഗുവാം ദ്വീപിലെ സൈനിക താവളം ചൈനയെ പ്രതിരോധിക്കാൻ പാകത്തിന് ശക്തമാക്കു മെന്നും ഓസ്റ്റിൻ പറഞ്ഞു.\nടെസ്റ്റ് വിജയം കൈവിട്ടതിൽ നിരാശയില്ല; ഡിക്ലയർ ചെയ്തത് കൃത്യസമയത്ത്; സമ്മാനിച്ചത് ആവേശകരമായ സമനില: രാഹുൽ ദ്രാവിഡ്\nമോഡലുകളുടെ മരണം: സൈജു തങ്കച്ചനെതിരെ കൂടുതൽ കണ്ടെത്തലുകൾ


ഓസ്‌ട്രേലിയന് മുന്നേറ്റതാരം ജോര്‍ദാന് മുറെയെ സ്വന്തമാക്കി കേരള ബ്ലാസ്‌റ്റേഴ്‌സ് എഫ്‌സി\nകൊച്ചി: ഇന്ത്യന് സൂപ്പര് ലീഗിന്റെ (ഐഎസ്എല്) ഏഴാം സീസണിനായി, 25കാരനായ ഓസ്‌ട്രേലിയന് മുന്നേറ്റതാരം ജോര്‍ദാന് മുറെയുമായി കരാര് ഒപ്പിട്ടതായി കേരള ബ്ലാസ്റ്റേഴ്‌സ് ആവേശപൂര്‍വം പ്രഖ്യാപിച്ചു. ഓസ്‌ട്രേലിയയിലെ വോലോൻങ്കോങില് ജനിച്ച യുവസ്‌ട്രൈക്കര് സീസണില് കേരള ബ്ലാസ്റ്റേഴ്‌സ് എഫ്‌സിയുടെ അവസാന വിദേശതാര സൈനിങാണ്. ലീഗിലെ പുതിയ വിദേശതാര നയത്തിന്റെ ഭാഗമായാണ് ഏഷ്യന് വംശജനായ താരം ടീമിന്റെ ഭാഗമാവുന്നത്. നാഷണല് പ്രീമിയര് ലീഗില് മത്സരിക്കുന്ന വോലോൻങ്കോങ് വോള്‍വ്‌സില് ചേരുന്നതിന് മുമ്പ്, ബുള്ളി എഫ്.സിയിലൂടെയാണ് ന്യൂ സൗത്ത് വെയില്‍സില് നിന്നുള്ള യുവതാരം തന്റെ കരിയര് തുടങ്ങിയത്. സീനിയര് ടീമിലേക്ക് സ്ഥാനക്കയറ്റം ലഭിക്കും മുമ്പ് ക്ലബ്ബിന്റെ യുവസന്നാഹത്തിന്റെ ഭാഗമായിരുന്നു. ഗോളുകള്‍ക്കായുള്ള കുശാഗ്രദൃഷ്ടിയിലും ഫിനിഷിങ് പാടവവും കൊണ്ട് ശ്രദ്ധേയനായ ജോര്‍ദാന് 2014-15 സീസണില് സീനിയര് ടീമിനൊപ്പം ചേരുകയും 38 മത്സരങ്ങളില് നിന്ന് പത്തുതവണ വലലക്ഷ്യം കാണുകയും ചെയ്തു. മിന്നും സ്‌ട്രൈക്കര് പിന്നീട് സിഡ്‌നിയിലെത്തി എപിഐഎ ലെയ്ഷാര്‍റ്റില് ചേര്‍ന്നു. ക്ലബിലെ തന്റെ രണ്ട് സീസണുകളില് മികവുറ്റ പ്രകടനവുമായി ജൈത്രയാത്ര തുടര്‍ന്ന താരം, 64 മത്സരങ്ങളില് നിന്ന് 43 ഗോളുകളും 2018ല് ഗോള്‍ഡന് ബൂട്ട് നേട്ടവും സ്വന്തമാക്കി.\nപെൺകുട്ടികളുടെ വിവാഹപ്രായം ഉയർത്തുന്നതിൽ ദുരുദ്ദേശം : ഫസൽ ഗഫൂർ\nമേഘ്നയുടെ കൺമണിയെ കാണാനായി നസ്രിയയും ഫഹദും എത്തി


മെഴ്‌സിഡസും ഹാമിൾട്ടനും തിരിച്ചടി ആയി മെഴ്‌സിഡസിന്റെ സ്റ്റീറിങ്ങിലെ പരീക്ഷണം എഫ് 1 നിരോധിച്ചു - Fanport - Sports News Malayalam\nWednesday, Apr 8, 2020 05:25 PM\nHome Formula One മെഴ്‌സിഡസും ഹാമിൾട്ടനും തിരിച്ചടി ആയി മെഴ്‌സിഡസിന്റെ സ്റ്റീറിങ്ങിലെ പരീക്ഷണം എഫ് 1 നിരോധിച്ചു\nഈ വർഷത്തെ ഫോർമുല 1 തുടങ്ങാൻ ഇരിക്കെ ടീമായ മെഴ്‌സിഡസിനും നിലവിലെ ജേതാവ് ലൂയിസ് ഹാമിൾട്ടനും തുടക്കത്തിലെ തിരിച്ചടി. ഇന്നലെയാണ് കാറ്റലോണിയയിലെ പ്രീ സീസൺ പരിശീലനത്തിന് ഇടയിൽ കാറോട്ട ആരാധകരെ അത്ഭുതപ്പെടുത്തിയ പുതിയ ഡി. എ. എസ് സ്റ്റീറിങ്ങിലെ പരീക്ഷണം ലോക ശ്രദ്ധ നേടിയത്. ഡ്രൈവർ ഹാമിൾട്ടനു തന്റെ സ്റ്റീറിങ്ങ് വീൽ തനിക്ക് നേരെ അടുപ്പിക്കാനും അകറ്റാനും പറ്റുന്ന പുതിയ രീതി വലിയ വാർത്തയാണ് എഫ് വണിൽ സൃഷ്ടിച്ചത്. കാറിന്റെ മുൻ ടയറുകൾ ഇതിലൂടെ മികച്ച രീതിയിൽ നിയന്ത്രണവിധേയമാക്കാൻ സാധിക്കും എന്ന് വ്യക്തമാക്കിയ മെഴ്‌സിഡസ് ഇതിന്റെ കൂടുതൽ വിവരങ്ങൾ പുറത്ത് വിട്ടിരുന്നില്ല.\nഅതേസമയം ഈ സീസണിൽ ഈ പരീക്ഷണം ഗ്രാന്റ് പ്രീകളിൽ ഉപയോഗിക്കാൻ ആവും എന്ന പൂർണ ആത്മവിശ്വാസം ആണ് മെഴ്‌സിഡസും ഹാമിൾട്ടനും ഇന്നലെ പ്രേരിപ്പിച്ചത്. അതേസമയം ഇതിൽ അത്ഭുതം പ്രകടിപ്പിച്ച ഫെരാരിയുടെ സെബാസ്റ്റ്യൻ വെറ്റൽ അടക്കം ഉള്ളവർ പരീക്ഷണം നിയമപ്രകാരം ആയിരിക്കും എന്ന് പ്രതീക്ഷിക്കുന്നത് ആയാണ് പ്രതികരിച്ചത്. എന്നാൽ ഇന്നാണ് മെഴ്‌സിഡസിനും ഹാമിൾട്ടനും തിരിച്ചടി നൽകി അധികൃതർ ഈ പരീക്ഷണം ഈ സീസണിൽ ഉപയോഗിക്കാൻ പാടില്ല എന്ന തീരുമാനം പ്രഖ്യാപിക്കുന്നത്. പല പ്രമുഖ കാറോട്ടമത്സര പണ്ഡിതരും ഈ പരീക്ഷണം നിയമവിധേയം ആണെന്ന് പറഞ്ഞു രംഗത്ത് വന്നു എങ്കിലും എഫ് വൺ അധികൃതർ പരീക്ഷണം നിയമവിധേയം ആയി സ്വീകരിച്ചില്ല.\nപരീക്ഷണം മെഴ്‌സിഡസ് വാഹനങ്ങൾക്ക് അധിക വേഗത നൽകുമായിരുന്നു എന്നായിരുന്നു പ്രതീക്ഷിച്ചിരുന്നത്. തന്റെ ഏഴാം ലോകകിരീടം ആണ് ഈ സീസണിൽ ബ്രിട്ടീഷ് ഡ്രൈവർ ആയ ലൂയിസ് ഹാമിൾട്ടൻ ലക്ഷ്യം വക്കുന്നത്. ഈ നേട്ടം കൈവരിച്ചാൽ ഏറ്റവും കൂടുതൽ ഫോർമുല വൺ കിരീടം നേടുന്ന താരമെന്ന റെക്കോർഡിൽ മൈക്കിൾ ശുമാർക്കറിനു ഒപ്പം എത്തും ഹാമിൾട്ടൻ. മെഴ്‌സിഡസ് ആവട്ടെ തങ്ങളുടെ റെക്കോർഡ് നേട്ടം ആയ തുടർച്ചയായ ആറാം ചാമ്പ്യൻഷിപ്പ് കിരീടം ഏഴാമത് ആക്കാനുള്ള ശ്രമത്തിൽ ആണ്. കൂടാതെ ഉടമസ്ഥരുടെ ചാമ്പ്യൻഷിപ്പിലും സ്വന്തം ഡ്രൈവർമാരുടെ കിരീടാനേട്ടത്തിലും കഴിഞ്ഞ ആറ് വർഷവും ഡബിൾസ് നേടിയ അവർ ആ റെക്കോർഡ് നേട്ടവും7ആക്കാനുള്ള ശ്രമത്തിൽ ആണ്.\nPrevious articleമാഴ്സെ ഓപ്പണിൽ സെമിയിലേക്ക് മുന്നേറി കനേഡിയൻ യുവതാരം ഫെലിക്‌സ്\nNext articleമൗറിനോ വീണ്ടും സ്റ്റാംഫോഡ് ബ്രിഡ്ജിൽ, ലണ്ടനിൽ ഇന്ന് ഡർബി പോരാട്ടം


പുല്ല് തിന്നുന്നതിനായി പറമ്പില് കയറി; അയല്‍വാസി പശുവിന്റെ നട്ടെല്ല് അടിച്ചു തകര്‍ത്തു; കേസെടുത്ത് പൊലീസ് | police registered case against cruelty towards cow in idukki – News18 Malayalam\nഅഴിക്കാനായി ചെല്ലുമ്പോള് എഴുന്നേല്‍ക്കാനാകാതെ നടുതളര്‍ന്ന് പശു ഇഴയുന്ന കാഴ്ചയാണ് കണ്ടത്\nLast Updated : November 30, 2021, 15:41 IST\nഇടുക്കി : ആരോടും കാണിക്കരുത് ഈ ക്രൂരത... അണക്കര മൈലാടുംപാറയിലെ സണ്ണിയുടേയയും കുടുംബത്തിനേയും ദുഃഖത്തിലാഴ്ത്തുന്നത് ഒരുപാട് സ്‌നേഹിച്ചും പരിപാലിച്ചും വളര്‍ത്തിയ തങ്ങളുടെ പശുവിന്റെ ഇപ്പോഴത്തെ അവസ്ഥയാണ്.\nപുല്ല് തിന്നാന് വേണ്ടി കെട്ടിയ പശു കുറ്റി പറിച്ച് പോയത് അയല്‍വാസിയുടെ പറമ്പിലേക്കാണ്. ഇത് കണ്ട അയല്‍വാസി പശുവിന്റെ നട്ടെല്ല് അടിച്ച് തകര്‍ക്കുകയായിരുന്നു.\n'മനുഷ്യരോട് വലിയ സ്‌നേഹമായിരുന്നു അതിന്. ഇപ്പോള് മുട്ടില് ഇഴഞ്ഞ്, എഴുന്നേല്‍ക്കാനാവാതെ സങ്കടത്തോടെ ആളുകളെ നോക്കി കരയുകയാണ്. എന്റെ വളര്‍ത്തു മൃഗങ്ങളില് മനുഷ്യരോട് ഏറ്റവും സ്‌നേഹം കാണിച്ചിരുന്നത് എട്ടു മാസം മാത്രം പ്രായമുള്ള ഈ പശുക്കുട്ടിയാണ് '; സണ്ണിയുടെ മകന് ബിനോയ് പറയുന്നു.\nഅയല്‍വാസിയുടെ ഏലകൃഷിക്കു നാശം വരുത്തുമെന്ന ആശങ്കയില് പശു പറമ്പില് കയറിയാല് ഉപദ്രവിക്കുമെന്ന് അയല്‍വാസിയായ വ്യക്തി നേരത്തേതന്നെ ഭീഷണിപ്പെടുത്തിയിരുന്നു.\nപശുവിനെ അയല്‍വാസി ഉപദ്രവിക്കുന്നത് കണ്ടവരായി ആരുമില്ലെങ്കിലും അടിച്ചു പരുക്കേല്‍പ്പിച്ച് വീടിന്റെ അതിരിനകത്തേയ്ക്ക് കയറ്റി വിട്ടിരിക്കുകയായിരുന്നു എന്നാണ് വീട്ടുകാര് പറയുന്നത്. അഴിക്കാനായി ചെല്ലുമ്പോള് എഴുന്നേല്‍ക്കാനാകാതെ നടുതളര്‍ന്ന് പശു ഇഴയുന്ന കാഴ്ചയാണ് കണ്ടതെന്നും ഡോക്ടറുടെ നിര്‍ദേശപ്രകാരം മരുന്നു നല്‍കുന്നുണ്ടെങ്കിലും രക്ഷപ്പെടാന് സാധ്യത ഇല്ലെന്നാണ് പറഞ്ഞിരിക്കുന്നത് എന്നും അവര് പറഞ്ഞു.\nഇപ്പോള് എഴുന്നേറ്റ് നില്‍ക്കാന് പോലും പറ്റാത്ത സ്ഥിതിയിലാണ് പശു. പശുവിനെ മാറ്റില് കിടത്തി കമ്പളികൊണ്ടു പുതപ്പിച്ചിരിക്കുകയാണ്.\nസംഭവത്തില് പോലീസിന് പരാതി നല്‍കിയ പ്രകാരം കേസ് രജിസ്റ്റര് ചെയ്തിട്ടുണ്ട്.\nവിദ്യാര്‍ത്ഥിയുടെ കാല് തുളച്ച് മിന്നല്; കാലില് ദ്വാരം; ഗുരുതര പരിക്ക്\nതിരുവനന്തപുരം: ശക്തമായ ഇടിമിന്നലേറ്റ്(Lightning) വിദ്യാര്‍ഥിയുടെ കാലില് ഗുരുതര പരിക്ക്(Injury). വെടിയുണ്ട ഏറ്റതിന് സമാനമായ രീതിയിലാണ് പരുക്ക്. ആര്യനാട് തേവിയാരുകുന്ന് അമ്പാടി ഭവനില് അമ്പാടി (17)ക്കാണ് മിന്നലേറ്റത്. വീടിന്റെ മുന്നില് നില്‍ക്കുമ്പോഴാണ് മിന്നലേല്‍ക്കുന്നത്. മിന്നലേറ്റ് വലതുകാലിന്റെ മുട്ടിന് താഴെ വെടിയുണ്ട കയറിയതിന് സമാനമായ രീതിയില് ആഴത്തില് ദ്വാരം വീഴുകയും മുറിവിന് ചുറ്റും പൊള്ളുകയും ചെയ്തു.\nFirst published: November 30, 2021, 15:41 IST


News18 Kerala Prime Debate Vedio | അംബാനിയുടെ മലയാളം ചാനലിന് സംഘപരിവാർ അനുകൂല നിലപാടല്ലേ? കേരളത്തിലെ ബിജെപിക്കാരുടെ പ്രതീക്ഷകൾ വെറുതേയായോ? എ എൻ രാധാകൃഷ്ണന്റെ വർഗീയ പ്രസ്താവന മാദ്ധ്യമശ്രദ്ധക്ക് വേണ്ടിയെന്ന് പറഞ്ഞ് അവജ്ഞയോടെ തള്ളി സനീഷിന്റെ പ്രൈം ഡിബേറ്റ്; വീഡിയോ സോഷ്യൽ മീഡിയയിൽ വൈറൽ - MarunadanMalayali.com\n1 usd = 68.09 inr 1 gbp = 89.76 inr 1 eur = 78.91 inr 1 aed = 18.54 inr 1 sar = 18.16 inr 1 kwd = 224.97 inr\nഅംബാനിയുടെ മലയാളം ചാനലിന് സംഘപരിവാർ അനുകൂല നിലപാടല്ലേ? കേരളത്തിലെ ബിജെപിക്കാരുടെ പ്രതീക്ഷകൾ വെറുതേയായോ? എ എൻ രാധാകൃഷ്ണന്റെ വർഗീയ പ്രസ്താവന മാദ്ധ്യമശ്രദ്ധക്ക് വേണ്ടിയെന്ന് പറഞ്ഞ് അവജ്ഞയോടെ തള്ളി സനീഷിന്റെ പ്രൈം ഡിബേറ്റ്; വീഡിയോ സോഷ്യൽ മീഡിയയിൽ വൈറൽ\nJanuary 11, 2017 | 03:48 PM IST | Permalink\nതിരുവനന്തപുരം: ദേശീയ തലത്തിൽ മുകേഷ് അംബാനിയെന്ന വ്യവസായിയുടെ ഉടമസ്ഥതയിലുള്ള നെറ്റ് വർക്ക് 18 ചാനൽ പ്രധാനമന്ത്രി നരേന്ദ്ര മോദിക്കും ബിജെപിക്കും അനുകൂലമായ നിലപാട് സ്വീകരിക്കുന്ന ചാനലാണ്. ഇക്കാര്യം തെരഞ്ഞെടുപ്പ് വേളിൽ വ്യക്തമാകുകയും ചെയ്യാറുണ്ട്. മോദി തെരഞ്ഞെടുപ്പ് വേദികളിൽ പ്രസംഗിക്കുമ്പോൾ അതിന് ഏറ്റവും അധികം സ്‌പേസ് കൊടുക്കുകയും അത് ലൈവായി സംപ്രേഷണം ചെയ്യുകയും ചെയ്യുന്നത് അംബാനിയുടെ ചാനലാണ്. അതുകൊണ്ട് തന്നെ മോദി - ബിജെപി അനുകൂല നിലപാടുള്ള അംബാനിയുടെ മലയാളം ചാനൽ തുടങ്ങിയപ്പോൾ എല്ലവരുടെയും പ്രതീക്ഷ ബിജെപി അനുകൂല ചാനൽ തന്നെയാണ് എന്നതായിരുന്നു. എന്നാൽ, ചാനലിന്റെ അണിയറയിൽ പ്രവർത്തിക്കുന്ന പ്രമുഖരെല്ലാം തന്നെ ഇടതു അനുഭാവികളുമാണ്. എങ്കിലും കേരളത്തിലെ ബിജെപി പ്രവർത്തകർ പ്രതീക്ഷിച്ചത് തങ്ങളോട് ആഭിമുഖ്യമുള്ള വാർത്തകളായാകും ന്യൂസ് 18 കേരള നൽകുക എന്നതാണ്. എന്നാൽ ആ പ്രതീക്ഷയ്ക്ക് ഇപ്പോൾ കോട്ടം തട്ടിയോ? സോഷ്യൽ മീഡിയയിൽ ഉയരുന്ന ചോദ്യം ഇതാണ്.\nമറ്റ് ചാനലുകളിൽ നിന്നും മാദ്ധ്യമപ്രവർത്തകരെ എത്തിച്ച് മുന്നേറ്റം നടത്താൻ ഒരുങ്ങുകയാണ് ചാനൽ. ഇതിന്റെ ഭാഗമായി റീലോഞ്ചിന് ഒരുങ്ങുന്ന ചാനലിൽ പ്രൈം ഡിബേറ്റിൽ അടക്കം പുതിയ പരിഷ്‌ക്കരണം കൊണ്ടുവന്നിട്ടുണ്ട്. ഈ പരിഷ്‌ക്കരണങ്ങളുടെ ഭാഗമായി കേരളത്തിലെ പരിപാടികളിൽ അത്രയ്ക്ക് ബിജെപി അനുകൂല നിലപാടൊന്നുമല്ല ന്യൂസ് 18ന്. ചാനലിന്റെ നയം കൂടി വ്യക്തമാക്കുന്ന പ്രൈം ഡിബേറ്റിൽ ഇ സനീഷ് നടത്തിയ ചർച്ചയും ബിജെപി അനുകൂലികളെ നിരാശപ്പെടുത്തുന്നതാണ്. വർഗീയ പ്രസംഗങ്ങളെ പുച്ഛത്തോടെ അവഗണിക്കുക എന്ന ശൈലി കൈക്കൊണ്ട് സനീഷ് നടത്തിയ ചർച്ചയുടെ വീഡിയോ സോഷ്യൽ മീഡിയയിൽ വൈറലായിട്ടുണ്ട്.\nകേരളാ ഡിബേറ്റ് ഫോറം സംഘടിപ്പിക്കുന്ന യു.എസ്.എ. അമേരിക്കൻ പ്രസിഡൻഷ്യൽ ഇലക്ഷൻ ഡിബേറ്റ് ഒക്ടോബർ 8ന്\nഎ എൻ രാധാകൃഷ്ണനെ തെറി പറയുന്ന സാഹചര്യം ഒഴിവാക്കാൻ ചർച്ച വേണ്ടെന്നു നിർദ്ദേശിച്ചതു ചാനൽ 18 മാനേജ്‌മെന്റു തന്നെ; വീണിടം വിഷ്ണു ലോകമാക്കി സനീഷ് നടത്തിയതു നാടകം: കമൽ വിരുദ്ധ പ്രസ്താവന റിലയൻസിന്റെ ചാനൽ ഒഴിവാക്കിയതിന്റെ പിന്നാമ്പുറ കഥ ഇങ്ങനെ\nചില സംഭവങ്ങളെ അവഗണിക്കുന്നതും ധീരമായ മാദ്ധ്യമപ്രവർത്തനത്തിന്റെ ഭാഗമാണെന്ന് അടിവരയിടുകയാണ് സനീഷ് ചെയ്തതെന്ന് പറഞ്ഞാണ് സോഷ്യൽ മീഡിയ ന്യൂസ് 18ന്റെ നിലപാടിനെ പ്രകീർത്തിച്ചത്. പ്രൈം ഡിബേറ്റ് എന്താണെന്ന് പറഞ്ഞു കൊണ്ട് തുടങ്ങി ബിജെപി നേതാവ് എ എൻ രാധാകൃഷ്ണൻ നടത്തിയ വർഗീയ പ്രസംഗത്തെ തീർത്തും അവഗണിക്കുകയാണ് സനീഷ് ചെയ്തത്. ചർച്ച തുടങ്ങിക്കൊണ്ട സനീഷ് പറഞ്ഞത് ഇങ്ങനെ:\n'' പ്രൈം ഡിബേറ്റ് ഞങ്ങളുടെ ചർച്ചാ പരിപാടിയാണ്. ഓരോ ദിവസത്തെയും രാഷ്ട്രീയ സാമൂഹ്യ വിഷയങ്ങളിൽ പ്രധാനപ്പെട്ടത് ചർച്ച ചെയ്യുന്ന പരിപാടി. ഇന്ന് ഞങ്ങൾക്ക് കിട്ടിയിട്ടുള്ള പല വിഷയങ്ങളിൽ ഒന്ന് ബിജെപി നേതാവ് എഎൻ രാധാകൃഷ്ണന്റെ വിധ്വേഷ പ്രസംഗമാണ്. സംവിധായകൻ കമൽ രാജ്യം വിട്ടു പോകണം എന്നാണ് അദ്ദേഹം പറഞ്ഞത്. കേന്ദ്രം ഭരിക്കുന്ന പാർട്ടിയും സംസ്ഥാന ജനറൽ സെക്രട്ടറി എന്ന ഉത്തരവാദിത്തപ്പെട്ട സ്ഥാനത്തിരുന്ന് ഇത്തരത്തിൽ അദ്ദേഹത്തിന്റേതായി വരുന്ന ആദ്യ പ്രസ്താനയല്ല ഇത്. വർഗീയമായി വിഭജിക്കുന്നതും വ്യക്തികളെ ഭീഷണിപ്പെടുത്തുന്നതുമായ ഇത്തരം പ്രസ്താവനകളിലൂടെ ശ്രീ എ എൻ രാധാകൃഷ്ണൻ ലക്ഷ്യമിടുന്നത് മാദ്ധ്യമ ശ്രദ്ധയാണ്. അത് മാത്രമാണെന്ന് ഞങ്ങൾ മനസിലാക്കുന്നു. ചർച്ചയാകണം എന്ന ഉദ്ദേശ്യത്തോടെയുള്ള പരിഹാസ്യമായ രാഷ്ട്രീയക്കളിയാണ് ഇത്. ഇക്കാര്യം ഞങ്ങൾ തിരിച്ചറിയുന്നു. അതിനാൽ തന്നെ ഇന്നത്തെ ഈ വധ്വേഷ വർത്തമാനം ചർച്ച ചെയ്യേണ്ടതില്ലെന്ന് ഞങ്ങൾ ന്യൂസ് 18 എഡിറ്റോറിയൽ ടീം തീരുമാനിച്ചിരുന്നു. ആ വിധ്വേഷ പരാമർശങ്ങളെ ഞങ്ങൾ അർഹിക്കുന്ന അവജ്ഞയോടെ അവഗണിക്കുന്നതായി അറിയിക്കുന്നു.''\nഎന്തായാലും പ്രൈം ഡിബേറ്റിന്റെ വീഡിയോ സോഷ്യൽ മീഡിയയിൽ എത്തിയതോടെ പല വിധത്തിലാണ് ചർച്ച നടത്തുന്നത്. അംബാനിയുടെ ചാനൽ കേരളത്തിൽ എത്തുമ്പോൾ ഭരിക്കുന്ന പാർട്ടിയായ സിപിഎമ്മിന് അനുകൂല നിലപാട് സ്വീകരിക്കുമോ എന്നതാണ് ചോദ്യം. ബിജെപി അനുകൂല നിലപാട് പ്രതീക്ഷിച്ചവർ നിരാശരായോ എന്നതുമാണ് ചോദ്യം. എന്തായാലും സനീഷിന്റെ പ്രൈം ഡിബേറ്റ് വീഡിയോ സോഷ്യൽ മീഡിയയിൽ വൈറലായിട്ടുണ്ട്.


630. Aami (2018) – Sidy'z World Of Cinema…🎬🎥\n630. Aami (2018)\nDate: February 9, 2018Author: Siddeeque Hassan0Comments\nകമല ദാസിന്റെ എന്റെ കഥയെ ആസ്പദമാക്കിയല്ല ആമി എന്ന സിനിമ എന്ന് പറഞ്ഞുകൊണ്ടാണ് പ്രേക്ഷകരെ ഈ ചിത്രം വരവേൽക്കുന്നത്. ജീവിച്ചിരിക്കുന്നവരോ മരിച്ചവരോ ആയി ഒരു ബന്ധവും ഇല്ലെന്നു പറയുന്നുണ്ട്. പക്ഷെ ആമി എന്ന ഓമനപ്പേരിൽ മലയാളികൾ ആരെയാണോ വിളിച്ചിരുന്നത് അവരെ ഇന്നും സ്നേഹിക്കുന്നവരെ, അവരുടെ കഴിവിനെ ഇഷ്ടപ്പെടുന്നവർക്കു ആമി എന്ന ചിത്രം എങ്ങനെയുള്ള അനുഭവമായിരിക്കും??\n🎬ചിത്രം – ആമി (2018)\n🎥വിഭാഗം – ഡ്രാമ\nകഥയോടിണങ്ങി നിൽക്കുന്ന സംഗീതവും പശ്ചാത്തല സംഗീതവും, ഓരോ ഫ്രെയിമിലും വിരിഞ്ഞു നിൽക്കുന്ന കലാകാരന്മാരുടെ ക്രാഫ്റ്റ്.\nസിനിമയുടെ മൂഡിലേക്ക്, അതിന്റെ ലോകത്തേക്ക് ഒരിക്കൽ പ്രവേശിച്ചാൽ.. ഒന്നും നിങ്ങൾ വകവെയ്ക്കില്ല.\nഓരോ ഫ്രെയിമും മനോഹരമാണ്. ഓരോന്നിലും സംവിധായകന്റെ, അഭിനേതാക്കളുടെ, ഛായാഗ്രാഹകന്റെ, സംഗീത സംവിധായകന്റെ മിടുക്ക് പ്രകടമാണ്. ഒരു കവിത പോലെ മനോഹരമായി തോന്നും ഓരോ ഫ്രെയിമും. സംഭാഷണങ്ങളോ അർത്ഥവത്തായ, മനോഹരമായ ഒന്നായും.\nആദ്യപകുതി അതിമനോഹരമാണ്.സംഭാഷണങ്ങളാലും സംഗീതം ആയാലും അഭിനയമായാലും എല്ലാം നന്നായി തന്നെ സ്ക്രീനിൽ വന്നിട്ടുണ്ട്.\nമഞ്ജു വാര്യരുടെ കരിയറിലെ നല്ല വേഷങ്ങളുടെ കൂട്ടത്തിൽ ഇനി ആമിയും ഉണ്ടാകും. JC ഡാനിയേൽ എന്ന് പറയുമ്പോൾ രാജുവിനെ ഓർമ വരുന്നത് പോലെ കണ്ടു വളർന്ന കലാകാരി ആയതിനാൽ ഒരിക്കലും കമലാ ദാസ് എന്ന പേര് കേൾക്കുമ്പോൾ മഞ്ജുവിനെ ഓർക്കില്ലായിരിക്കാം. പക്ഷെ കമലാ ദാസിനെ നന്നായി അവതരിപ്പിച്ച നടി എന്ന ക്രെഡിറ്റ് മഞ്ജുവിന് മാത്രമുള്ളതാണ്. ക്ലൈമാക്സിലെ പ്രകടനമൊക്കെ കയ്യടി അർഹിക്കുന്നു.\nആമിയുടെ കുട്ടിക്കാലം അവതരിപ്പിച്ച ആഞ്ജലീന എബ്രഹാം എന്ന കുട്ടിയുടെ അഭിനയത്തിൽ തുടങ്ങി കൗമാരം അവതരിപ്പിച്ച നീലാഞ്ജനയിലേക്ക് എത്തുമ്പോൾ ആമി എന്ന കഥാപാത്രവും നമ്മുടെ കൂടെ സഞ്ചരിക്കും. നീലാഞ്ജനയുടെ പ്രകടനം എടുത്തു പറയേണ്ടതാണ്. മലയാളസിനിമയിൽ നല്ല ഭാവി നേരുന്നു.\nആമിയുടെ ആദ്യത്തെയും അവസാനത്തെയും പ്രണയമായ കൃഷ്ണൻ…ടോവിനോയുടെ ചിരിയും ആ കഥാപാത്രം വരുന്ന രംഗങ്ങളും ആമിയുടെ ജീവിതത്തിൽ കൃഷ്‌ണനുള്ള സ്വാധീനവുമെല്ലാം അവസാനം വരെ ഒരു കവിത പോലെ മനോഹരമായി പറയുന്നു. ടോവിനോയുടെ സിനിമകൾ തിരഞ്ഞെടുക്കാനുള്ള കഴിവിനെ അഭിനന്ദിക്കാതെ വയ്യ… തുടർച്ചയായി എന്നെ ഇമ്പ്രെസ്സ് ചെയ്യിക്കുന്ന ടോവിനോ..വൈകാതെ ഞാനൊരു ഫാൻ ആയേക്കാം.\nനീർമാതളം എന്ന ശ്രേയ പാടിയ പാട്ടിൽ നിന്നാണ് തുടക്കം. ആ പാട്ട് പല സീനുകളിലും തുടർച്ചയായി വരുന്നത് കാണാം. എന്നാൽ ഒരൊറ്റ രംഗത്തിൽ പോലും അവ അനാവശ്യമായി തോന്നില്ല. ആ പാട്ടിനോട് തന്നെ നമുക്ക് ഇഷ്ടം തോന്നും. എന്നാൽ പ്രണയമായി രാധ എന്ന പാട്ടു തരുന്ന ഫീൽ വെറും വാക്കുകളിൽ ഒതുക്കാൻ കഴിയുന്നില്ല. ശ്രേയയും വിജയ് യേശുദാസും ആലപിച്ച ആ ഗാനം ദൃശ്യങ്ങൾ കൊണ്ടും ആലാപനം കൊണ്ടും വളരെയേറെ സംതൃപ്തി നല്കിയ ഒന്നാണ്. രസലാസ്യവതീ എന്ന് പാടി തുടങ്ങുന്ന വിജയ് യുടെ സ്വരം കേട്ടപ്പോൾ ദാസേട്ടനെ ഓർമ വന്നു. ഒത്തിരി ഇഷ്ടപ്പെട്ട ഗാനം..എന്നും എന്റെ പ്ലേലിസ്റ്റിൽ ഉണ്ടാകും.\nഇടവേള എന്നത് സിനിമയുടെ ആസ്വാദനത്തെ ബാധിക്കുമെന്ന് പറയാതെ വയ്യ. രണ്ടാം പകുതിയുടെ തുടക്കം മുതൽ കഥയോട് ഇണങ്ങിച്ചേരാൻ ഇത്തിരി ബുദ്ധിമുട്ടുകയുണ്ടായി. അനൂപ് മേനോൻ അവതരിപ്പിച്ച അൻവർ അലി എന്ന കഥാപാത്രവും അതിലൂടെ ഇസ്ലാം മതത്തെ പറ്റി പറയുന്നതും അയാളുടെ സ്വാധീനം മൂലം കമലാ ദാസ് കമലാ സുരയ്യ ആകുന്നതുമാണ് രണ്ടാം പകുതി. കുറച്ചധികം പതുക്കെ തന്നെയാണ് കഥപറച്ചിൽ..അതിനാൽ തന്നെ ലാഗിംഗ് തോന്നിക്കാൻ ഇടയുണ്ട്. പക്ഷെ രസച്ചരട് മുറിയുന്നില്ല.\nസ്ത്രീകളെ ബഹുമാനിക്കുന്ന, സമാധാനത്തിന്റെ മതമായ ഇസ്‌ലാമിനെ പറ്റി മുസ്ലിങ്ങളായ കഥാപാത്രങ്ങൾ പറയുന്നുണ്ട് എങ്കിലും അവരുടെ പ്രവർത്തികൾ കാണുമ്പോൾ മതത്തെ പറ്റിയുള്ള ഇതുവരെയുള്ള പരാമർശങ്ങൾ എപിക് സർക്കാസം ആയി തോന്നും. മാധവി കുട്ടി ആയിരുന്നപ്പോൾ ഉണ്ടായിരുന്ന സ്വാതന്ത്ര്യം കമലാ സുരയ്യ ആയപ്പോൾ ലഭിക്കാതെ വരുന്നത് ശ്രദ്ധേയമായ രംഗമാണ്.\nI should have beenalesser poet andabetter woman. I cannot remember where I went wrong, or what went wrong. But..there is modicum of virtue എന്നെഴുതി സിനിമ തീരുമ്പോൾ മാധവി കുട്ടി എന്ന യഥാർത്ഥ സ്ത്രീയോട് ബഹുമാനവും സ്നേഹവും കൂടുന്നു.\nPrevious Previous post: 629. Phantom Thread (2017)\nNext Next post: 631. Rosapoo (2018)


കാണാതായ 15കാരിയുടെ മൃതദേഹം കണ്ടെത്തി; കുഴിച്ചിട്ട നിലയിലാണ് കണ്ടെത്തിയത് – Jaihind TV\nകാണാതായ 15കാരിയുടെ മൃതദേഹം കണ്ടെത്തി; കുഴിച്ചിട്ട നിലയിലാണ് കണ്ടെത്തിയത്\nവീട്ടിൽ നിന്നും കാണാതായ പതിനഞ്ചുകാരിയുടെ മൃതദേഹം കുഴിച്ചിട്ട നിലയിൽ കണ്ടെത്തി. മണർകാട് അരീപ്പറമ്പ് ഒറവയ്ക്കലുള്ള പുരയിടത്തിൽ ചാക്കിൽ കെട്ടി കുഴിച്ചിട്ട നിലയിലായിരുന്നു മൃതദേഹം. മൂന്നുദിവസമായി പെൺകുട്ടിയെ കാണാനില്ലായിരുന്നു. സംഭവവുമായി ബന്ധപ്പെട്ട് സ്വകാര്യസ്ഥാപനത്തിലെ ഡ്രൈവറെ പൊലീസ് കസ്റ്റഡിയിലെടുത്തു.\nമൂന്നുദിവസമായി പെൺകുട്ടിയെ കാണാതായിട്ട്. മണർകാട് ഒറവയ്ക്കലിന് സമീപം ചെന്നിക്കര ഏജൻസിസ് ഹോളോബ്രിക്സ് പുരയിടത്തിലെ വാഴ കൂട്ടത്തിലാണ് ഇന്ന് മൃതദേഹം കണ്ടെത്തിയത്. സംഭവവുമായി ബന്ധപ്പെട്ട് ഇതേ സ്ഥാപനത്തിലെ ഡ്രൈവർ അജീഷിനെ പൊലീസ് കസ്റ്റഡിയിലെടുത്തിരുന്നു. തുടർന്നു നടന്ന ചോദ്യം ചെയ്യലിലാണ് പ്രതി കുറ്റം സമ്മതിച്ചതും മൃതദേഹം വാഴത്തോപ്പിൽ ഉപേക്ഷിച്ചതായി പറഞ്ഞതും. പിന്നീട് നടത്തിയ തെരച്ചിലിൽ മൃതദേഹം കണ്ടെത്തി.\nചാക്കിൽകെട്ടി കുഴിച്ചിട്ട നിലയിലായിരുന്നു പെൺകുട്ടിയുടെ മൃതദേഹം. ഡിവൈഎസ്പി ആർ ശ്രീ കുമാർ, സിഐ ആർ ജിജു, എസ് ഐ അനൂപ് ജോസ് എന്നിവരുടെ നേതൃത്വത്തിലുള്ള സംഘവും വിരലടയാള വിദഗ്ധരും ഡോഗ് സ്ക്വാഡും എത്തി പരിശോധന നടത്തി. മൃതദേഹത്തിന്റെ ശാസ്ത്രീയ പരിശോധനകൾ പൂർത്തിയാക്കിയശേഷം പ്രതിയുടെ അറസ്റ്റ് രേഖപ്പെടുത്തും. നേരത്തെ രണ്ടുതവണ വിവാഹം ചെയ്യുകയും അവരെ ഉപേക്ഷിക്കുകയും ചെയ്ത ആളാണ് പ്രതിയെന്നും സൂചനയുണ്ട്. ഹോളോബ്രിക്സ് കെട്ടിടത്തിന് സമീപത്തെ മുറിയിലാണ് പ്രതി താമസിച്ചിരുന്നതും.


മികച്ച ArbitrageCT എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച ArbitrageCT എക്സ്ചേഞ്ച് നിരക്ക്. ഇന്ന് ArbitrageCT വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില ArbitrageCT $ 0.000073 ARCT/BTC Mercatox\nഏറ്റവും മികച്ച വിൽപ്പന വില ArbitrageCT $ 0.000073 ARCT/BTC Mercatox\nനിലവിലെ ക്രിപ്‌റ്റോ കറൻസി വിനിമയ നിരക്ക് ArbitrageCT ആണ് എല്ലാ ട്രേഡിംഗ് ഇടപാടുകളിലും ശരാശരി വിനിമയ നിരക്ക്. മാർക്കറ്റ് പങ്കാളികളുടെ വിതരണവും ഡിമാൻഡും അനുസരിച്ചാണ് വില പ്രധാനമായും നിർണ്ണയിക്കുന്നത്. ഓരോ ക്രിപ്റ്റോ എക്സ്ചേഞ്ചറിലും ArbitrageCT വാങ്ങുന്നവരുടെയും വിൽക്കുന്നവരുടെയും എണ്ണം വ്യത്യസ്തമാണ്. തൽഫലമായി, ക്രിപ്റ്റോ ArbitrageCT നിരക്ക് ഓരോ വ്യക്തിഗത ക്രിപ്റ്റോ കറൻസി എക്സ്ചേഞ്ചിലും സജ്ജമാക്കിയിരിക്കുന്നു. ലഭ്യമായ എല്ലാ ക്രിപ്‌റ്റോ കറൻസി എക്‌സ്‌ചേഞ്ചുകളിലെയും വിനിമയ നിരക്കുകൾ വിശകലനം ചെയ്തുകൊണ്ട് മികച്ച ArbitrageCT നിരക്ക് കണക്കാക്കുന്നു. അപ്പോൾ നിങ്ങൾക്ക് മികച്ച വില എടുക്കാം.\nമികച്ച ArbitrageCT വാലറ്റ്\nഇന്ന് ArbitrageCT യുടെ മികച്ച വാങ്ങൽ നിരക്ക് Mercatox എക്സ്ചേഞ്ച് മാർക്കറ്റിൽ ARCT/BTC ട്രേഡ് ജോഡി ഉപയോഗപ്പെടുത്തി $ 0.000073 ആണ്.\nഇന്ന് ArbitrageCT യുടെ മികച്ച വിൽപന നിരക്ക് Mercatox എക്സ്ചേഞ്ച് മാർക്കറ്റിൽ ARCT/BTC ട്രേഡിംഗ് ജോടിയായ $ 0.000073 ആണ്.\nക്രിപ്‌റ്റോകറൻസി ഉടമകളുടെ ആത്മനിഷ്ഠമായ വിലയിരുത്തലാണ് മികച്ച ArbitrageCT വാലറ്റ്. ക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. സുരക്ഷയുടെയും വിശ്വാസ്യതയുടെയും മികച്ച റേറ്റിംഗുകൾ ഉപയോഗിച്ചാണ് മികച്ച ArbitrageCT വാലറ്റ് സൃഷ്ടിച്ചിരിക്കുന്നത്.\nമികച്ച ArbitrageCT വിൽപ്പനസ്ഥലത്ത്\nArbitrageCT 10/04/2020 എന്നതിലെ മികച്ച നിരക്ക് - ഇന്നത്തെ എക്സ്ചേഞ്ചുകളിലെ എല്ലാ ട്രേഡിംഗ് ഡീൽ നിരക്കുകളുടെയും പട്ടികയിൽ പ്രദർശിപ്പിച്ചിരിക്കുന്നു. 10/04/2020 ൽ ക്രിപ്‌റ്റോകറൻസി ArbitrageCT വാങ്ങുന്നതിനും വിൽക്കുന്നതിനുമുള്ള മികച്ച നിരക്കുകൾ ഇന്ന് ഞങ്ങൾ മനസ്സിലാക്കാൻ എളുപ്പത്തിനായി മുകളിലുള്ള പട്ടികകൾ പ്രദർശിപ്പിക്കുന്നു. മികച്ച ArbitrageCT നിരക്കുകളുടെ പട്ടിക വ്യത്യസ്ത എക്സ്ചേഞ്ചുകളിൽ വ്യത്യസ്ത ArbitrageCT വിലകൾ കാണാനുള്ള അവസരം നൽകുന്നു. മികച്ച ക്രിപ്റ്റോ കറൻസി എക്സ്ചേഞ്ച് ഉപയോഗിച്ച് നിങ്ങൾക്ക് ഒരു ക്രിപ്റ്റോ കറൻസി എക്സ്ചേഞ്ച് സ്വതന്ത്രമായി തിരഞ്ഞെടുക്കാം. ഓൺ‌ലൈൻ ഡയറക്‌ടറി "മികച്ച ArbitrageCT ഇന്നത്തെ വില 10/04/2020" ഇൻറർ‌നെറ്റിലെ മികച്ച ക്രിപ്‌റ്റോ കറൻസി നിരക്കുകൾ സ്വപ്രേരിതമായി വിശകലനം ചെയ്യുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ ArbitrageCT എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nMercatox ARCT/BTC $ 0.000073 - -\nമികച്ച ArbitrageCT വാങ്ങൽ നിരക്ക് ഡോളറുമായിരിക്കില്ല, മറിച്ച് മറ്റൊരു കറൻസി അല്ലെങ്കിൽ ക്രിപ്‌റ്റോകറൻസി ഉപയോഗിച്ചാണ്. ArbitrageCT ന് ഏറ്റവും വിലകുറഞ്ഞത് വാങ്ങാൻ കഴിയുന്ന ഒരു ജോഡി കറൻസികളും ഞങ്ങൾ പ്രദർശിപ്പിക്കുന്നു. ക്രിപ്‌റ്റോകറൻസിയുടെ ഏറ്റവും മികച്ച വിൽപ്പന നിരക്കിന് സമീപം ArbitrageCT മികച്ച മൂല്യം വിൽക്കുന്ന എക്സ്ചേഞ്ച് മാർക്കറ്റിലേക്കുള്ള ഒരു ലിങ്ക് നിങ്ങൾ കണ്ടെത്തും. ArbitrageCT എന്നതിനായുള്ള ഏറ്റവും മികച്ച വിൽപ്പന നിരക്ക് കുറഞ്ഞ ജനപ്രിയ കറൻസി അല്ലെങ്കിൽ മറ്റ് ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകാം.\n"ട്രേഡിംഗ് ജോഡി" ഫീൽഡ് ArbitrageCT ഏറ്റവും കൂടുതൽ വിൽക്കാൻ കഴിയുന്ന കറൻസി പ്രദർശിപ്പിക്കുന്നു. ArbitrageCT വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഈ പേജിലെ പട്ടികയിൽ പട്ടികപ്പെടുത്തിയിട്ടുണ്ട്. ArbitrageCT വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. വ്യത്യസ്ത കറൻസികളുടെ ഫിൽട്ടർ നിങ്ങൾക്ക് ഉപയോഗിക്കാം. മികച്ച ക്രിപ്റ്റോ എക്സ്ചേഞ്ചുകളുടെ പട്ടികയ്ക്ക് മുകളിലാണ് ഇത് സ്ഥിതിചെയ്യുന്നത്.


IPL: Dont see need for using mankad says Boult - Malayalam MyKhel\n» ജയിക്കാന് എന്തിന് മങ്കാദിങ്? വന്നത് അതിനല്ലെന്ന് ബോള്‍ട്ട്... അശ്വിന് വീണ്ടും നാണക്കേട്\nജയിക്കാന് എന്തിന് മങ്കാദിങ്? വന്നത് അതിനല്ലെന്ന് ബോള്‍ട്ട്... അശ്വിന് വീണ്ടും നാണക്കേട്\nPublished: Friday, March 29, 2019, 15:56 [IST]\nദില്ലി: ഐപിഎല്ലിലെ മങ്കാദിങിന്റെ പേരില് കിങ്‌സ് ഇലവന് പഞ്ചാബ് ക്യാപ്റ്റനും പ്രമുഖ സ്പിന്നറുമായ ആര് അശ്വിനു നേരെയുള്ള വിമര്‍ശനം അവസാനിക്കുന്നില്ല. രാജസ്ഥാന് റോയല്‍സ് താരം ജോസ് ബട്‌ലറെയാണ് മങ്കാദിങിലൂടെ അശ്വിന് റണ്ണൗട്ടാക്കിയത്. കളിയില് പഞ്ചാബ് ജയിച്ചെങ്കിലും ക്രിക്കറ്റിന്റെ സ്പിരിറ്റിനു നിരക്കാത്ത നടപടിയെന്ന പേരില് അശ്വിന്റെ പ്രവര്‍ത്തിയെ ക്രിക്കറ്റ് ലോകം കടുത്ത ഭാഷയില് വിമര്‍ശിക്കുകയും ചെയ്തു. ബിസിസിഐയും താരത്തിന്റെ നടപടി ശരിയായില്ലെന്നാണ് ചൂണ്ടിക്കാട്ടിയത്.\nഇപ്പോള് പുതിയൊരു താരം കൂടി അശ്വിനെതിരേ രംഗത്തു വന്നിരിക്കുകയാണ്. ഡല്‍ഹി ക്യാപ്പിറ്റല്‍സിന്റെ ന്യൂസിലാന്‍ഡ് പേസറായ ട്രെന്റ് ബോള്‍ട്ടാണ് മങ്കാദിങ് ശരിയല്ലെന്ന് ചൂണ്ടിക്കാട്ടിയത്.\nഐപിഎല്ലില് മങ്കാദിങ് കണ്ടപ്പോള് ആശ്ചര്യം തോന്നി. വളരെ ആവേശകരമായ ടൂര്‍ണമെന്റാണ് ഐപിഎല്. ഓരോ മലല്‍സരവും മികച്ചതാണ്. ക്രിക്കറ്റിനെ അതിന്റേതായ സ്പിരിറ്റില് കളിക്കുകയാണ് വേണ്ടത്. ഐപിഎല്ലില് ഏതെങ്കിലുമൊരു താരം മങ്കാദിങ് നടത്തുന്നതിനോടു തനിക്കു യോജിപ്പില്ലെന്നും ബോള്‍ട്ട് വ്യക്തമാക്കി. അശ്വിന്റെ പേരെടുത്തു പരാമര്‍ശിക്കാതെയായിരുന്നു ബോള്‍ട്ടിന്റെ പ്രതികരണം.\nനേരത്തേ തീരുമാനിച്ചതല്ലെന്നു അശ്വിന്\nരാജസ്ഥാന് താരം ബട്‌ലറെ മങ്കാദിങിലൂടെ റണ്ണൗട്ടാക്കിയത് നേരത്തേ തീരുമാനിച്ച പ്രകാരം ആയിരുന്നില്ലെന്നാണ് മല്‍സരശേഷം അശ്വിന്റെ പ്രതികരിച്ചത്. അതു കളിക്കിടെ വളരെ സ്വാഭാവികമായി സംഭവിച്ച കാര്യമാണ്. മാത്രമല്ല നിയമം ലംഘിച്ച് താന് ഒന്നും ചെയ്തിട്ടില്ല. മങ്കാദിങിലൂടെ പുറത്താക്കാമെന്ന് നിയമാവലിയില് തന്നെ വിശദമാക്കുന്നുണ്ടെന്നും അശ്വിന് ചൂണ്ടിക്കാട്ടിയിരുന്നു.\nഡല്‍ഹിക്കൊപ്പം മികച്ച പ്രകടനം\nഐപിഎല്ലിലെ ജോലി ഭാരം വരാനിരിക്കുന്ന ലോകകപ്പില് തിരിച്ചടിയാവുമൊയെന്ന ചോദ്യത്തിന് ബോള്‍ട്ടിനൊപ്പമുണ്ടായിരുന്ന ദക്ഷിണാഫ്രിക്കന് താരം കാഗിസോ റബാദയുടെ പ്രതികരണം ഇങ്ങനെയായിരുന്നു. ഡല്‍ഹിക്കു വേണ്ടി കളിക്കാനാണ് ഇവിടെയെത്തിയത്. ടീമിനു വേണ്ടി കളിക്കുന്നതിന്റെ ത്രില്ലിലാണ് തങ്ങള്. ഇപ്പോള് ഇതേക്കുറിച്ചു മാത്രമേ ചിന്തിക്കുന്നുള്ളൂ.. ഇനിയുള്ള മല്‍സരങ്ങളില് മികച്ച പ്രകടനം നടത്തുകയാണ് ലക്ഷ്യമെന്നും റബാദ വ്യക്തമാക്കി.\n10 hrs ago റൊണാള്‍ഡോയെ നോട്ടമിട്ട് ബാഴ്‌സലോണ, മെസ്സിയും റൊണോയും ഒന്നിക്കുമോ? റിപ്പോര്‍ട്ടുകള് ഇങ്ങനെ\n11 hrs ago ആരാധകര്‍ക്ക് സന്തോഷം; എം എസ് ധോണിയുടെ കോവിഡ് ഫലം നെഗറ്റീവ്, നാളെ ടീമിനൊപ്പം ചേരും\nRead more about: ipl 2019 r ashwin trent boult ipl ഐപിഎല് 2019 ആര് അശ്വിന് ട്രെന്റ് ബോള്‍ട്ട്\nStory first published: Friday, March 29, 2019, 15:56 [IST]


രാവിലെ ലോട്ടറിയെടുത്ത ഷാജി മണിക്കൂറുകൾ കഴിഞ്ഞപ്പോൾ കോടീശ്വരൻ | kovalam\nകാരുണ്യ ലോട്ടറിയുടെ ഒന്നാം സമ്മാനം ടാക്‌സി ഡ്രൈവർക്ക്\nലോട്ടറി സമ്മാനം ലഭിച്ചതറിഞ്ഞ ഷാജി, ഭാര്യ അഞ്ജു, മകൻ ഡാനി, അമ്മ ഉഷ, ഭാര്യാ സഹോദരൻ രജിൻ എന്നിവർ വീട്ടുമുറ്റത്ത് സന്തോഷം പങ്കുവയ്ക്കുന്നു\nകോവളം: കൈയിൽ ആകെയുള്ള 50 രൂപ കൊടുത്ത് ശനിയാഴ്ച രാവിലെ ഒൻപതരയ്ക്ക് ലോട്ടറിയെടുത്തു. വൈകീട്ട് നാലിന് കോടിപതി. പെട്ടെന്ന് കയറിവന്ന ഭാഗ്യത്തിന്റെ ഞെട്ടലിലും പറഞ്ഞറിയിക്കാനാകാത്ത സന്തോഷത്തിലുമാണ് ചൊവ്വര വണ്ടാഴംനിന്ന വീട്ടിൽ കൃപാസദനത്തിൽ ഷാജിയെന്ന മുപ്പത്തിമൂന്നുകാരൻ. കാരുണ്യ ലോട്ടറിയുടെ ഒന്നാം സമ്മാനമായ ഒരുകോടിരൂപയാണ് ഷാജിക്ക് ലഭിച്ചത്.\nകെ.ഡി-841039 എന്ന നമ്പറിലുള്ള ടിക്കറ്റിനാണ് സമ്മാനം. ചൊവ്വരയിലെ ടാക്സി ഡ്രൈവറാണ് ഷാജി. കൂട്ടുകാർക്കൊപ്പം ചേർന്ന് ലോട്ടറിയെടുത്ത് ഭാഗ്യം പരീക്ഷിക്കാറുണ്ട്. ലോട്ടറി നമ്പറിന്റെ അവസാനം 9, 12 എന്നീ നമ്പരുകളുണ്ടെങ്കിൽ ഷാജി കടം വാങ്ങിയെങ്കിലും ലോട്ടറിയെടുത്തിരിക്കും. ഒരിക്കൽ കൂട്ടുകാരായ ഡ്രൈവർമാർക്കൊപ്പംചേർന്ന് 3000 രൂപയ്ക്ക് ലോട്ടറിയെടുത്തു. കിട്ടിയത് 600 രൂപയുടെ സമ്മാനം. ഇതോടെയാണ് തുടർച്ചയായി ഭാഗ്യം പരീക്ഷിക്കാൻ തുടങ്ങിയത്.\nചെറുവെട്ടുകാട് സെന്റ് സെബാസ്ത്യാനോസ് പള്ളിയിലെ ഗായകസംഘത്തിലെ പാട്ടുകാരനാണ് ഷാജി. ലോട്ടറിയടിച്ചാൽ പള്ളിയിലേക്ക് പുത്തൻ മ്യൂസിക് സിസ്റ്റം വാങ്ങി നൽകാമെന്ന് ഇതേ പള്ളിയിലെ കപ്യാരും സുഹൃത്തുമായ സന്തോഷിനോട് വെള്ളിയാഴ്ച രാത്രി കരോൾഗാനം പാടുന്നതിനിടെ ഷാജി പറഞ്ഞിരുന്നു. രാവിലെ കൈയിലുണ്ടായിരുന്ന പൈസയിൽ അമ്മ ഉഷയ്ക്ക് കൊടുത്തതിനുശേഷം മിച്ചമുണ്ടായിരുന്ന 50 രൂപയ്ക്കാണ് ലോട്ടറി വിൽപ്പനക്കാരനായ നെല്ലിമൂട് ശ്രീധരന്റെ പക്കൽ നിന്ന് ലോട്ടറി വാങ്ങിയത്. ബന്ധുവായ മനുവാണ് ലോട്ടറി ഫലത്തെക്കുറിച്ച് വൈകീട്ട് അറിയിച്ചത്. എസ്.ബി.ഐ.യുടെ ചൊവ്വര ബ്രാഞ്ച് മാനേജർ ആർ.എസ്.ദിവ്യ വീട്ടിലെത്തി ഒന്നാംസമ്മാനം കിട്ടിയ വാർത്ത പറഞ്ഞു. തുടർന്ന് നടപടികൾ പൂർത്തിയാക്കി ടിക്കറ്റ് മാനേജരെ ഏൽപ്പിച്ചു.\nചാണകം മെഴുകിയ വീടിനെ ഇന്നത്തെ നിലയിലുള്ള വീടാക്കി തന്നതും ടാക്സി കാർ വാങ്ങിത്തന്നതും ഭാര്യ അഞ്ജുവിന്റെ അച്ഛൻ രാജുവാണ്. ബാങ്കിൽ പണയമിരിക്കുന്ന ഭാര്യയുടെ സ്വർണം തിരികെയെടുക്കണം. സഹോദരി ഷൈനിക്കും കുറച്ച് തുക നൽകണം. സുഹൃത്ത് സന്തോഷിന് ഓട്ടോറിക്ഷ വാങ്ങിനൽകണം. ഏക മകൻ മൂന്നുവയസ്സുകാരനായ ഡാനിയുടെ പേർക്ക് ഒരു തുക നിക്ഷേപിക്കണം ഇതൊക്കെയാണ് ഷാജിയുടെ ആഗ്രഹങ്ങൾ.